আইএনএস বিক্রমাদিত্যে আগুন লেগে মারা গেল নৌবাহিনীর অফিসার , অগ্নিদগ্ধ হয়ে নৌবাহিনীর হাসপাতালে ভর্তি দুই | | Banglar Janarob\nআইএনএস বিক্রমাদিত্যে আগুন লেগে মারা গেল নৌবাহিনীর অফিসার , অগ্নিদগ্ধ হয়ে নৌবাহিনীর হাসপাতালে ভর্তি দুই\nএপ্রিল ২৬, ২০১৯ nazma\nবাংলার জনরব ডেস্ক : শুক্রবার সকালে কর্ণাটকের কারওয়ারে মর্মান্তিক দুর্ঘটনা ঘটল আইএনএস বিক্রমাদিত্যে । এতে আগুন লেগে মৃত্যু হল এক নৌসেনা অফিসারের৷ লেফটেন্যান্ট কমাণ্ডার ডি এস চৌহান আইএনএস বিক্রমাদিত্যেই ছিলেন৷ তখনই আগুন আচমকা ছড়িয়ে পড়ে৷\nনৌসেনা সূত্রে খবর, দ্রুত আগুন নিয়ন্ত্রণে আনা গেলেও, ওই অফিসার নিজের জ্ঞান হারিয়ে ফেলেছিলেন৷ অতিরিক্ত ধোঁয়া ও তাপে জ্ঞান হারিয়ে ফেলেন তিনি৷ সঙ্গে সঙ্গে তাঁকে কারওয়ারের নৌসেনা হাসপাতালে নিয়ে যাওয়া হয়৷ তবে ততক্ষণে অনেক দেরি হয়ে গিয়েছে৷ হাসপাতালেই মারা যান তিনি৷ কিন্তু কীভাবে আগুন লাগল? তা খতিয়ে দেখতে একটি তদন্ত কমিটি গঠন করা হয়েছে৷\nভারতীয় নৌসেনা সূত্রে জানানো হয় যে মৃত নাবিকের নাম রাকেশ কুমার এবং অপরজন মোহন দাস কোলাম্বকর। আহত দুই ব্যক্তির অবস্থা এখন অনেকটা স্থিতিশীল বলে জানা যায় সেনা সূত্রে। সমগ্র ঘটনার তদন্তের নির্দেশ দেওয়া হয় বলে নৌসেনার তরফ থেকে একটি বিবৃতি দিয়ে জানানো হয়৷\nএর আগে, একগুচ্ছ এয়ারক্রাফট নিয়ে আরব সাগরের জলসীমানায় মোতায়েন করা হয়েছিল ভারতের এয়ারক্রাফট কেরিয়ার আইএনএস বিক্রমাদিত্য। কোস্ট গার্ডের ভেসেল সহ অন্তত ৬০টি যুদ্ধজাহাজ মোতায়েন করে ভারত। পাকিস্তান যাতে জলপথে এক পাও না এগোতে পারে, সেই জন্যই এই ব্যবস্থা নেওয়া হয়।\nব্যারাকপুর লোকসভা কেন্দ্রে ইভিএমের মকপোলে বিজেপি-র প্রতীকের পাশে দলের নাম লেখা নিয়ে বির্তক , কমিশনে অভিযোগ তৃণমূলের\nবহরমপুরে অধীরের মূল প্রতিপক্ষ মমতা-শুভেন্দু ; ভোটের হাওয়ায় এখনও এগিয়ে অধীরই ; কঠিন লড়াইয়ে জনমানসে অধীরের অবস্থান কোথায় জানতে চান ? ক্লিক করুন ।\nশেয়ার করুন বাংলার জনরব ডেস্ক : এক কোটি পতি ব্যবসায়ীর স্ত্রী অটো চালকের সঙ্গে পালিয়ে গেলেন।...


ISI Kolkata Recruitment 2021: কলকাতার স্ট্যাটিস্টিক্যাল ইনস্টিটিউটে চাকরির সুযোগ, ন্যূনতম বেতন ৩১,০০০ টাকা! - Utility AajTak\nISI Kolkata Recruitment 2021: কলকাতার স্ট্যাটিস্টিক্যাল ইনস্টিটিউটে চাকরির সুযোগ, ন্যূনতম বেতন ৩১,০০০ টাকা!\nনতুন করে কর্মী নিয়োগের জন্য বিজ্ঞপ্তি প্রকাশ করেছে ইন্ডিয়ান স্ট্যাটিস্টিক্যাল ইনস্টিটিউট (Indian Statistical Institute), কলকাতা। প্রোজেক্ট জুনিয়র রিসার্চ ফেলো পদে নিয়োগ করা হবে। চলুন এই নিয়োগ সম্পর্কে খুঁটিনাটি তথ্য জেনে নেওয়া যাক...\nমোট ১০টি শূন্যপদে প্রোজেক্ট জুনিয়র রিসার্চ ফেলো (Project Junior Research Fellow) নিয়োগ করছে ইন্ডিয়ান স্ট্যাটিস্টিক্যাল ইনস্টিটিউট (Indian Statistical Institute), কলকাতা।\nশিক্ষাগত যোগ্যতা: প্রোজেক্ট জুনিয়র রিসার্চ ফেলো পদের জন্য আবেদনকারীর ইলেকট্রনিক্স, ইলেকট্রিক্যাল ইঞ্জিনিয়ারিং, তথ্যপ্রযুক্তে এমই অথবা এমটেক ডিগ্রি থাকা চাই।\nস্ট্যাটিস্টিকস, কম্পিউটার সায়ান্স, গণিতে স্নাতকোত্তর উত্তীর্ণ প্রার্থীরাও প্রোজেক্ট জুনিয়র রিসার্চ ফেলো পদের জন্য আবেদন করতে পারবেন। এর পাশাপাশি প্রার্থীদের কম্পিউটার প্রোগ্রামিং-এর (CIC+ বা Java অথবা Python) জ্ঞান থাকতে হবে।\nবয়সসীমা: ইন্ডিয়ান স্ট্যাটিস্টিক্যাল ইনস্টিটিউটের প্রোজেক্ট জুনিয়র রিসার্চ ফেলো পদের জন্য আবেদনকারীর বয়স ১ এপ্রিল, ২০২১ তারিখ পর্যন্ত ৩৫ বছরের মধ্যে হওয়া চাই।\nমাসিক বেতন: কলকাতার ইন্ডিয়ান স্ট্যাটিস্টিক্যাল ইনস্টিটিউট (Indian Statistical Institute) নিযুক্ত প্রোজেক্ট জুনিয়র রিসার্চ ফেলো পদের ন্যূনতম মাসিক বেতন ৩১,০০০ টাকা!\nনিয়োগের পদ্ধতি: লিখিত অথবা অনলাইনে পরীক্ষার মাধ্যমে ইন্ডিয়ান স্ট্যাটিস্টিক্যাল ইনস্টিটিউটের (Indian Statistical Institute) প্রোজেক্ট জুনিয়র রিসার্চ ফেলো পদে নিয়োগ করা হবে।\nদেশ ও রাজ্যের করোনা পরিস্থিতি বিবেচনা করে এই নিয়োগ পরীক্ষা অনলাইনে হবে কী না, সে বিষয়ে সিদ্ধান্ত নেবে ইন্ডিয়ান স্ট্যাটিস্টিক্যাল ইনস্টিটিউট কর্তৃপক্ষ। পরীক্ষার তারিখ, স্থান নির্দিষ্ট সময়ে ইন্ডিয়ান স্ট্যাটিসক্যাল ইনস্টিটিউটের অফিশিয়াল ওয়েবসাইটে জানিয়ে দেওয়া হবে।\nআবেদনের পদ্ধতি: ইচ্ছুক ও যোগ্য প্রার্থীরা ইন্ডিয়ান স্ট্যাটিসক্যাল ইনস্টিটিউটের অফিশিয়াল ওয়েবসাইটে (www.isical.ac.in) গিয়ে আবেদন করতে পারবেন। আগামী ১৪ মে, ২০২১ পর্যন্ত অলাইনে আবেদন জানানো যাবে।


কোনও দিনই মৃত্যুকে পূর্ণচ্ছেদ হিসেবে দেখেননি – TheWall\nঅনেকেই হয়তো ক্ষুণ্ণ হবেন যে জন্মদিনে কেন মৃত্যু নিয়ে লেখা।\nআসলে রবীন্দ্রনাথের জীবন ও বেশ কিছু লেখা ভাল ভাবে পড়লে বোঝা যাবে আমরা মৃত্যুকে যেভাবে দেখি, যেভাবে বুঝি, রবীন্দ্রনাথ সেইভাবে দেখতেন না। তাঁর কাছে মৃতুটা কোনও কঠিন মর্মান্তিক পরিণতি ছিল না। তাই তিনি ভীষণ মৃত্যুসচেতন ছিলেন। ইংরাজিতে একটা প্রবাদ আছে, “Genius isadouble edged sword.” এই তরবারির একদিক প্রতিভাধরকে উত্তরণের পথে এগিয়ে যেতে সাহায্য করে, অন্য দিকে তার বিপরীত সুতীক্ষ্ণ দিকটা তাঁকে ক্রমাগত আঘাত করে চলে। রবীন্দ্রনাথও তরবারির দুই দিক সম্পর্কে সম্যক সচেতন ছিলেন। তিনি জানতেন সাহিত্য সরণীতে তিনি যতই এগিয়ে যান না কেন, দুঃখ বিচ্ছেদ, বেদনা, মৃত্যু তাঁকে ক্রমাগত তাড়া করে বেড়াবে। তাই তিনি জীবন দেবতার উদ্দেশ্যে প্রত্যয়ের সঙ্গে বলতে পেরেছিলেন\n“আরো আঘাত সইবে আমার সইবে আমারো\nআরো কঠিন সুরে জীবন তারে ঝঙ্কারো”\nবারবার তাঁর নানা লেখায় এসেছে মৃত্যু। যে মানুষ তাঁর আশি বছরের জীবনে এত এত কাছের মানুষদের মৃত্যু দেখেছেন, তাঁকে মৃত্যু আর কী ভয় দেখাবে? তিনি তো নিজেই বলেছেন তিনি “মৃত্যুঞ্জয়”। আর সেই কারণেই তিনি মহামানব।\nযেমন উদাহরণ হিসেবে বলা যায় “তোমার অসীমে” গানটার কথা। গানটার কথাগুলো খেয়াল করলেই বোঝা যাবে রবীন্দ্রনাথ কোনওদিনই মৃত্যুকে এক পূর্ণচ্ছেদ হিসেবে দেখেননি। তিনি বরাবরই মৃত্যুকে এক লোক থেকে অন্য লোকে যাওয়ার দরজা হিসেবেই দেখে এসেছেন। তাঁর কাছে বরং জীবনটাই ছিল সীমারেখা, গণ্ডীতে আবদ্ধ, সসীম জগৎ। জীবন থেকে বেরিয়ে মৃত্যুজগতে পৌঁছলেই ঘটে অসীমে প্রবেশ। যেখানে দূরদূরান্ত পর্যন্ত গেলেও মেলেনা কোনও দুঃখ, বিষাদ, বিচ্ছেদ, মৃত্যু। এইটাই পরম প্রাপ্তি কবির কাছে।\nতাঁর চিন্তায় মৃত্যুর ক্ষমতা সীমিত। মৃত্যুর একমাত্র ক্ষমতা মানুষকে মৃত্যুমুখে পতিত করা। দুঃখেরও ক্ষমতা একই। তাই কবি এই মৃত্যু বা দুঃখকে জীবন থেকে দূরে রাখতেই চেয়েছেন। কারণ স্বার্থপর জগতের কাজই হল নিজেকে নিয়ে মগ্ন থাকা। কবি তা চাননি।\nমানুষের সারা জীবনের যত মহাজাগতিক সঞ্চয় অর্থাৎ সাফল্য, আনন্দ, সুখ সমস্তই অকৃত্রিম, অপরিবর্তিত থাকে। কিন্তু এগুলোই হারিয়ে ফেলার ভয় আমরা সবসময় পেয়ে থাকি। সেই ভয়টাই আমাদের জাগতিক সঞ্চয়। আমাদের অধিকার নেই সেই ‘ভয়’ ‘দুঃখ’কে নিয়ে মৃত্যুলোকে প্রবেশের।\nজগৎ সংসারের চিন্তা দূর করতে পারলে তবেই সর্বশক্তিমানকে জীবনে প্রতিষ্ঠা করা সম্ভব।\nআরও একটা গানের কথা বলা যায়। ‘রূপসাগরে ডুব দিয়েছি’ এই গানটা। এই গানের কথাগুলোও পড়লেই বোঝা যায় যে মৃত্যুসচেতন কবি কখনওই মৃত্যুকে সমাপ্তি হিসেবে দেখেননি। তাঁর কাছে মৃত্যু কেবল অরূপরতনের আধার এক মহাসমুদ্রে ডুব দেওয়া। সসীম জগৎ থেকে অসীমে প্রবেশ। কিন্তু মৃত্যু আসার আগে সবাই মৃত্যু থেকেই পালিয়ে বেড়ায়।\n“হেথায় হোথায় পাগলের প্রায়\nঘুরিয়া ঘুরিয়া মাতিয়া বেড়ায়”\nএই ভয়টা থেকে মুক্ত হতে পারলে, তবেই মিলবে মরণোত্তর অমরত্ব।\nআরও একটা দারুণ কথা এই গানটায় আছে। জীবদ্দশায় যে অমৃতসুর আমাদের অনুভূতির ঊর্ধ্বে থাকে, অমরলোকে সেই বীণারবই অবিরাম সুর তুলে চলে। সেই সুরের সঙ্গে নিজের সারাজীবনে অর্জিত সমস্ত সুর মিলিয়ে দিয়ে নীরব ঈশ্বরের চরণে অর্পণ করতে পারলে, তবেই সেই মৃত্যু হয় সফল, হয় অমর।\nসবার শেষে যে গানটার কথা বলবো, আমার নিজের ভীষণই পছন্দের গান এটা। “আমার যে দিন ভেসে গেছে চোখের জলে” গানটার কথাগুলো কত সুন্দর।\nএই গানেও ওই একই বক্তব্য। রবীন্দ্রনাথ জীবনকে এক দুঃখের আধার হিসেবেই দেখেছেন। মানুষের বেঁচে থাকার ইচ্ছা আর দুঃখ তাঁর মতে সমানুপাত, কারণ মানুষ জীবনকালে নানান দুঃখজরায় আক্রান্ত হয় এবং চোখের জলে নিমজ্জিত হয় শ্রাবণবারিধারার মতো। এই জাগতিক দুঃখ সেদিনেই থামবে, যেদিন মানুষের জীবনবীণা থেমে যাবে। কারণ জীবনকালে উচ্ছ্বল বর্ষাবাতাসের মতোই মানুষের জীবনে দুঃখের প্রবাহ হতে থাকে।\nতাঁর মতে আলোর অপর দিকেই যেমন থাকে অন্ধকার, তেমনই মানুষের জীবনও দ্বিমুখী স্রোতেই বয়ে চলেছে। জীবনবীণাতেও দুই তার, এক তারে বাজে জীবনসঙ্গীত তেমনই অন্য তারে মৃত্যুধ্বণি হাহাকার করে চলে। সুখ-দুঃখ হাসি-কান্না পরস্পর বিপরীত এই দ্বৈত ধ্বণিগুলোই জীবনকে বেয়ে নিয়ে যায়। তাই তো তিনি অনায়াসে বলতে পারেন\n“নাচে জন্ম নাচে মৃত্যু পাছে পাছে”\nএই জীবনবীণার মৃত্যুতার ছিন্ন হয় মানুষের জীবন বিয়োগে। আর তার পরেই আসে অসীম আনন্দধ্বনি। মেলে অফুরান আনন্দের চাবিকাঠি। যা মানুষকে মৃত্যুর পরেও অমর করে তোলে।\nজীবনে চলার পথ অনায়াস, স্বচ্ছন্দ, অবাধ গতিতে সে এগিয়ে চলে। তার সরণিতে কোনও পূর্ণচ্ছেদ নেই। সরণের ‘আবরণ টুটে’ মরণও এই গতিপথকে রুদ্ধ করতে পারেনা। জীবনে চলার পথেই যেমন সুখ আছে, উল্লাস আছে, তেমনই সহযাত্রী হিসেবে দুঃখ বেদনাও আছে। মৃত্যুহীন জীবন অসম্পূর্ণ ভাবলে মরণের পর জীবনটাই যে তুচ্ছ হয়ে যায়। মৃত্যুতেই জীবনের পরিসমাপ্তি এটা কবি মানেননি। অথচ আমরা জন্মদিনকে যেভাবে পালন করি, মৃত্যুকে কি সেভাবে মেনে নিতে পারি? আমাদের কাছে জন্ম হয়েছে আপন, মৃত্যু হয়েছে পর। কিন্তু কবির কাছে জন্ম মৃত্যু দুইই সমান। জীবন যেমন পরম সত্য, মৃত্যুও তেমনই চরম বাস্তব। তাই জীবন মৃত্যুকে একসাথে বেঁধে তাঁর গানে বারবার ফিরে এসেছে জীবনের সুর, নির্ভয়ের সুর, চরৈবেতির সুর।\nছবি: কুশল ভট্টাচার্য


ছেড়ে দিতে রহিমকে ২০ লাখ টাকার অফার দিয়েছিল আকবর! | barisaltribune.com\n১১ নভেম্বর, ২০২০ Scroll/ লিড/ সারাবাংলা/ সিলেট মন্তব্য নেই on ছেড়ে দিতে রহিমকে ২০ লাখ টাকার অফার দিয়েছিল আকবর!\nসিলেটের বন্দরবাজার পুলিশ ফাঁড়িতে রায়হান আহমদ হত্যার ঘটনায় প্রধান অভিযুক্ত পুলিশের বহিষ্কৃত উপ পরিদর্শক (এসআই) আকবর হোসেন ভূঁইয়াকে ধরে আনায় ৫০ হাজার টাকা পুরস্কার পাচ্ছেন সিলেটের কানাইঘাটের রহিম উদ্দিন। সোমবার (৯ নভেম্বর) মধ্যরাতে সামাজিক যোগাযোগ মাধ্যম ফেসবুক পেজে লাইভে এসে এ ঘোষণা দেন মো. জয়নাল আবেদীন।\nরহিম উদ্দিনকে এ পুরস্কার প্রদানের ঘোষণা দিয়েছেন গোলাপগঞ্জের শরীফগঞ্জ ইউনিয়নের কানাডা প্রবাসী মো. জয়নাল আবেদীন জামিল। তিনি প্রবাসী শরীফগঞ্জ উন্নয়ন পরিষদের প্রতিষ্ঠাতা আহ্বায়ক।\nসিলেটের আলোচিত রায়হান হত্যার প্রধান অভিযুক্ত সাময়িক বরখাস্তকৃত এসআই আকবর হোসেনকে কানাইঘাটের ডোনা সীমান্ত এলাকা থেকে আটক করে স্থানীয়রা।\nতারপর সীমান্ত এলাকা থেকে তাকে ধরে নিয়ে আসেন রহিম উদ্দিন। রহিম উদ্দিন লক্ষ্মীপ্রসাদ পূর্ব ইউপির ডোনা সীমান্ত এলাকার মৃত তরফ আলীর ছেলে। আকবরকে খাসিয়াদের কাছ থেকে নিয়ে এসে পুলিশের কাছে হস্তান্তর করেন তিনি।\nএদিকে রহিম উদ্দিন অর্থ পুরস্কার ঘোষণার খবর জেনে তার প্রতিক্রিয়ায় বলেন, আমি অর্থ পাব এমনটি ভেবে আকবরকে ধরে আনিনি। দেশ ও সমাজের কথা ভেবে একজন অপরাধীকে ধরে এনেছি। আকবর তাকে ছেড়ে দেয়ার জন্য ২০ লাখ টাকা দেয়ার অফার দিয়েছিল। কিন্তু তিনি সেই অফার প্রত্যাখ্যান করে পুলিশের কাছে তাকে তুলে দিয়েছেন।\nউল্লেখ্য, গত ১১ অক্টোবর ভোরে বন্দরবাজার পুলিশ ফাঁড়িতে পুলিশের নির্যাতনের শিকার হন রায়হান আহমদ (৩৪)। পরে সিলেট এমএজি ওসমানী হাসপাতালে তিনি মারা যান। এ ঘটনায় ১২ অক্টোবর রাতে অজ্ঞাতনামাদের আসামি করে হেফাজতে মৃত্যু আইনে সিলেট মহানগর পুলিশের কোতোয়ালি থানায় মামলা করেন রায়হানের স্ত্রী।\nগাংনীতে ছাত্রীকে নিয়ে উধাও শিক্ষক, ২৭ দিনেও মেলেনি খোঁজ


আবরার হত্যার দুই বছর, বিচার কত দূর? - The Campus Todayআবরার হত্যার দুই বছর, বিচার কত দূর? - The Campus Today\nমঙ্গলবার, ০৭ ডিসেম্বর ২০২১, ১১:৫১ অপরাহ্ন\nআপডেট টাইম বুধবার, ৬ অক্টোবর, ২০২১, ১০.৫৫ এএম\nক্যাম্পাস টুডে ডেস্কঃ আজ বুধবার (৬ অক্টোবর), বাংলাদেশ প্রকৌশল বিশ্ববিদ্যালয়ের (বুয়েট) শিক্ষার্থী আবরার ফাহাদের দ্বিতীয় মৃত্যুবার্ষিকী । ২০১৯ সালের এইদিনে বুয়েটের শেরেবাংলা হলের আবাসিক ছাত্র ও তড়িৎ কৌশল বিভাগের দ্বিতীয় বর্ষের শিক্ষার্থী আবরারকে পিটিয়ে হত্যা করে ছাত্রলীগের একদল নেতাকর্মী। হত্যার দুই বছরেও বিচারের অপেক্ষা কাটেনি তার পরিবারের। তার পরিবার আর স্বজনরা বিচার পাওয়ার আশায় বুক বেঁধে আছেন।\nআইনজীবীরা জানিয়েছেন, করোনার কারণে দীর্ঘদিন বিচার কার্যক্রম থেমে ছিল। এখন পুরোদমেই কার্যক্রম চলছে। মামলাটির বিচারকাজ যুক্তিতর্ক পর্যায়ে রয়েছে। রাষ্ট্রপক্ষের আইনজীবীরা আশা করছেন, সব ঠিকঠাক চললে আগামী মাসের মধ্যেই রায় পাওয়া যেতে পারে।\n২০১৯ সালের ৫ অক্টোবর বাংলাদেশ-ভারতের চুক্তি নিয়ে ফেসবুকে একটি স্ট্যাটাস দেন আবরার ফাহাদ। এর জের ধরে ৬ অক্টোবর দিবাগত রাতে আবরারকে তার কক্ষ থেকে ডেকে নিয়ে যায় বুয়েট শাখা ছাত্রলীগের কয়েকজন নেতাকর্মী। তারা ২০১১ নম্বর কক্ষে নিয়ে গিয়ে আবরারকে পিটিয়ে হত্যা করেন। পরে রাত ৩টার দিকে শেরে বাংলা হলের সিঁড়ি থেকে তার মরদেহ উদ্ধার করে পুলিশ।\nএ ঘটনার পরদিন ৭ অক্টোবর রাজধানীর চকবাজার থানায় আবরারের বাবা বরকত উল্লাহ বাদী হয়ে ১৯ জনকে আসামি করে হত্যা মামলা করেন। ওই বছরের ১৩ নভেম্বর গোয়েন্দা পুলিশের (ডিবি) পরিদর্শক ও মামলার তদন্ত কর্মকর্তা ওয়াহিদুজ্জামান ২৫ জনকে অভিযুক্ত করে ঢাকার চিফ মেট্রোপলিটন ম্যাজিস্ট্রেট আদালতে অভিযোগপত্র জমা দেন। ২৫ জনের মধ্যে এজাহারভুক্ত ১৯ জন। এর বাইরে তথ্য-প্রমাণের ভিত্তিতে আরও ৬ জনের জড়িত থাকার প্রাথমিক প্রমাণ পাওয়া গেছে বলে অভিযোগপত্রে উল্লেখ করা হয়।\nআবরার হত্যাকাণ্ড: ১০ মাসেও শুনানি শুরু হয়নি\nঅভিযোগপত্রে বলা হয়, পরস্পর যোগসাজশে শিবির সন্দেহে আবরারকে মিথ্যা, বানোয়াট, ভিত্তিহীন অভিযোগে নির্মমভাবে পিটিয়ে হত্যা করা হয়েছে। গত বছরের ১৫ সেপ্টেম্বর আসামিদের বিরুদ্ধে অভিযোগ গঠন করেন আদালত।\nএজাহারে থাকা আসামিরা হলেন, মেহেদী হাসান রাসেল, অনিক সরকার, ইফতি মোশাররফ সকাল, মেহেদী হাসান রবিন, মেফতাহুল ইসলাম জিওন, মুনতাসির আলম জেমি, খন্দকার তাবাখখারুল ইসলাম তানভির, মুজাহিদুর রহমান, মুহতাসিম ফুয়াদ, মনিরুজ্জামান মনির, আকাশ হোসেন, হোসেন মোহাম্মদ তোহা, মাজেদুল ইসলাম, শামীম বিল্লাহ, মোয়াজ আবু হুরায়রা, এএসএম নাজমুস সাদাত, মোর্শেদুজ্জামান জিসান ও এহতেশামুল রাব্বি তানিম।\nএজাহার বহির্ভূত ৬ আসামি হলেন, ইশতিয়াক আহম্মেদ মুন্না, অমিত সাহা, মিজানুর রহমান ওরফে মিজান, শামসুল আরেফিন রাফাত, এসএম মাহমুদ সেতু ও মোস্তবা রাফিদ।\nতাছাড়া পলাতক তিন আসামি হলেন, মোর্শেদুজ্জামান জিসান, এহতেশামুল রাব্বি তানিম ও মোস্তবা রাফিদ। এদের মধ্যে প্রথম দুই জন এজাহারভুক্ত আসামি।\nঢাকার দ্রুত বিচার ট্রাইব্যুনাল-১ এর বিচারক আবু জাফর মো. কামরুজ্জামানের আদালতে গত ১৪ মার্চ আত্মপক্ষ সমর্থনে ২২ আসামি নিজেদের নির্দোষ দাবি করেন। এ মামলায় মোট ৪৬ জন সাক্ষীর সাক্ষ্যগ্রহণ হয়েছে।\nগত ৭ সেপ্টেম্বর মামলার চার্জে কিছু ত্রুটি থাকায় রাষ্ট্রপক্ষ মামলাটি পুনরায় চার্জগঠনের আবেদন করেন। পরদিন আদালত ২৫ আসামির বিরুদ্ধে পুনরায় চার্জগঠন করে ১৪ সেপ্টেম্বর আত্মপক্ষ শুনানির তারিখ ধার্য করেন। ওই দিন আত্মপক্ষ সমর্থন শেষে দুই কার্যদিবস রাষ্ট্রপক্ষের যুক্তিতর্ক উপস্থাপন করা হয়। এরপর বিচারকের অসুস্থতার কারণে শুনানি এক মাস পিছিয়ে যায়। ২০ অক্টোবর থেকে বিচারকাজ শুরুর কথা রয়েছে।\nকুষ্টিয়ার কুমারখালী উপজেলার কয়া গ্রামে বেড়ে উঠা আবরার জেলার মিশন স্কুল ও জেলা স্কুলে লেখাপড়া শেষ করে ২০১৮ সালে বুয়েটে ভর্তি হন। তার মা রোকেয়া খাতুন বলেন, আমার ছেলেকে অন্যায়ভাবে নির্মম নির্যাতন করে হত্যা করা হয়েছে। দুই বছর পূর্ণ হলেও ন্যক্কারজনক এই হত্যাকাণ্ডের এখন পর্যন্ত বিচার কাজ শেষ হয়নি। আসামিদের দ্রুত আইনের আওতায় এনে কঠোর শাস্তির দাবি জানাচ্ছি।\nতার প্রতিবেশীরা জানান, মেধাবী শির্ক্ষার্থী আবরার ফাহাদ দেশের সম্পদ ছিল। নির্মমভাবে তাকে হত্যা করা হলেও আসামিরা এখনো শাস্তির আওতায় আসেনি। এই হত্যাকাণ্ডের মঙ্গে যারা জড়িত তাদের সর্বোচ্চ শাস্তির দাবি জানাই।


কক্সবাজারে ছুরিকাঘাতে কিশোর নিহতসিএস২৪বিডি.কম কক্সবাজারে ছুরিকাঘাতে কিশোর নিহত | সিএস২৪বিডি.কম\nকক্সবাজারের চকরিয়া পৌর এলাকায় বখাটের ছুরিকাঘাতে আনাস ইব্রাহিম (১৭) নামে এক কিশোর নিহত হয়েছে। এসময় মো. আব্দুল্লাহ (১৭) নামের তাঁর এক বন্ধু গুরুতর আহত হয়েছে।শনিবার (২৫মে) রাত দশটার দিকে পৌরশহরের ওয়েস্টানপ্লাজায় এলাকায় এ ঘটনায় ঘটে। নিহত আনাস ইব্রাহিম (১৭) চকরিয়া পৌরসভার মগবাজার এলাকার বিনামারা গ্রামের মৌলভী নেসার উদ্দিনের ছেলে।\nআনাস সদ্য প্রকাশিত এসএসসি পরীক্ষায় চকরিয়া কেন্দ্রীয় উচ্চ বিদ্যালয় থেকে বিজ্ঞান বিভাগে জিপিএ-৪.৩০ পেয়ে উর্ত্তীণ হয়েছে। ঘটনার সাথে জড়িত কাউকে আটক করতে পারেনি পুলিশ ।\nপুলিশ ও স্থানীয় সূত্রে জানা গেছে, শনিবার রাতে আনাস ও তাঁর কয়েকজন বন্ধু পৌরশহরে চিরিঙ্গায় ঈদ বাজার করতে আসে। এসময় পূর্ব শুক্রতার জের ধরে পৌরশহরের পালাকাটা এলাকার কয়েক বখাটের সাথে আনাসের কথা কাটাকাটি হয়।\nএকপর্যায়ে বখাটের সাথে থাকা ছুরি দিয়ে আনাসের পেটে আঘাত করে। এ সময় আনাস মাটিতে লুটিয়ে পড়লে বখাটেরা পালিয়ে যায়।\nস্থানীয়রা আনাসকে উদ্ধার করে প্রথমে চকরিয়া উপজেলা স্বাস্থ্য কমপ্লেক্সে নেওয়ার পর উন্নত চিকিৎসার জন্য চট্টগ্রাম মেডিকেল কলেজে প্রেরণ করে।\nচট্টগ্রাম নেওয়ার পথে তাঁর অবস্থা অবনতি ঘটলে লোহাগাড়া মা ও শিশু হাসপাতালে নিয়ে গেলে দায়িত্বরত চিকিৎসক তাঁকে মৃত ঘোষণা করে।\nচকরিয়া থানার ভারপ্রাপ্ত কর্মকর্তা (ওসি) মো. হাবিবুর রহমান বলেন, ‘ঘটনার পরপরই থানার পুলিশের একাধিক টিম বিপণি বিতানে অভিযান অব্যাহত রয়েছে। ঘটনার ক্লু উদঘাটন করতে ঘটনাস্থল থেকে তথ্য সংগ্রহ করা হচ্ছে।’


অরুণাচল প্রদেশকে নিজস্ব ভূখণ্ড বলে দাবি করলো চীন - Bangladeshnews\nHome » রাজনীতি » অরুণাচল প্রদেশকে নিজস্ব ভূখণ্ড বলে দাবি করলো চীন\nআগামী সপ্তাহে ড. মনমোহন সিং-এর বেজিং যাত্রার ঠিক আগে ভারতের বিতর্কিত অরুণাচল প্রদেশের অধিবাসীদের পাসপোর্টে সাধারণ ভিসার পরিবর্তে ‘স্টেপল’ ভিসা দেয়া নিয়ে চীন-ভারত সম্পর্কে নতুন করে জটিলতা মাথা চাড়া দিয়েছে৷ ভারতের তরফে বলা হয়েছে, ‘স্টেপল’ ভিসা মেনে নেবার প্রশ্নই ওঠে না৷ কারণ অরুণাচলের অধিবাসীরা ভারতীয়৷ অন্যদিকে চীনের বক্তব্য, এই সিদ্ধান্ত চীনের ভিসা নীতির সঙ্গে সামঞ্জস্যপূর্ণ এবং তা বহাল থাকবে৷ কারণ অরুণাচলে বসবাসকারীদের ভারতীয় নাগরিক বলে মনেই করে না চীন৷\nচীনের এই পদক্ষেপকে বিশেষ তাৎপর্যপূর্ণ বলে মনে করছে রাজনৈতিক বিশ্লেষকরা৷ ‘স্টেপল’ ভিসার অর্থ অরুণাচল প্রদেশের ওপর ভারতের সার্বভৌমত্ব ও অখণ্ডতাকে আবারো চ্যালেঞ্জ জানানো এবং অরুণাচল প্রদেশের ৯০ হাজার বর্গ কিলোমিটার এলাকার ওপর চীনের আঞ্চলিক দাবি কায়েম করার ইঙ্গিত৷ ভারতের পাল্টা দাবি, আকসাই চীনের ৩৮ হাজার বর্গ কিলোমিটার এলাকা দখল করে রেখেছে চীন৷ বিশ্লেষকদের মতে, চীনের ভিসা নীতি সামঞ্জস্যপূর্ণ নয়৷ কারণ, গত পাঁচ বছর ধরে অরুণাচলবাসীদের সাধারণ, অর্থাৎ ‘স্ট্যাম্প’ ভিসা দিয়ে এসেছে তারা৷ এই বৈপরিত্য দিল্লিকে শুধু বিস্মিত নয়, উদ্বিগ্নও করে তুলেছে৷\nবেজিং-এ চলছে বিশ্ব যুব তীরন্দাজ চ্যাম্পিয়ানশিপ৷ ভারতীয় তীরন্দাজ দলে ছিলেন অরুণাচলের দু’জন অধিবাসী৷ তাঁদের দিল্লির চীনা দূতাবাস ‘স্টেপল’ ভিসা দেয়ায় তাঁরা যেতে পারেননি৷ কারণ, ‘স্টেপল’ ভিসা ভারত স্বীকার করে না৷\nএই ভিসা ইস্যু নিয়ে চীনের অবস্থান গোড়ার দিকে ছিল, অরুণাচলের অধিবাসীদের জন্য চীন সফরে ভিসা লাগবে না, যেহেতু চীনের দাবি অনুযায়ী তাঁরা চীনের নাগরিক৷ দিল্লির কড়া প্রতিবাদের পর চীন কিছুটা নমনীয় হয়ে ২০১০ সালের বেজিং অলিম্পিকের সময় থেকে এই ‘স্টেপল’ ভিসা দেয়া শুরু করে৷ ২০১১ সালে অরুণাচলের এক ক্যারাটে টিমকে এই কারণেই চীনগামী বিমানে উঠতে দেয়নি ভারতীয় কর্তৃপক্ষ৷ গত বছর ১০০ জন ছাত্রের এক প্রতিনিধিদলের একজন অরুণাচলের একটি মেয়েকে এই কারণেই যেতে দেয়া হয়নি৷ দিলে চীনের দাবিকেই কার্যত মেনে নেয়া হতো৷\nশুধু অরুণাচল প্রদেশই নয়, ভারত নিয়ন্ত্রিত জম্মু-কাশ্মীরের ভারতীয়দেরও চীন ভারতীয় বলে স্বীকার করে না৷ ২০০৯ সালে তাঁদের ক্ষেত্রেও ‘স্টেপল’ ভিসা দেওয়া হয়েছিল৷ কিন্তু ভারত কূটনৈতিক প্রক্রিয়ায় চীনকে বোঝাতে সক্ষম হলে চীন নিঃশব্দে তা তুলে নেয়৷ তবে ভারতের পূর্বাঞ্চলীয় রাজ্য অরুণাচলের ক্ষেত্রে তা হবে কিনা, সেটা বলা মুশকিল৷\nবিরোধী দল বিজেপি প্রধানমন্ত্রী ড. সিংকে তাঁর বেজিং সফরকালে চীনের প্রেসিডেন্ট এবং প্রধানমন্ত্রীর মতো শীর্ষ রাজনৈতিক নেতৃত্বের সঙ্গে বৈঠকে এই ভিসা ইস্যুটি তোলার দাবি জানিয়েছে৷ ভারতের রাষ্ট্রপতিকেও এ বিষয়ে উদ্যোগী হবার অনুরোধ করেছে বিজেপি৷ অরুণাচলের ছাত্র ইউনিয়নের এক প্রতিনিধিদল প্রধানমন্ত্রীর সঙ্গে নতুন দিল্লিতে তাঁর বাসভবনে দেখা করে অনুরূপ অনুরোধ করেছে৷ বলেছে, চীন যদি এই ধরণের ভিসা নীতি চালিয়ে যায়, তাহলে ভারতেরও উচিত চীনা নাগরিকদের ভারতে আসার জন্য সাধারণ ভিসার পরিবর্তে ‘স্টেপল’ ভিসা দেয়া৷ দিল্লির অবস্থান অবশ্য ‘‘চোখের বদলে চোখ” নীতি অবলম্বন না করে কূটনৈতিক পথে বিষয়টির সমাধান করা৷\nসূত্র : ডিডব্লিউ টিভি বাংলা\nbdn24x7.com, বাংলাদেশনিউজ২৪x৭.কম, এসএস, জের, ১৬.১০.২০১৩


Monday, Jan 20, 2020, 10:08 pm\nঢাকা: চীনে প্রাদুর্ভাব হওয়া ‘করোনা ভাইরাস’ এর বিস্তার রোধে বাংলাদেশের আন্তর্জাতিক বিমানবন্দরে থার্মাল স্ক্যানিং শুরু হয়েছে সোমবার থেকে৷ এ বিষয়ে বিমানবন্দরের কর্মীদের বিশেষ প্রশিক্ষণও দিয়েছে আইইডিসিআর৷\nনতুন এই ভাইরাসটি চীনের উহান প্রদেশে ব্যাপকভাবে ছড়িয়েছে৷ ওই এলাকায় এ পর্যন্ত দুই শতাধিক মানুষ এই ভাইরাসে সংক্রমিত হয়েছেন; মারা গেছেন তিনজন৷\nআইইডিসিআর- এর প্রধান বৈজ্ঞানিক কর্মকর্তা ডা. এস এম আলমগীর জানান, “চীনের সাথে আমাদের নিয়মিত যোগাযোগ আছে৷ এই ভাইরাস মানুষ থেকে মানুষে ছড়ানোর প্রমাণ তারা এখনো পাননি বলে আমাদের জানিয়েছেন৷”\nডা. এস এম আলমগীর বলেন, “চীনের উহান থেকে কোনো ফ্লাইট সরাসরি ঢাকায় আসে না৷ কিন্তু আমরা আশঙ্কার জায়গা থেকে চীনসহ আরো কয়েকটি দেশ থেকে আসা যাত্রীদের থার্মাল স্ক্যানিং-এর পরামর্শ দিয়েছি৷ একই সঙ্গে আইইডিসিআর-এর চিকিৎসকদেরও প্রশিক্ষণ দেয়া হয়েছে৷ আইইডিসিআর ৪টি হটলাইন নাম্বার চালু করেছে সার্বক্ষণিক সহায়তা দেয়ার জন্য৷\n“করোনা-এন ভাইরাস নতুন হওয়ায় এখনো ভাইরাসটি সম্পর্কে বিস্তারিত জানা যায়নি৷ তবে ভাইরাসটি মার্স এবং সার্সের চেয়ে কম সিভিয়ার, এটা আমরা বুঝতে পারছি৷ এটা নিয়ে আতঙ্কিত হওয়ার মত কোনো কারণ এখনো নাই৷''\nতিনি ভাইরাসে আক্রান্তদের লক্ষণ সম্পর্কে বলেন, জ্বর দিয়ে শুরু হয়৷ এরপর কাশি, গলা ব্যথা৷ অনেকের তীব্র শ্বাসকষ্ট হয় এবং নিউমোনিয়া ডেভেলপ করে৷ বিমানবন্দরের থার্মাল স্ক্যানারে জ্বর থাকলে ধরা পড়বে৷ স্ক্যানারটা এমনভাবে সেট করা যে ১০০ ডিগ্রি সেন্টিগ্রেড তাপমাত্রা হলেই কম্পিউটারের মনিটরে লাল সিগন্যাল দেখা যায়৷''\nশাহজালাল আন্তর্জাতিক বিমানবন্দরের পরিচালক গ্রুপ ক্যাপ্টেন এ এইচ এম তৌহিদ উল আহসান বলেন,‘‘বিমাবন্দরের কর্মীদের এর আগে সার্স ভাইরাস ও সোয়াইন ফ্লু নিয়ে কাজের অভিজ্ঞতা আছে৷ ফলে এবার করোনা ভাইরাস হ্যান্ডেল করা সহজ হবে৷ আমরা চীন থেকে আসা ফ্লাইটগুলোকেই সবচেয়ে বেশি নজরদারীতে রাখছি৷ দিনে মোট তিনটি ফ্লাইট আসে চীন থেকে৷ আর বিমানবন্দরে সাধারণ যাত্রীদের জন্য মোট দুইটি থার্মাল স্ক্যানার আছে৷ সব যাত্রীকেই এই স্ক্যানারের মধ্য দিয়ে যেতে হয়৷''\nসোমবার অরিয়েন্টেশনের পাশাপাশি বিমানবন্দরের নিরাপত্তা ও স্বাস্থ্যকর্মীদের মাস্কসহ নিরাপত্তা কিট দেয়া হয়েছে৷ এরইমধ্যে হেলথ ডেস্কের বাইরেও আলাদা একটি ডেস্ক চালু করা হয়েছে৷ ডেস্কে কোনো যাত্রীর ব্যাপারে রিপোর্ট করা হলেই তাকে কোয়ারেন্টাইনে নিয়ে যাওয়া হবে পরবর্তী পরীক্ষা নিরীক্ষার জন্য৷\nএছাড়া এয়ারলাইন্সগুলোকে প্যাসেঞ্জার হিস্ট্রি দেয়ার জন্য আলাদা ফরম দেয়া হয়েছে৷ যা পূরণ করে জমা দিতে হবে৷ এয়ারলাইন্সগুলোকে চীন থেকে যেসব যাত্রী আসেন তাদের সেখান থেকেই স্ক্রিনিং-এর আওতায় আনারও অনুরোধ জানানো হয়েছে৷\nবিমানবন্দরের স্বাস্থ্য কর্মকর্তা ডা. শাহরিয়ার সাজ্জাদ জানান, “এই ভাইরাসে আক্রান্তের লক্ষণ প্রকাশ পায় দুই থেকে ১৪ দিনের মধ্যে৷ তাই আমরা এখন চীন থেকে যে যাত্রীরা আসছেন তাদের সবাইকে একটি কার্ড দিয়ে দেব৷ তাতে যোগাযোগের নম্বর, ঠিকানা ও ভাইরাসে আক্রান্তের লক্ষণ সব কিছু লেখা থাকবে৷ যদি লক্ষণ দেখা যায় তাহলে তাকে আমরা কুর্মিটোলা জেনারেল হাসপাতাল ও আইইডিসিআর-এ নিয়ে পরীক্ষা করব৷ আরো কয়েকটি দেশেও এই ভাইরাসে আক্রান্তের খবর আমরা পাচ্ছি৷ ওইসব দেশ থেকে আসা যাত্রীদের ব্যাপারেও একই ব্যবস্থা নেয়া হবে৷'”\nবিমান বন্দরের স্বাস্থ্য কেন্দ্রে এখন মোট চিকিৎসক চারজন৷ ওই চারজন মিলিয়ে মোট জনবল ২০ জনের বেশি না বলে জানা গেছে৷ ডা. শাহরিয়ার সাজ্জাদ জানান, “বিমানবন্দরে থার্মাল স্ক্যানারের আলাদা টেকনিশিয়ান আছে৷ সাধারণ যাত্রীদের জন্য দুইটি এবং ভিআইপি যাত্রীদের জন্য একটি মোট তিনটি স্ক্যানারে আমরাও রাউন্ড দ্য ক্লক লোক রাখার ব্যবস্থা করেছি৷ আর এখানে হাসপাতাল নাই৷ চিকিৎসার প্রয়োজন হলে আমরা বাইরের হাসপাতালের সহায়তা নেবো৷”\nবায়ু দূষণে মানুষের গড় আয়ু কমেছে প্রায় ২ বছর\nরাশিয়ার প্রতিষেধক বিতর্ক: জুলাইয়ে প্রথম ট্রায়াল, আগস্টেই তৈরি ভ্যাকসিন!


আপনার জন্য অর্থপূর্ণ জীবনযাপন।\nআনন্দ চয়ন করুন।\nআমাদের মধ্যে অনেকের জন্য প্রচেষ্টা এবং পৌঁছনো জীবনযাত্রা, আমরা যা কিছু করি তার মধ্যে থেকে যায়। আমরা খুব কমই সন্তুষ্ট। দেখে মনে হচ্ছে আমরা চিরকালের জন্য পরবর্তী জিনিসটি সন্ধান করছি। ন্যায্য কথা বলতে গেলে, এটি মানব প্রকৃতিরই একটি অংশ, নিজের এবং আমাদের পরিস্থিতির উন্নতি করতে চাই। মৌলিক প্রয়োজনীয়তা একবার যত্ন নেওয়ার পরে আমরা আমাদের সমস্ত শক্তি দিয়ে কী করব? আমরা কোথায় যাচ্ছি সে সম্পর্কে আধ্যাত্মিকতা নেই। এটি আমরা কী অর্জন করব তা নয়। এটা কাজের কথা নয় এটি আসলে কিছু করার কথা নয়। বা হচ্ছে। তবে একরকম মনে হচ্ছে আমরা সম্ভবত এটি ভুলে গেছি।\nআধ্যাত্মিকতা, অন্য যে কোনও কিছুর মতোই নেশায় পরিণত হতে পারে। এর বেশ কয়েকটি সম্ভাব্য কারণ রয়েছে। একটির জন্য, আমরা আধ্যাত্মিকতার সাথে ব্যক্তিগত বৃদ্ধি সংযুক্ত করেছি lated যদিও তারা পারস্পরিক একচেটিয়া নয়, তারা অবশ্যই একই জিনিস নয়। নির্দিষ্ট চেনাশোনাগুলিতে, আধ্যাত্মিক হওয়া কিছুটা ধরা পড়েছে। অপ্রতুলতার অনুভূতি হতে পারে, যথেষ্ট আধ্যাত্মিক না হওয়ার। আমরা কর্মশালার পরে কর্মশালায় যাই এবং আরোহণের উচ্চতর এবং উচ্চ স্তরে পৌঁছানোর প্রয়াসে মোডিয়ালিটির পরে মোডিলিটির চেষ্টা করি। অথবা আমরা বিশ্বাস করি যে আধ্যাত্মিক হওয়া আমাদের সমস্ত অভিলাষিত বাসনা প্রকাশের বিষয়টি নিশ্চিত করবে। এই উভয় পরিস্থিতিতেই আমরা কেবলমাত্র আধ্যাত্মিক অগ্রগতির লেন্সের মাধ্যমে বিশ্বকে উপলব্ধি করার ঝুঁকিটি চালাই এবং মানব রূপে সজীব হওয়ার খুব মানবিক উপাদানকে উপেক্ষা করে।\nমৌলিক প্রয়োজনীয়তা একবার যত্ন নেওয়ার পরে আমরা আমাদের সমস্ত শক্তি দিয়ে কী করব?\nযদিও এটি তাত্ত্বিকভাবে আদর্শ মনে হতে পারে, বাস্তবে এটি কিছুটা জটিল হয়ে ওঠে। কারণ আমাদের অহংকার আছে। আমাদের দেহ আছে। আমাদের পারিবারিক ও পৈতৃক উত্তরাধিকার রয়েছে। আমরা কিছু মানসিক আচরণ রাখি এবং কিছু সংবেদনশীল ট্রিগারগুলির বিরুদ্ধে আসি against এবং আমরা এগুলি থেকে পুরোপুরি মুক্ত থাকব ভাবতে হ'ল সেই বিষয়টিকে তুচ্ছ করা যা আমাদের কে আমরা তৈরি করে, আমাদেরকে মানুষ করে তোলে। এটি অন্যদের এবং নিজের প্রতি আমাদের সমবেদনাও সীমাবদ্ধ করে।\nসত্যটি হ'ল আমরা প্রত্যেকেই আমাদের ব্যক্তিত্ব, প্রবণতা, কর্ম, পছন্দ এবং আগ্রহ অনুসারে আলাদা আলাদা জীবনযাপন করতে চাই। আধ্যাত্মিকতা হ'ল সচেতনতা যা নীচে, আমরা সকলেই এক। অর্থ, আমরা সমস্ত শট কল করি না। আমরা শো চালানোর চেয়ে বড় কিছু আছে। এটি মানুষের এবং আত্মার বোঝা যা জীবনকে আকর্ষণীয় করে তোলে। আমরা যদি সর্বদা অন্যান্য রাজ্যে পালাচ্ছি তবে আমরা বিষয়টিটি মিস করছি। আমরা রহস্যের সাথে সংযোগ হারিয়েছি।\nএখানেই গ্রহণযোগ্যতা আসে It এটি বলা হয়ে থাকে যে স্ব-গ্রহণযোগ্যতার অভাবের জন্য কোনও পরিমাণই আত্ম-উন্নতি হবে না। আমরা এমন সংস্কৃতিতে থাকি যা আমাদের দেখতে কেমন হওয়া উচিত, আমাদের কী হওয়া উচিত, আমাদের অভাবকে আরও শক্তিশালী করার চিত্রগুলি আমাদেরকে চিরকালই বোমা মেরে। আমরা ধরে নিই যে আমাদের বাহ্যিক পরিস্থিতিতে পরিবর্তন বা পালানোর মাধ্যমে আমরা আমাদের সুখ বাড়িয়ে তুলব। কিন্তু জীবন এভাবে কাজ করে না। যদি আমরা চিরকাল নিজের বাইরে কোনও কিছুর পিছনে তাড়া করি, তা সে সৌন্দর্য, সম্পদ বা এমনকি প্রেম, তবে আমরা চিরকাল হতাশার হ্যামস্টার চক্রের কাছে ধরা পড়ব।\nএই জীবন বেঁচে থাকার জন্য আনন্দ, উদ্দেশ্য এবং সংযোগ খুঁজে পাওয়ার জন্য অফুরন্ত উপায় রয়েছে। সৌন্দর্যের অনেকগুলি রূপ রয়েছে, এবং আধ্যাত্মিক পরমার্থতার উপায়। মূলটি আমাদের নিজস্ব পথ সন্ধান করা এবং জীবনের সমস্ত দিককে সুসংহত করে তোলা: শারীরিক, মানসিক, সংবেদনশীল এবং আধ্যাত্মিক।\nএবং তারপরে ছেড়ে দেওয়া, শ্বাস ছাড়াই এবং বাস্তবে থাকার বিষয়টি গ্রহণ করা আসলে একটি সুন্দর অগোছালো ব্যাপার।\nআধ্যাত্মিক আলোকিত করার5টি পর্যায় + প্রত্যেকের মাধ্যমে কীভাবে কাজ করা যায়\nআপনার সুখকে কীভাবে আপনার শারীরিক অধিকার থেকে আলাদা করবেন


Turmoil in Uttarakhand BJP before assembly elections! Many MLAs ready to join Congress\nআরো ভাঙছে উত্তরাখণ্ড BJP! কংগ্রেসে যোগ দিতে প্রস্তুত একাধিক MLA\nগত সোমবার উত্তরাখণ্ডে বিজেপি ছেড়ে কংগ্রেসে যোগ দিয়েছেন রাজ‍্যের মন্ত্রী যশপাল আর্য এবং তাঁর ছেলে MLA সঞ্জীব আর্য। সূত্রের খবর আগামী মাসে কয়েকজন হেভিওয়েট নেতা বিজেপি ছেড়ে কংগ্রেসে যোগ দিতে চলেছেন।\n13 Oct, 2021, 7:19 pm\nগত সোমবার উত্তরাখণ্ডে বিজেপি ছেড়ে কংগ্রেসে যোগ দিয়েছেন রাজ‍্যের মন্ত্রী যশপাল আর্য এবং তাঁর ছেলে বিধায়ক সঞ্জীব আর্য। সূত্রের খবর বিধানসভা নির্বাচনের আগে আরো ভাঙবে বিজেপি। আগামী মাসে রাজ‍্যের কয়েকজন হেভিওয়েট নেতা বিজেপি ছেড়ে কংগ্রেসে যোগ দিতে চলেছেন। প্রসঙ্গত, ২০২২ সালে উত্তরাখণ্ডে বিধানসভা নির্বাচন।\nবিজেপি বিধায়কদের দলবদলের বিষয়ে কংগ্রেসের শীর্ষ নেতৃত্ব সরাসরি রাজ‍্য নেতাদের থেকে খবরাখবর নিচ্ছেন বলে জানা গেছে। কংগ্রেসের অভ্যন্তরীণ সূত্র জানিয়েছে, আপাতত দুই বিজেপি বিধায়ক দলবদল করতে প্রস্তুত। নাম প্রকাশ না করলেও দু'জনেই RSS থেকে উঠে এসেছেন বলে জানিয়েছে কংগ্রেস। ভবিষ্যতে আরও বহু নেতা যোগ দেবেন বলে জানা গেছে।\nকংগ্রেস নেতা তথা রাজ‍্যের প্রাক্তন মুখ্যমন্ত্রী হরিশ রাওয়াতও দাবি করেছেন, বিজেপি শিবিরের বহু বিধায়ক তাঁর দলের নেতাদের সাথে যোগাযোগ রাখছেন। তবে ২০১৬ সালে যাঁরা কংগ্রেস ছেড়ে বিজেপিতে যোগ দিয়েছেন, তাঁরা যদি ফের কংগ্রেসে ফিরতে চান তাঁদের কাছ থেকে প্রকাশ‍্যে ক্ষমা প্রার্থনার দাবি তুলেছেন তিনি।\nরাজ‍্যের মন্ত্রী হরক সিং রাওয়াত হরিশ রাওয়াতের এই মন্তব্যের তীব্র সমালোচনা করেছেন। যশপাল আর্য, যিনি আগে কংগ্রেসে ছিলেন, প্রত‍্যাবর্তনের পর ক্ষমা প্রার্থনা করেছেন কিনা জানতে চেয়েছেন তিনি।\nউত্তরাখণ্ডের দলিত রাজনীতিতে একেবারে প্রথম সারিতে রয়েছেন যশপাল আর্য। বিধানসভা নির্বাচনের মাত্র কয়েক মাস আগে তাঁর সপুত্র বিজেপি ত‍্যাগ রাজ‍্য বিজেপির কাছে বড় ধাক্কা। তিনি আবগারি, পরিবহন এবং সমাজকল্যাণ মন্ত্রকের দায়িত্বে ছিলেন। তবে এই ঘটনা অক্সিজেন জুগিয়েছে কংগ্রেসকে। কারণ উত্তরাখণ্ডে দলিত ভোটারের সংখ্যা বেশ উল্লেখযোগ্য।\nহরিশ রাওয়াত জানিয়েছেন, যশপাল আর্যে প্রত‍্যাবর্তন রাজ‍্যে কংগ্রেসের মনোবল অনেক বাড়িয়ে দিয়েছে।\nUttarakhand: রাজ্য বিজেপিতে ভাঙন, মন্ত্রীপদে ইস্তফা দিয়ে কংগ্রেসে যোগ দুই বিজেপি বিধায়কের


করোনা ঠেকাতে ভিটামিন ডি-র কি কোনও ভূমিকা আদৌ আছে? - Health Doctor BD\nকয়েকটা সাপ্লিমেন্ট খেয়ে নিলেন আর করোনা ত্রিসীমানায় ঘেঁষলো না, তেমন কিন্তু নয় ব্যাপারটা। ভিটামিন ডি-র কাজ সব ঘুরপথে। তা-ও আবার খাওয়ামাত্র যে সে সব কাজ শুরু হয়ে যাবে, এমনও নয়।\nতা হলে খাবেন কেন? কয়েকটা গবেষণা কী বলছে?\n• আয়ারল্যান্ডের ডাবলিন। আর সেখানের বিখ্যাত ট্রিনিটি কলেজ। আইরিশ লঙ্গিচ্যুডিনাল স্টাডি অন এজিং হয় এখানেই। জানা যায়, যে কোনও সংক্রমণ ঠেকাতে, তা সে ভাইরাস হোক কি ব্যাক্টিরিয়া কি অন্য কিছু, শরীরের প্রতিরোধী ব্যবস্থাকে জোরদার করে তুলতে ভিটামিন ডি-এর বিরাট ভূমিকা। বিশেষ করে এই সময় যখন আপামর জনগণ বসে আছেন কার্যত সূর্যালোকের অন্তরালে।\n• বিশ্বের ১৪টি দেশের ১১ হাজার ৩২১ জন মানুষকে নিয়ে একটি রিভিউ স্টাডি করে দেখা যায় ভিটামিন ডি সাপ্লিমেন্ট খাওয়ার পর তাঁদের ফুসফুসে আচমকা বড় ধরনের সংক্রমণ হওয়ার আশঙ্কা কমে গিয়েছে।\n• হার্টের নানাবিধ রোগ, তা সে হার্ট ফেলিওর হোক কি ইস্কিমিক হার্ট ডিজিজ, কি সাডেন কার্ডিয়াক ডেথ, সবের আশঙ্কা কমে। এমনকি, ইস্কিমিক হৃদরোগের রিস্ক ফ্যাক্টর, হাইপ্রেশার বা ডায়াবিটিজ ঠেকাতেও তার ভূমিকা আছে এবং চিকিৎসায় কতটা ভাল ফল হবে তা-ও নির্ভর করে শরীরে এর ঘাটতি আছে কি নেই তার উপরে।\n• বয়স্ক মানুষের মৃত্যুহার কমতে পারে এই সাপ্লিমেন্ট খেলে, যাঁদের কিন্তু স্বাভাবিক ভাবেই ফুসফুসে সংক্রমণের আশঙ্কা বেশি থাকে।\nতা হলে কথা হল কোভিডের আশঙ্কা কমবে কি না। হিসেব তো তাই বলে। করোনাভাইরাস সবার আগে জব্দ করে ফুসফুসকে। কাজেই প্রতিরোধ ক্ষমতা বাড়িয়ে ফুসফুসকে যদি সতেজ রাখা যায়, রোগের আশঙ্কা যেমন কমে, রোগের বাড়াবাড়ি হওয়ার আশঙ্কাও কমে যায়। তার উপর হৃদরোগ, হাইপ্রেশার, ডায়াবিটিজ— সবই তো কোভিড ১৯-এর রিস্ক ফ্যাক্টর। এরা থাকলে রোগের আশঙ্কা ও জটিলতা, দুই-ই বাড়ে। অতএব…।\nগায়ে রোদ লাগালেও মেলে পর্যাপ্ত ভিটামিন ডি।\nগরমের দেশে ভিটামিন ডি-র অভাব হয় না\nঅনেকে তাই ভাবেন বটে। কিন্তু ব্যাপারটা ঠিক সে রকম নয়। ত্বকে নিয়মিত নির্দিষ্ট সময় ধরে রোদ লাগলে ভিটামিন ডি তৈরি হয় ঠিকই, কিন্তু রোদ কি সব সময় পর্যাপ্ত লাগে? রোদ আছে বলেই কি আপনি রোদ পোহাতে বেরোন! নাকি ঠান্ডা ঘরে বসে থাকার অছিলা খোঁজেন? বাধ্যতামূলক ভাবে যাঁদের বেরতে হয়, তাঁরা ছাড়া রোদে রোদে কেউ ঘোরেন না। বাধ্য হয়ে বেরতে হলে শরীরের খোলা অংশে থাকে সানস্ক্রিনের পুরু আস্তরণ। চোখে রোদচশমা। মাথায় ছাতা। শীতে এক-আধটু রোদ পোহালেও ঠান্ডা ও কালো হওয়ার ভয়ে পুরো শরীরই প্রায় ঢাকা থাকে। থাকে সানস্ক্রিন। রোদ তা হলে ঢুকবে কোথা দিয়ে? নিয়ম হল, দিনে কম করে ৩০-৪০ মিনিট খোলা শরীরে রোদ লাগানো। ত্বক বিশেষজ্ঞ সঞ্জয় ঘোষ বলছেন, “সারা শরীরে রোদ লাগানোর মতো পরিস্থিতি আমাদের দেশে নেই। সে ক্ষেত্রে সকাল ৭-৮টার মধ্যে খুব একটা শরীর না ঢেকে যদি খোলা জায়গায় হাঁটতে পারেন ৪০-৪৫ মিনিট, কাজ হবে। সম্ভব না হলে পা দুটো কেবল মেলে রাখুন রোদে। যখন সময় পাবেন। তার পরেও যদি সমস্যা হয়, আমাদের দেশে এখন ঘরে ঘরে ভিটামিন ডি-এর অভাব, তখন সাপ্লিমেন্ট খাবেন।”\n“সাধারণ অবস্থায় রক্ত পরীক্ষা করে তবে সিদ্ধান্ত নেওয়া হয়।” জানালেন জনস্বাস্থ্য বিশেষজ্ঞ সুবর্ণ গোস্বামী। “ভিটামিন ডি-এর মাত্রা ২০ ন্যানোগ্রাম/মিলিলিটারের নীচে গেলেই সচরাচর ওষুধ দেওয়া হয়। কিন্তু এখন যে হেতু বেশ কিছু দিন ধরে ঘরের বাইরে পা রাখছেন না, রক্ত পরীক্ষা করে দেখার সুযোগ কম, কাজেই বয়স্ক মানুষ, কোভিডের রিস্ক ফ্যাক্টর আছে, যেমন, হৃদরোগ, হাইপ্রেশার, ডায়াবিটিজ, ফুসফুসের সমস্যা, ধূমপান ইত্যাদি, ঋতুবন্ধ হয়ে গিয়েছে এমন মহিলারা ডাক্তারের সঙ্গে কথা বলে সাপ্লিমেন্ট খাওয়া শুরু করে দিতে পারেন। ভয় নেই। রক্তে ভিটামিন ডি-এর মাত্রা সহজে বিপদসীমার উপরে যায় না। উল্টো দিকে বরং বিপজ্জনক এই সংক্রমণটির আশঙ্কা এক ধাক্কায় কিছুটা কমে যাওয়ার সম্ভাবনা আছে।”


শ্বশুর বাড়ির অসহ্য নির্যাতন সহ্য করেও আজ আমি বিসিএস ক্যাডার! - samakalnews24.com\nআজ রবিবার,২১শে অক্টোবর, ২০১৮ ইং,৬ই কার্তিক, ১৪২৫ বঙ্গাব্দ, সময়: দুপুর ২:০১\nশ্বশুর বাড়ির অসহ্য নির্যাতন সহ্য করেও আজ আমি বিসিএস ক্যাডার!\nশনিবার, জানুয়ারি ১৩, ২০১৮ , বিভাগ : শিক্ষা,\nনিজস্ব প্রতিবেদকঃ পৃথিবীতে যারাই সাফল্যের চূড়ায় উঠেছেন, তাদের সবাইকে নানা ধরনের বাধা-প্রতিকূলতার সম্মুখীন হতে হয়েছে। পুরুষদের তুলনায় নারীদের ক্ষেত্রেই বাধা আসে সবথেকে বেশি। তবে নানা বাধা-বিপত্তি পেরিয়ে ব্রাহ্মণবাড়িয়ার বিজয়নগর উপজেলা নির্বাহী কর্মকর্তা (ইউএনও) আক্তার উননেছা শিউলি আজ একজন সফল নারী হিসেবে সমাজে প্রতিষ্ঠিত হয়েছেন। নিজেকে পুরোপুরি এখনো সফল না ভাবলেও তিনি এগিয়ে যেতে চান আরও বহুদূর।


যখন কাকের পরিবর্তে স্ট্যান্ডউইড প্যাডলবোর্ডে\nগত ২0 বছরের ভাল অংশ কায়েক হচ্ছে সবচেয়ে জনপ্রিয় এবং পাশাপাশি দ্রুততম প্রসারমান বাড়ির কার্যক্রম। একটি প্যাড্লেসপোর্ট হিসাবে, কায়াকিংটি স্পষ্টভাবে পছন্দের ধরন। তবুও, ব্লকের একটি নতুন বাচ্চা রয়েছে, যথা স্ট্যাডপপ প্যাডেলবোর্ডিং । SUPing এর জনপ্রিয়তা বৃদ্ধির কারণে অনেক ডাই-হার্ড কেকারস একটি খেলা হিসাবে প্যাডেলবোর্ডিংকে বেছে নিতে বিবেচনা করেছে। কিছু এমনকি প্যাডেলবোর্ডিং সঙ্গে তাদের কায়াকিং প্রতিস্থাপন করতে খুঁজছেন।\nতবুও অনেকে সন্দেহ পোষণ করে যে প্যাডেলবোর্ডিং কখনোই তাদের মুকুট খেলার মতো ক্যাকেংকে বিরক্ত করবে না।\nকেয়াকিং প্রতিস্থাপন হিসাবে প্যাডেলবোর্ডিং খুঁজছেন ছাড়া, এটি একটি পরিপূরক হিসাবে দেখা উচিত। এমন সময় আছে যখন একটি প্যাডলবোর্ডটি একটি কায়াকের কাছে অগ্রাধিকারযোগ্য । অন্য কাহিনীগুলি আছে যখন কায়াকের প্যাডিং ট্রেডের জন্য সঠিক হাতিয়ার। এখানে আপনি যখন স্টেপপ প্যাডব্লবোর্ডের পরিবর্তে কাইয়ক করতে চান, তখন এটির একটি তালিকা।\nকয়াক আপনি গিয়ার নিতে প্রয়োজন যখন\nএটা কোন আশ্চর্য যে আপনি একটি প্যাডেলবোর্ড উপর বহন করতে পারবেন না। নিশ্চিত আপনি এটি মধ্যে একটি সীমিত সংখ্যক সরবরাহ সঙ্গে একটি ব্যাকপ্যাক পরা সময় প্যাডেলবোর্ড করতে পারেন। আপনি গিয়ার ধরে রাখার জন্য জালিয়াতি সঙ্গে SUPs এমনকি খুঁজে পাবেন, কিন্তু যদি আপনি আরো সরবরাহ বহন করতে হবে, একটি কয়াক পরিষ্কারভাবে তার hatches এবং শুকনো স্টোরেজ সঙ্গে নৌকা মধ্যে পরিষ্কার উচ্চতর।\nবায়ু সত্যিই প্যাডলবোর্ড নিচে স্ল্যাশ\nকায়াকের বাতাসে স্পষ্ট সুবিধা রয়েছে। এই দুটি কারণের জন্য প্রথমত, আপনার শরীরের একটি standup প্যাডলবোর্ডে সম্পূর্ণরূপে উন্মুক্ত হয় যা একটি পাল হিসাবে পরিবেশন হিসাবে এটি সব বায়ু ধরা হবে\nযখন আপনি একটি কয়াকের মধ্যে থাকেন তখন আপনি পানিতে অনেক কম থাকেন যার অর্থ আপনি কম বাতাস পাবেন এবং কম ড্র্যাগের অভিজ্ঞতা পাবেন। দ্বিতীয় কারণ যে কায়াক বায়ু SUPs তুলনায় ভাল হয় প্যাডল এবং paddling টেকনিক সাথে সম্পর্কিত। যেহেতু কয়াক প্যাডেলের দুটি ব্লেড রয়েছে, তাই আপনার কায়াকিং স্ট্রোকগুলি একসঙ্গে একসঙ্গে অনেক বেশি স্ট্রোক এবং আপনি কেয়েক প্যাডেলের পাশে সুইচ করতে পারবেন না।\nএটি স্ট্রোক মধ্যে নিচে নামাঙ্কিত slows যে বাতাসে আপনার paddling সাহায্য করবে।\nক্যাকক চোপ, সার্ফ এবং ওয়েভেসে উপযুক্ত\nStandup প্যাডেলবোর্ডের চেয়ে প্রতিকূল জলের অবস্থার মধ্যে Kayaks অনেক নিয়ন্ত্রিত। যদিও এটা সত্য যে প্যাডলবোর্ডগুলো সারানো যেতে পারে, তারা শুধু চিপ ও তরঙ্গের মধ্যে ভালভাবে পরিচালনা করে না এবং এগুলিও স্থিতিশীল নয়। অবশ্যই Kayaks, তাদের উপর এবং মাধ্যমে ক্রুজ ডান।\nকয়াক যখন সুইফট বর্তমান আছে\nবায়ু অনুরূপ, বর্তমান বিরুদ্ধে paddling যখন, এটি সত্যিই একটি কাইক প্যাডল আছে এবং জল কাছাকাছি হতে সাহায্য করে। এটি স্ট্রোকের গতিতে সাহায্য করবে এবং আপনার প্যাডেলটি পানি থেকে বেরিয়ে আসা সময়ের পরিমাণ কমিয়ে দেবে। এছাড়াও, কায়াকের একটি রূডার রয়েছে যা নিযুক্ত করা যেতে পারে।\nকাক যখন গতি একটি নজরদারি হয়\nএছাড়াও ডাবল-মোডেড প্যাডেলের সাথে সম্পর্কিত, কায়াকিংটি দ্রুততর এবং স্পীড একটি উদ্বেগের বিষয় হিসাবে এটির পছন্দ হওয়া উচিত।\nকিয়াক যখন আপনি একটি দূরত্ব প্যাডেল প্রয়োজন\nস্ট্যান্ডউইড প্যাডলবোর্ডগুলির একটি দীর্ঘ দূরত্বের প্যাডল করা থাকলে, সাধারণ কায়াকের মধ্যে দীর্ঘ দূরত্বের চেয়ে অনেক বেশি ভালো এবং কেউ কেউ বলে যে তারা দাঁড়িয়ে দাঁড়িয়ে দাঁড়িয়ে থাকার কারণে দাঁড়িয়ে আরো বেশি আরাম পাবে।\nস্থিতাবস্থা একটি উদ্বেগ হয় যখন প্যাডেলবোর্ডের চেয়ে কায়াক বরং\nযদি ক্ষতির সম্ভাব্যতার কারণে টাইপিং একটি সত্যিকারের উদ্বেগের বিষয় হওয়া উচিত, তাহলে কয়াকগুলি পছন্দের পাত্র।\nতাই আপনি যদি আপনার কায়াককে ময়মনসিংহ, হাঙ্গর, তীক্ষ্ণ শয্যাবিশিষ্ট শয্যা, ঠাণ্ডা পানি বা দূষিত পানি স্টিক সম্পর্কে চিন্তিত হন।\nকাকের পরিবর্তে প্যাডেলবোর্ডের পরিবর্তে যখন কুল আউট\nআপনার ঠান্ডা আউট যদি আপনি আপনার স্ট্যান্ডেড প্যাডেলবোর্ডে সম্পূর্ণরূপে exposes হচ্ছে তুলনায় আপনার সজ্জিত কিউক মধ্যে অনেক গরম হবে।\nকয়াক যখন জল এর ঠান্ডা\nঅবশ্যই paddlers জল পানির ধরনের যে তারা প্যাডেল ধরনের নির্বিশেষে কিছুটা ভেজা পাবেন। যাইহোক, স্যারি স্কার্টের সঙ্গে সজ্জিত kayaks স্ট্যান্ডউইড প্যাডলবোর্ডের চেয়ে অনেক ড্রায়ার প্যাডেল হয়। এছাড়াও, একটি কাইক সঙ্গে ধাঁধা যখন শুষ্ক টপ এবং paddling জ্যাকেট আরো কার্যকর হয়। জল তাপ খুব ঠান্ডা হলে, আপনি একটি কাইক হতে চান।\nযখন দাঁড়িয়ে কেয়ারিং এর পরিবর্তে স্ট্যান্ডউইড প্যাডলবোর্ডে\nপ্যাডলিং এ শুরু করা\nকি iSUP সঙ্গে আপ হয়?\nকিভাবে আপনার প্লাস্টিক কিউক সংরক্ষণ করুন\nরোওয়িং এবং প্যাডলিং এর মধ্যে শীর্ষ দশটি পার্থক্য\nপ্যাডিং ক্যানোস এবং কেয়াকস গ্রেট ব্যায়াম\nআপনার বাডলারের সাথে কাঁধে নিরাপদ কি?\nকিভাবে একটি কায়াক আপনার সুপার রূপান্তর রূপান্তর\nমডেলিং ম্যোসিস ল্যাব পাঠ পরিকল্পনা\nমার্কিন জন্ম হার হিট 2016 সব সময় কম\nবাইবেল কি অর্থ সম্পর্কে কি বলে?\nউত্তর আমেরিকার সাধারণ ওক গাছের জন্য গাইড\nরসায়ন মধ্যে হ্রাস সংজ্ঞা\nলিবার্টিয়ার পার্টি প্ল্যাটফর্ম\nপন্টিয়াস পিলাত এর একটি প্রোফাইল: ইহুদিয়ার রোমান গভর্নর\nটাইটান এর রহস্য উদ্ঘাটিত\nশীর্ষ7শহুরে কিংবদন্তী হিরো গল্প\nভ্যুইটর বিশ্ববিদ্যালয়ের ভর্তি\nস্ক্রিপস কলেজ অ্যাডমিশন ফ্যাক্টস


সংবাদ অনলাইন সংবাদ অনলাইন » ‘প্রতিশ্রুতি দিয়েও কথা রাখেননি শাহরুখ’\nকরোনার প্রকোপ ক্রীড়া দুনিয়াকে স্তব্ধ করে দিয়েছে ঠিকই, কিন্তু তার জেরে মাঠের অনেক অজানা তথ্যই প্রকাশ্যে আসছে। আইপিএল দলের কর্ণধার শাহরুখ খান দলটির প্রথম অধিনায়ক সৌরভ গাঙ্গুলিকে প্রতিশ্রুতি দিয়েও শেষমেশ কথা রাখেননি!\nআপাত দৃষ্টিতে কিং খান ও সৌরভের মধ্যে সম্পর্ক ভালো। যদিও কেকেআরে দুই তারকা থাকাকালীন তাদের মধ্যে যে একটা দূরত্ব তৈরি হয়েছিল। তবে ঠিক কী হয়েছিল দলের মালিক ও অধিনায়কের মধ্যে? অবশেষে তা নিয়ে মুখ খুললেন খোদ সাবেক ভারত অধিনায়ক সৌরভ। জানালেন, বলিউড বাদশা যা মুখে বলেছিলেন, তা আসলে কাজে প্রকাশ পায়নি।\n২০০৮ অর্থাৎ টুর্নামেন্টের প্রথম মৌসুমে নাইটদের নেতা ছিলেন সৌরভ। তবে দলের খারাপ পারফরম্যান্সের জেরে ২০০৯-এ নেতৃত্ব থেকে সরানো হয় তাকে। ২০১০-এ আবার দলের দায়িত্ব কাঁধে নেন তিনি। দল সামলানোর বিষয়ে সৌরভ শাহরুখকে বলেছিলেন, পুরো বিষয়টা যেন তার উপরই ছেড়ে দেয়া হয়। তিনি বুঝে নেবেন। কিন্তু দিনের শেষে তেমনটা হয়নি। বর্তমান বিসিসিআই প্রেসিডেন্ট বলছেন, ‘একটা সাক্ষাৎকারে দেখেছিলাম চতুর্থ বছর শাহরুখ গৌতম গম্ভীরকে বলছে, ‘এটা তোমার দল। আমি নাক গলাব না।’ এটাই প্রথম মৌসুমে আমি শাহরুখকে বলেছিলাম, যে ব্যাপারটা আমার ওপর ছেড়ে দাও। কিন্তু তেমনটা হয়নি।’\nসৌরভের মতে, যে দলগুলোতে ফ্র্যাঞ্চাইজি কর্তা বা ম্যানেজমেন্ট দল সামলানোর জন্য ক্রিকেটারদের পূর্ণ স্বাধীনতা দিয়েছে, তারাই উন্নতি করেছে। যেমন সিএসকে পরিচালনায় ধোনি কিংবা মুম্বাইয়ে রোহিত শর্মা। এক কথায়, সৌরভ বুঝিয়ে দিতে চাইলেন, নেতার আসনে তিনি থাকলেও দডড়ির রাশ ছিল অন্য কারও হাতে।\nতাই স্বাধীনভাবে খেলার সুযোগ পাননি কখনওই।\nদিন কয়েক আগে সাবেক ভারতীয় ক্রিকেটার আকাশ চোপড়া ব্যাখ্যা করেছিলেন, কীভাবে সৌরভকে নেতৃত্ব থেকে সরিয়ে দিতে চেয়েছিলেন কোচ জন বুকানন। উদ্দেশ্য সফলও হয়েছিল। সৌরভের পরিবর্ত কেকেআরের দায়িত্ব নিয়েছিলেন ব্র্যান্ডন ম্যাকালাম। যদিও তার নেতৃত্বের মেয়াদ দীর্ঘ হয়নি। নেতার ভূমিকায় ফিরেছিলেন সৌরভই। ওয়েবসাইট।


ভর্তি পরীক্ষা না দিয়েও মেধাতালিকায় শিক্ষার্থী!\nপ্রকাশিত: ০১:২৪ এএম, ৩০ নভেম্বর ২০১৯, শনিবার | আপডেট: ০১:২৫ এএম, ৩০ নভেম্বর ২০১৯, শনিবার\nভর্তি পরীক্ষায় অংশ নেননি। কিন্তু ফলাফল প্রকাশের পর দেখা গেল মেধাতালিকায় অবস্থান ১২তম! এমনই এক `এলাহি কাণ্ড`র অভিযোগ এসেছে কুমিল্লা বিশ্ববিদ্যালয়ের (কুবি) ২০১৯-২০২০ শিক্ষাবর্ষের ভর্তি পরীক্ষার ফলাফল নিয়ে।\nগেল ৮ নভেম্বর অনুষ্ঠিত হয়ে যাওয়া বিশ্ববিদ্যালয়ের স্নাতক প্রথম বর্ষ (কলা ও মানবিক অনুষদভুক্ত ‘বি’ ইউনিট) ভর্তি পরীক্ষায় এক শিক্ষার্থীর ক্ষেত্রে এমন ঘটনা ঘটেছে বলে জানা গেছে। পরীক্ষার ফলাফল প্রকাশিত হয় গত ১২ নভেম্বর।\nঅনুসন্ধানে জানা যায়, মানবিক বিভাগ থেকে `বি` ইউনিটে ভর্তিচ্ছু ঐ পরীক্ষার্থীর নাম মো. সাজ্জাতুল ইসলাম। বাবার নাম মো. রেজাউল করিম। তার ভর্তি পরীক্ষার রোল নম্বর ২০৬০৫০। গত ৮ নভেম্বর সকাল ১০টায় অনুষ্ঠিত ‘বি’ ইউনিটের পরীক্ষায় একজন আবেদনকারী ছিলেন তিনি। কেন্দ্রীয় সিট প্ল্যান অনুযায়ী তার সিট পড়েছিল কোটবাড়ির টিচার্স ট্রেনিং কলেজে।\nতবে সেদিন তিনি পরীক্ষা দেননি। ভর্তি পরীক্ষার্থীদের জন্য পরীক্ষার হলে যে উপস্থিতির তালিকা সরবরাহ করা হয়, সেখানে শিক্ষার্থীর স্বাক্ষরের ঘরে তার স্বাক্ষর নেই। তাকে অনুপস্থিত দেখানো হয়েছে। অথচ পরীক্ষার পর ১২ নভেম্বর ওই ইউনিটের ফলাফলে দেখা যায়, ২০৬০৫০ রোল নম্বরধারী সাজ্জাতুল ইসলাম ‘বি’ ইউনিট (মানবিক) এর মেধাতালিকায় ১২তম স্থান অধিকার করেছেন।\nভর্তি পরীক্ষায় অনুপস্থিত শিক্ষার্থীর নাম মেধাতালিকায় চলে আসার ব্যাপারে মুঠোফোনে জানতে চাইলে ‘বি’ ইউনিটের ভর্তি পরীক্ষার আহ্বায়ক অধ্যাপক ড. মাসুদা কামাল এ ব্যাপারে ফোনে কোনও মন্তব্য করতে রাজি না হয়ে তার অফিসে গিয়ে দেখা করতে বলেন।\nএকই সুরে কথা বলেন ওই ইউনিটের সদস্য সচিব ড. মো: শামিমুল ইসলামও। তিনি জানান, ‘মেধা তালিকায় নাম এলেও এই শিক্ষার্থী তো ভাইভা দিতে আসেননি।’ তবে ভাইভা দিতে না এলেও পরীক্ষায় অনুপস্থিত পরীক্ষার্থীর রোল কীভাবে মেধাতালিকায় চলে এলো এ ব্যাপারে জানতে চাইলে তিনি প্রসঙ্গ এড়িয়ে যান।\nএ বিষয়ে ভর্তি পরীক্ষা ২০১৯-২০ এর কেন্দ্রীয় কমিটির সদস্য সচিব ও বিশ্ববিদ্যালয় রেজিস্ট্রার (অতিরিক্ত দায়িত্ব) অধ্যাপক ড. মো: আবু তাহের জানান, `বরাবরের মতো ভর্তি পরীক্ষায় আমরা সর্বাধিক স্বচ্ছতা রাখার চেষ্টা করেছি। এ বিষয়টি ভুলবশত হয়ে থাকতে পারে। কারণ যেহেতু সে পরীক্ষা দেয়নি সেহেতু তার `ওএমআর` শিট ছাড়া ফলাফল আসার কথা না। তবে ফলাফল প্রস্তুতের ব্যাপারটি ইউনিটভিত্তিক দায়িত্বশীলদের কাজ। তাদের সাথে এ ব্যাপারে কথা বলবো।`\nফলাফলে এরকম আরও `অসঙ্গতি` আছে কিনা জানতে চাইলে রেজিস্ট্রার জানান, `সেটা আমি বলতে পারবো না। কারণ ফলাফল প্রস্তুতের সময় আমি বা উপাচার্য ছিলাম না। ফলাফল ইউনিট প্রধানরাই করেছে। তবে এরকম ভুল থাকলে তা বেরিয়ে আসবে।`\nছয় বছরেও নামকরণ হয়নি নোবিপ্রবি’র মুক্তিযুদ্ধ ভাস্কর্যের\nচট্টগ্রামে গ্যাস লাইনে বিস্ফোরণ, ৭ জন নিহত


খান মাহবুব ০৯ আগস্ট ২০২০, ০০:০০:০০ | প্রিন্ট সংস্করণ\n‘বিপদে বন্ধুর পরিচয়’- এ প্রবাদ করোনাকালে বাঙালিকে নতুন করে অনেক কিছুর সঙ্গে পরিচয় করিয়ে দিল। একইসঙ্গে করোনার দুর্দিনে মানুষ মানবতার যৎসামান্য দেখলেও অবাক বিস্ময়ে দেখেছে কীভাবে দুর্যোগকে পুঁজি করে মানুষ লুটপাটের ফাঁদ পাততে পারে।\nমানুষের জীবন-জীবিকা যখন একসঙ্গে অস্তিত্ব নিয়ে সুতার ওপর দোদুল্যমান, এমন ভয়াবহ সময়েও মানুষ কতটা নির্দয় হতে পারে অবস্থা না দেখলে অনুমান করা যায় না। সঙ্গীন সাধারণ মানুষ গানের কথার মতো ‘চিন্তায় চিন্তায় কাটছে দিনটায়’। আর ভুয়া করোনা রিপোর্ট দিয়ে (রিজেন্ট হাসপাতালের মালিক) সাহেদ গং অসহায় মানুষকে শুধু আর্থিক ক্ষতি নয়, ঠেলে দিয়েছে মৃত্যুর দিকে। বাস্তবতায় এক সাহেদ মুখে মুখে; কিন্তু অনেক সাহেদ আছে গোপনে বা বুক ফুলিয়ে। দেরিতে হলেও সাহেদ ধরা পড়েছে- এটি স্বস্তির; কিন্তু সাহেদ কেমন করে এত ফুলেফেঁপে উঠল- এমন প্রশ্ন তো উঠতেই পারে।\nসাহেদের নিন্দাচর্চা এখন মানুষের মুখে মুখে; কিন্তু ভাবুন কী নিপুণতার সঙ্গেই না এ বাটপার জাতির ক্ষতি করেছে। করোনার টেস্ট ও চিকিৎসার জন্য স্বাস্থ্য মন্ত্রণালয়ের সঙ্গেও চুক্তি করেছে। অন্য কাগজপত্র যাই হোক না কেন, চুক্তিতে স্বাক্ষর করতে হলে পড়ে, বুঝে, সজ্ঞানেই মানুষ করে থাকে- এটাই রীতি। নানাবিধ জালিয়াতির সঙ্গে সাহেদের সংযোগ। শুধু করোনার ভুয়া সার্টিফিকেট নয় বরং করোনার চিকিৎসার জন্য অতিরিক্ত কোটি টাকার ওপরে সরবরাহের কাজ নেয়ার তদবিরও ছিল তার। সাহেদের মূল পুঁজি রাষ্ট্রের দায়িত্বশীলদের সঙ্গে সখ্য এবং হাস্যোজ্জ্ব¡ল স্থিরচিত্র। এ কথা সত্য, বড় কর্তারা নানা কারণে হয়তো তার সঙ্গে সাক্ষাৎ করছে, ছবি তুলেছে, কে ছবি তুলছে লক্ষ রাখা সম্ভব হয়নি; কিন্তু যারা এসবের সুযোগ তৈরি করে দেন; তাদের তালিকাটাও সামনে আসা প্রয়োজন। আরও প্রয়োজন তাদের নাম, যারা সাহেদকে টকশোয় রাজনৈতিক বিশ্লেষক বানিয়েছেন। কেন এত বিলম্বে সাহেদ নজরে এলো- এ প্রশ্ন উঠতেই পারে। তবে বাস্তবতার নিরিখে এ কথা সত্য, বাটপারি-জালিয়াতি যদি একটা কর্ম হয় সাহেদ তার নিপুণ কারিগর।\nসবচেয়ে বড় কথা, বাঙালিকে বিধাতা অপরিমেয় সহন ক্ষমতা দিয়েছেন। আমরা বিসমিল্লাহ গ্রুপের কেলেঙ্কারি সহ্য করেছি। ফারমার্স ব্যাংক, ওয়ান ব্যাংক, রানা প্লাজার-রূপ সহ্য করেছি, ক্যাসিনো কেলেঙ্কারি সহ্য করেছি, হলমার্কসহ নানা ধরনের কেলেঙ্কারিতে সাধারণ মানুষের নাকাল দশা। গত দশ বছরে শুধু ব্যাংক খাতের ১০টি বড় কেলেঙ্কারিতে লোপাট হয়েছে ২২ হাজার ৫০২ কোটি টাকা। এসব আমাদের কাছে এখন সহজ বিষয়। করোনাকালে মধ্যবিত্ত ও নিরন্ন মানুষের একটু উষ্ণতার আকাক্সক্ষা ছিল উচ্চবিত্তের কাছে; কিন্তু সেটি কাম্য মাত্রায় পাওয়া যায়নি।\nসরকার সামর্থ্যরে সবটুকু দিয়ে চেষ্টা করেছে করোনাকালে জনগণকে সহযোগিতার জন্য। মোট ১৯টি প্রণোদনা প্যাকেজে ৭২ হাজার ৭৫০ কোটি টাকার বরাদ্দ সাহসী পদক্ষেপ; কিন্তু বাস্তবায়ন পর্যায়ে তৃণমূলের চেয়ারম্যান, মেম্বারদের একটা অংশ বরাদ্দ বণ্টনের দায়িত্বে পেয়ে হরিলুটের রাজ্য কায়েম করেছে। কারও বাড়িতে তেলের খনি, চালের খনির সন্ধান মিলেছে। সত্যি সেলুকাস, কী বিচিত্র এ দেশ! এরা নিজেদের সাধারণ জনগণ থেকে আলাদা করে শ্রেণিশত্রুতে পরিণত হয়েছে। অন্যথায় সরকারের সহায়তার সুষম বণ্টন হলে নিরন্ন মানুষের অনিশ্চিত অপলক চেয়ে থাকা দেখতে হতো না।\nজীবনের গতিই জীবনের শাশ্বত সত্য। দুর্যোগ, যুদ্ধবিগ্রহ সবকিছুর মধ্যে জীবনকে টেনে নিতে হয়- এটাই বাস্তবতা। করোনার দীর্ঘকালীন অবস্থানে আজ সংক্রমণ হার বাড়লেও লকডাউন, কোয়ারেন্টিন, আইসোলেশন, সামাজিক দূরত্ব, স্বাস্থ্যবিধি- এসব শব্দগুলোর উচ্চারণ কমতে শুরু করেছে। করোনার অবস্থার পরিবর্তন না হলেও জীবনযাত্রার গতি আস্তে আস্তে স্বাভাবিক হতে চলছে। এ যেন টিকে থাকার প্রয়োজনে লড়াই চালিয়ে যাওয়া।\nমধ্যবিত্তের টানাপোড়েনের হাপিত্যেশের জীবনে করোনার তাণ্ডবে ইজ্জত-আবরু নিয়ে বাঁচাই দুষ্কর। ইজ্জত ও জীবন একসঙ্গে করোনাকালে রক্ষা করা দুরূহ। মধ্যবিত্তের সহায়তা প্রয়োজন; কিন্তু হাত পাতলে, লোকে দেখলে কী ভাববে- এ ভাবনায় নিবৃত্ত হতে হয় তাকে। তাদের ‘কুল রাখি না শ্যাম রাখি’ অবস্থা। ইতোমধ্যে মধ্যবিত্ত যে উৎসবগুলো আবেগ-ভালোবাসা দিয়ে মান্য করত আপাতত তারও যবনিকাপাত ঘটেছে। করোনাকালের নববর্ষ, ঈদ-সবই চিরায়ত রূপ হারিয়ে বিবর্ণ হয়েছে। মধ্যবিত্তের জীবনের খোলনলচে পাল্টে দিয়েছে করোনা।\nমধ্যবিত্তের মধ্যে বোধ ও বোধনের দিক থেকে উচ্চমার্গীয় একশ্রেণির সৃজনমনস্ক মধ্যবিত্ত। এদের অনেকেই নানন্দিক শিল্পের চর্চার মাধ্যমে জীবিকার খোঁজ নেয়। এর মধ্যে লেখক-প্রকাশক, শিল্পী, নকশাকারকসহ অনেকেই আছেন। করোনা এদের জীবিকাকে শুধু প্রভাবিতই করেনি, সৃজনের চিন্তার জমিনটুকুও সংকুচিত করেছে। বলা হয়ে থাকে, লেখক-প্রকাশক ও শিল্পীরা দেশজ সংস্কৃতির চর্চার মাধ্যমে তার প্রসার ঘটায়, সরকার তাই এ শ্রেণি-পেশার মানুষের প্রতি লৌকিকভাবে সদয় দৃষ্টি দেয়; কিন্তু করোনাকালে হতাশ হয়েছি বঙ্গবন্ধুর জন্মশতবর্ষ উপলক্ষে প্রাথমিক ও গণশিক্ষা মন্ত্রণালয় যখন প্রাথমিক বিদ্যালয়ে বঙ্গবন্ধু কর্নার গড়ার জন্য বই ক্রয়ে ১৫০ কোটি টাকার বাজেট দিয়ে গুটিকয়েক বই প্রকাশককে বিক্রির সুযোগ করে দিয়েছে। মূলত কয়েকজনের জন্য বিপুল অঙ্কের বই বিক্রির সুযোগ সৃষ্টি করতে গিয়ে কর্তৃপক্ষ বিজ্ঞাপনসহ রীতিশুদ্ধ নীতির মান্যতা না করে একক উৎস নীতিতে বই ক্রয়ের উদ্যোগ নেয়। বাংলাদেশ জ্ঞান ও সৃজনশীল প্রকাশক সমিতি ও দেশের প্রথিতযশা সৃজনশীল লেখকদের প্রতিবাদে বিষয়টি আপাতত ঢিলেতালে চালাচ্ছে কর্তৃপক্ষ। এখন প্রশ্ন- কেন সরাসরি বিজ্ঞপ্তির মারফত গ্রন্থতালিকা আহ্বান করে বিবেচ্য সব বইকে নির্বাচন প্রক্রিয়ায় আনা হল না, কেন বিষয়টি সর্বজনীন হল না? এখন বিলম্বে হলেও সবার প্রত্যাশা কর্তৃপক্ষ বিষয়টির একটি যৌক্তিক ও রীতিশুদ্ধ পদ্ধতি অবলম্বন করে অগ্রসর হবে। কেউ অতিরিক্ত সুযোগ নিয়ে প্রতিযোগিতায় অবতীর্ণ হবে-সরকারের পক্ষ থেকে এমন উদ্যোগ হতে পারে না। কোনো বিশেষ ব্যক্তি-গোষ্ঠীর সুবিধাপ্রাপ্তির তৎপরতা থাকতেই পারে; কিন্তু কর্তৃপক্ষ সবার প্রতি সমআবেদনের জন্য উদ্যোগী হবে- এমন আশা তো আমরা করতেই পারি।\nবাঙালির একটা জাতীয় চরিত্র হচ্ছে- যখন কোনো সমস্যায় গভীরভাবে নিপতিত হই, তখনই টনক নড়ে। এ কালচার আমাদের বহমান সংস্কৃতির অংশ। করোনা না এলে আমরা বুঝতাম না দেশের স্বাস্থ্য খাত কতটা নাজুক। নিুমধ্যম আয়ের দেশ হিসেবে আমাদের স্বাস্থ্য ও শিক্ষা খাতের বাজেট নিতান্ত কম নয়। অথচ সেবার জন্য ওষুধ ও যন্ত্রপাতির যেটুকু রবাদ্দ, তার কিয়দংশও নেই। হাসপাতালে লাইফ সাপোর্ট ইউনিট সীমিত থাকলেও রক্ষণাবেক্ষণের অভাবে অকার্যকর। হাসপাতালের কোটি কোটি টাকার চিকিৎসাসামগ্রীর অর্থ গিলে খাচ্ছে ‘মিঠু’ ও ‘সাহেদ’ গং। চিকিৎসা খাতে চলছে নৈরাজ্য। এসব দেখার কেউ নেই। মাঝে মাঝে দু-একটা বিষয় সংবাদে এলে হইচই পড়ে যায়; কিন্তু কত জালিয়াতি, কত ভোজবাজি চলে এ সমাজে, কে খবর রাখে। রাষ্ট্রযন্ত্র যতই সুশাসন, দক্ষতা, শুদ্ধাচার, কৃচ্ছ্র, অপব্যবহার রোধ, দুর্নীতিরোধ, জবাবদিহিসহ নানা হেদায়েত মঞ্জুরি প্রচার করুক না কেন, দুর্বৃত্তরা একাট্টা। সাহেদ, ডা. সাবরিনা গং একটা নমুনা মাত্র। এ রকম অনেক সাহেদ ঘাপটি মেরে বসে আছে দেশের প্রতিটি সেক্টরে। আমাদের নীতিনৈতিকতা উন্নয়ন দর্শন সবকিছ–কে পিছিয়ে দিচ্ছে- তাও আবার আমাদের সঙ্গে নিয়েই। মতলববাজরা করোনার দুর্যোগে ঘর পোড়ার মধ্যে আলু পোড়া দিচ্ছে। আর জীবনযুদ্ধে টিকতে না পেরে গত তিন মাসে ঢাকা ছেড়েছে অনেক সাধারণ মানুষ। এ মানুষ কী সহসাই নাগরিক সুবিধার জন্য আবার গ্রাম থেকে ঢাকায় আসতে পারবে- আমি এর উত্তর জানি না।\nসরকারের উচিত করোনা-পরবর্তী প্রবৃদ্ধির ধারা ধরে রাখার চেয়ে জীবিকা ও সুষম টিকে থাকার ওপর অগ্রাধিকার দেয়া। কারণ, আমরা না চাইলেও করোনা-পরবর্তী প্রবৃদ্ধি অর্ধেকে নেমে আসবে- বিশেষজ্ঞদের এমন ধারণা। বিশ্ব স্বাস্থ্য সংস্থার অনুমান সত্য হলে প্রতিদিন কম-বেশি খাদ্য সংকটে ১২ হাজার মানুষ মরবে বিশ্বে। আমাদের জন্য একটু স্বস্তি যে, করোনায় আমাদের মৃত্যুহার উন্নত দেশ থেকে কম। আমাদের ফসলের উৎপাদন এ বছর কাম্য মানের। বর্তমান বৈদেশিক রিজার্ভ ৩৩ বিলিয়ন ডলার। পাশাপাশি বাংলাদেশে খাদ্য ও অতি প্রয়োজনীয় ব্যয় মেটাতে প্রতি মাসে যে ১০ হাজার ৯৪৮ কোটি টাকার প্রয়োজন, সরকারের হাতে সে তারল্য সক্ষমতা রয়েছে। তবে সামাজিক নিরাপত্তা বেষ্টনী গড়ার যে তাগিদ করোনায় সৃষ্টি হয়েছে, সেই মানবিক বন্ধন থেকে আমরা যোজন যোজন দূরে আছি, সামাজিক অবক্ষয়ের কারণে এখন প্রকৃতির নিধন চলছে। মানবসৃষ্ট অনাচার প্রকৃতি আর মানছে না। তাই সমাজের নিরুপদ্রব মানুষগুলোকে প্রাগ্রসর হয়ে সব অনাচারের বিরুদ্ধে রুখে দাঁড়াতে হবে। করোনাকালীন এ দুর্যোগ প্রতিরোধে আমাদের জাতীয় জাগরণ দিয়েই এগিয়ে নিতে হবে। শুধু রাষ্ট্রযন্ত্র নয়, সমাজের একজন হিসেবে এ বোধের মিছিলে শামিল হতে হবে, পরস্পরের প্রতি সহমর্মিতা, দেশাত্মবোধ, মমতা ও একতার বন্ধনে- তাইলেই আমরা মেহনতি মানুষের বাংলাদেশকে দেখতে পাব, নিশ্চয়ই।\nখান মাহবুব : খণ্ডকালীন শিক্ষক, মুদ্রণ ও প্রকাশনা অধ্যয়ন বিভাগ, ঢাকা বিশ্ববিদ্যালয়


‘ওটা বদ্রিনাথ না, বদরুদ্দিন শাহ! মুসলিমরা কবজা করার জন্য কুচ করবে!” ভাইরাল মৌলানার ভিডিও | Bengali India Rag\n‘ওটা বদ্রিনাথ না, বদরুদ্দিন শাহ! মুসলিমরা কবজা করার জন্য কুচ করবে!” ভাইরাল মৌলানার ভিডিও\nনয়া দিল্লীঃ উত্তর প্রদেশের সাহারানপুরের এক মৌলানার ভিডিও (Video) সোশ্যাল মিডিয়ায় ভাইরাল (Viral Video) হচ্ছে। সেখানে ওই মৌলানাকে পবিত্র হিন্দু স্থল বদ্রিনাথকে (Badrinath) মুসলিমদের জায়গা বলতে শোনা যাচ্ছে। মৌলানা আবদুল লতিফ ভাইরাল ভিডিওতে বলছেন, বদ্রিনাথ ধাম হিন্দুদের তীর্থস্থল না, ওটা মুসলিমদের। সোশ্যাল মিডিয়ায় এই ভিডিও ভাইরাল হওয়ার পর হিন্দু সংগঠনের নেতারা ওই মৌলানাকে গ্রেফতার করার দাবি জানিয়েছে।\nভিডিওতে মৌলানা বলছেন, ‘আসল সত্য হল, ওটা বদ্রিনাথ না, ওটা বদরুদ্দিন শাহ। এটা মুসলিমদের ধার্মিক স্থল। সেই কারণে জায়গাটি মুসলিমদের হাতে তুলে দেওয়া উচিৎ। এটা বদ্রিনাথ না। নাথ জুড়ে দিলেই হিন্দু হয়ে যায় নাকি? ওটা বদরুদ্দিন শাহ। ইতিহাস ঘেঁটে দেখে কথা বলুন। মুসলিমরা তাঁদের ধার্মিক স্থল ফেরত চায়।”\nমৌলানা প্রধানমন্ত্রী নরেন্দ্র মোদী আর উত্তরাখণ্ডের মুখ্যমন্ত্রীর কাছে মুসলিমদের হাতে বদ্রিনাথ তুলে দেওয়ার দাবি জানিয়েছেন। পাশাপাশি মন্দির কর্তৃপক্ষকে শীঘ্রই মন্দির খালি করার জন্য বলেছেন তিনি। শেষে হুমকির সুরে মৌলানা বলেন, ‘মুসলিমদের হাতে যদি তাঁদের ধার্মিক স্থল তুলে না দেওয়া হয়, তাহলে আমরা বদ্রিনাথ কুচ করব। মুসলিমরা বদ্রিনাথ পর্যন্ত মিছিল করে মন্দির দখল করবে।” তবে ভাইরাল এই ভিডিও নিয়ে তদন্ত করতে গিয়ে আমরা পেয়েছি যে, এই ভিডিওটি ৪ বছরের পুরনো। ২০১৭ সালে মৌলানা এই দাবি করেছিলেন। তবে নতুন করে ভিডিওটি আবারও ভাইরাল হচ্ছে।\nউল্লেখ্য, ২০১৭ সালেও মৌলানা আবদুল লতিফ বদ্রিনাথ নিয়ে এরকমই বার্তা দিয়েছিলেন। সেই সময়ও তিনি শিরোনামে উঠে এসেছিলেন। আবদুল লতিফ উত্তরপ্রদেশের সাহারানপুরের দারুল উলুম নিশওয়াহ-র মৌলানা। ২০১৭ সালে প্রধানমন্ত্রী নরেন্দ্র মোদীর কাছে চিঠি লিখে বদ্রিনাথের দাবি তুলেছিলেন তিনি। সেই সময় বদ্রিনাথের পুরোহিতরা ওনাকে পাগল বলে আখ্যা দিয়েছিল। যোগগুরু বাবা রামদেব প্রতিক্রিয়া দিয়ে বলেছিলেন, বদ্রিনাথের স্থাপনা ইসলাম জন্ম নেওয়ার আগে হয়েছিল।\nপ্রসঙ্গত, কদিন আগেই হিন্দুদের পবিত্র স্থল বদ্রিনাথ ধামে ১৫ জন মুসলিম শ্রমিক দ্বারা নামাজ পড়ার ঘটনা সামনে এসেছিল। হিন্দু সংগঠনের কর্মীরা উত্তরাখণ্ডের পর্যটন মন্ত্রীর কাছে শ্বেতপত্র জমা দিয়ে অভিযুক্তদের বিরুদ্ধে কড়া পদক্ষেপ নেওয়ার দাবি তুলেছিল। যদি, পুলিশের তরফ থেকে জানানো হয়েছিল যে, তাঁরা কেউ মন্দিরে নামাজ পড়েনি। তাঁরা মন্দিরের বাইরে একটি নির্মাণ স্থলে নামাজ পড়েছিল।


'কোনো প্রশংসা করলে না তো?', যশ দাশগুপ্তের উপর এবার প্রকাশ্যে অভিমান করলেন নুসরত জাহান! নেটিজেনরা হতবাক ঈশানের বাবা-মা'র খোলাখুলি প্রেম-অভিমান দেখে - Bartaman Kolkata\nHome/বিনোদন/টলিউড/‘কোনো প্রশংসা করলে না তো?’, যশ দাশগুপ্তের উপর এবার প্রকাশ্যে অভিমান করলেন নুসরত জাহান! নেটিজেনরা হতবাক ঈশানের বাবা-মা’র খোলাখুলি প্রেম-অভিমান দেখে\n‘কোনো প্রশংসা করলে না তো?’, যশ দাশগুপ্তের উপর এবার প্রকাশ্যে অভিমান করলেন নুসরত জাহান! নেটিজেনরা হতবাক ঈশানের বাবা-মা’র খোলাখুলি প্রেম-অভিমান দেখে\nBartaman DeskSeptember 20, 2021\nব্যক্তিগত জীবনের কারণে এখন সোশ্যাল মিডিয়ায় আলোচনার কেন্দ্রবিন্দুতে রয়েছে টলিউড অভিনেত্রী নুসরত জাহান এবং টলিউড অভিনেতা যশ দাশগুপ্ত। বহু টালবাহানার পর অবশেষে গত বুধবার নিজের সন্তানের বাবা হিসেবে যশ দাশগুপ্তকে স্বীকৃতি দিয়েছেন অভিনেত্রী। তারপর থেকেই আরও বেশি মাত্রায় তাদের ঘনিষ্ঠ প্রেমের সম্পর্ক যেন নেটিজেনদের সামনে প্রকাশ হচ্ছে সোশ্যাল মিডিয়ায়।\nএদিন যশ একটি নিজের ফটো পোস্ট করেছিলেন সোশ্যাল মিডিয়ায়। ক্যাপশনে অভিনেতা সকলকে রবিবারের শুভেচ্ছা বার্তা জানান। তবে সেই ছবিতে কমেন্ট সেকশনে নেটিজেনরা দেখতে পান অভিমানী নুসরত জাহানকে। তার কমেন্ট থেকে অনুগামীরা জানতে পারেন যে ছবিটি তুলেছিলেন নুসরত নিজেই। কিন্তু যশ তাকে ছবির কৃতিত্ব দেননি। যার ফলে অভিমানী অভিনেত্রী কমেন্ট করে জানতে চান কেন তার উদ্দেশ্যে যশ কোন প্রশংসা বাক্য লিখলেন না।\nএরপরেই প্রেমিকার রাগ ভাঙ্গাতে উঠে পড়ে লাগতে দেখা যায় যশ দাশগুপ্তকে। তিনি কমেন্টের মাধ্যমে নুসরতকে ছবির কৃতিত্ব দেওয়ার পাশাপাশি অভিনেত্রী এবার খুশি কিনা তাও জিজ্ঞেস করেন নুসরতকে। বলাই বাহুল্য নুসরত এবং যশের অভিমান এবং প্রেমালাপ খোলাখুলি সোশ্যাল মিডিয়ায় দেখে যারপরনাই অবাক হয়েছেন নেটিজেনরা।\nকারণ এতদিন পর্যন্ত তারা নিজেদের সম্পর্ককে কোনোভাবেই প্রকাশ্যে আনতে চাইছিলেন না। তবে এবার তাদের প্রেমালাপ দেখে নেটিজেনদের একটি বড় অংশ মনে করছেন হয়তো ধীরে ধীরে এভাবেই হয়তো নিজেদের সম্পর্ককে সকলের চোখের সামনে আনার চেষ্টা করছেন ‘যশরত’ জুটি।\nA post shared by Yash (@yashdasgupta)\nInstagram Nusrat Jahan Relationship Tollywood yash dasgupta\nনিখিল বাইসেক্সুয়াল, ‘চাহিদা’ পূরণ করতে পারেননি, তাই ভাঙতে বাধ্য হয়েছেন নুসরত জাহান! নয়া তথ্য সামনে আসতেই চাঞ্চল্য সোশ্যাল মিডিয়ায়! ‘আমি স্ট্রেট’, পাল্টা জানালেন নিখিল\n১০ বছরের প্রেম ভাঙল পর্দার ‘উচ্ছেবাবু’ ওরফে অভিনেতা আদৃত রায়ের! শেষ মুহূর্তে বাতিল হলো অভিনেতার বিয়েও, দীর্ঘ দিনের প্রেম ভাঙল আদৃত রায়ের, ভেস্তে গেল বিয়েও\n‘ঈশানের ধারে কাছে কাউকে আসতে দিচ্ছিনা’! অভিনেত্রী নুসরত জাহান অবশেষে মুখ খুললেন ছেলে ঈশানকে নিয়ে, মা হিসাবে খুব প্রোটেক্টিভ নুসরত\n‘আমার ছেলে সব পরিস্থিতির সঙ্গে মানিয়ে নিতে পারে’! ছেলে ইউভানের সম্পর্কে জানালেন করোনা আক্রান্ত পরিচালক রাজ চক্রবর্তী, ছেলের প্রশংসায় পঞ্চমুখ রাজ, সব রকম পরিস্থিতিতে মানিয়ে নিচ্ছে সে\nরাজ-শুভশ্রীর পরিবারে এবার নতুন সদস্য! রবিবার হতেই তাদের সঙ্গে ভ্রমণে বেরোলো ছোট্ট ইউভান, নতুন কুকুরকে চুমু দিল শুভশ্রীর ছেলে ইউভান


৩২ বছর পর রাজ্যসভায় ফের ১০০ সাংসদ , রেকর্ড ছুঁয়ে ফেলল বিজেপি !\nMay 24, 2022 12:04 pm\n১৯৯০-তে এই রেকর্ড ছিল একমাত্র কংগ্রেসের। ১০৮ সাংসদ ছিল রাজ্যসভায়। তারপর অবশ্য হারাধনের ছেলেগুলোর মতোই ক্রমশ সেই সংখ্যা কমতে থাকে। এরপর থেকে সুদীর্ঘ ৩২ বছর এই রেকর্ড আর কেউ ছুঁতেও পারেনি। সম্প্রতি সেই রেকর্ড আবারো স্পর্শ করল বিজেপি। ২০১৪ সালে ৫৫ জন রাজ্যসভার সাংসদ নিয়ে ক্ষমতায় এসে এই ২০২২-এ রাজ্যসভায় সাংসদ সংখ্যা দাঁড়ালো ১০০!\n৯৭ চলছিল। সম্প্রতি পাঞ্জাবে ১টি আসন হারালেও নাগাল্যান্ড, ত্রিপুরা, অসম থেকে তিনটি আসন পেয়ে ১০০ সাংসদ ছুঁয়ে ফেলেছে পদ্মশিবির। এইমূহুর্তে যদিও বিজেপির রাজ্যসভার ওয়েবসাইটে আপডেটটি দেখাচ্ছেনা তবে শীঘ্রই তা দেখা যাবে।\nবৃহস্পতিবার অসম থেকে ২টি এবং ত্রিপুরা থেকে ১টি রাজ্যসভার আসনে নির্বাচন হয়েছে। নাগাল্যান্ডের বিজেপি প্রার্থী এস.ফাংনন. কোনিয়াক নাগাল্যান্ডের আসনটিতে বিনা প্রতিদ্বন্দ্বিতায় নির্বাচনে জয়ী হয়েছেন। শুধু তাই নয়, তিনি নাগাল্যান্ডের প্রথম মহিলা সাংসদ হিসেবে সংসদের উচ্চকক্ষে স্থান অধিকার করেছেন।\nএদিকে অন্ধ্রপ্রদেশ, ছত্তিসগড়, রাজস্থান, মহারাষ্ট্রে মোট ৫২ রাজ্যসভায় নির্বাচন আসন্ন। সেখানে এই আসনসংখ্যা খুব বড় আশাব্যঞ্জক নয় বলেই মনে করছে রাজনৈতিক মহল। তবে উত্তরপ্রদেশে আবার ১১ রাজ্যসভার আসন শূন্য হতে চলেছে, সেখানে ১১টির মধ্যে ৭-৮টিতে বিজেপিরই জয় সুনিশ্চিত মনে করা হচ্ছে।\nউল্লেখ্য, অসমে বিজেপির জোটসঙ্গী ‘ইউনাইটিড পিপল পার্টি লিবারেশন’-এর বিজয়কে ধরলে রাজ্যসভায় বিজেপির সাংসদ সংখ্যা ১০১-এ দাঁড়াচ্ছে। স্বতন্ত্রভাবে ১০০ জন। এই সংখ্যা স্পর্শ করার ফলে শুধু রেকর্ড তৈরিই নয়, আগামী উপরাষ্ট্রপতি নির্বাচনেও বিজেপি অনেকটা এগিয়ে গেল, এমন সম্ভাবনাও দেখছে রাজনৈতিক মহল।\n‘চিন সীমালঙ্ঘন করলে ফিরেও তাকাবেনা রাশিয়া!’ ভারতকে বাইডেনের কটাক্ষ\nকরোনার আরো এক নতুন স্ট্রেন XE, বেশি সংক্রামক : বলছে WHO


শত কোটি টাকার দুর্নীতি, কক্সবাজার বিমানবন্দর উন্নয়ন প্রকল্পের পরিচালক বরখাস্ত – CoxsBazar Live 24\nশত কোটি টাকার দুর্নীতি, কক্সবাজার বিমানবন্দর উন্নয়ন প্রকল্পের পরিচালক বরখাস্ত\nঅপরাধ, কক্সবাজার নভেম্বর ১৫, ২০১৯\nদুর্নীতির মাধ্যমে সরকারি অর্থ আত্মসাতের অভিযোগে কক্সবাজার বিমানবন্দর উন্নয়ন প্রকল্পের (প্রথম পর্যায়) প্রকল্প পরিচালক মো. আমিনুল হাসিবকে চাকরি থেকে সাময়িক বরখাস্ত করেছে বেসামরিক বিমান চলাচল কর্তৃপক্ষ (বেবিচক)। বেবিচকের চাকরি প্রবিধানমালা ১৯৮৮-এর ৪৫(১) ধারার বিধান অনুযায়ী তার বিরুদ্ধে এ ব্যবস্থা নেয়া হয়।\nবিষয়টি নিশ্চিত করে বেসামরিক বিমান পরিবহন ও পর্যটন মন্ত্রণালয়ের সচিব মো. মহিবুল হক বণিক বার্তাকে জানান, প্রধানমন্ত্রী দুর্নীতির বিরুদ্ধে অভিযান শুরু করেছেন। এর অংশ হিসেবে কক্সবাজার বিমানবন্দর উন্নয়ন প্রকল্পের প্রকল্প পরিচালকের বিরুদ্ধে দুর্নীতি ও অর্থ আত্মসাতের অভিযোগ তদন্ত করেন মন্ত্রণালয়ের একজন অতিরিক্ত সচিব। তদন্তে তার বিরুদ্ধে আনা অভিযোগ প্রমাণিত হয়েছে। পরবর্তী সময়ে এ বিষয়ে ব্যবস্থা নিতে বেবিচককে নির্দেশ দেয়া হয়, যার প্রেক্ষিতে বেবিচক বিভাগীয় মামলা করে। পরে তাকে সাময়িক বরখাস্ত করা হয়।\nবেসামরিক বিমান পরিবহন ও পর্যটন মন্ত্রণালয়ের তদন্ত প্রতিবেদন সূত্রে জানা গেছে, কক্সবাজার বিমানবন্দর উন্নয়ন প্রকল্পের (প্রথম পর্যায়) প্রকল্প পরিচালক হিসেবে মো. আমিনুল হাসিব নিয়োগ পান ২০১২ সালে ৪ অক্টোবর। প্রকল্পের ভূমি অধিগ্রহণের জন্য কক্সবাজার জেলায় ০৪/২০১৫-২০১৬ নং ভূমি অধিগ্রহণ কেসে ৬৯ কোটি ২৮ লাখ ৭২ হাজার টাকা গত ২৩ মের মধ্যে জমা দিতে চিঠি পাঠান কক্সবাজার জেলা প্রশাসক। প্রকল্প পরিচালক হিসেবে মো. আমিনুল হাসিবের দায়িত্ব ছিল নির্ধারিত সময়ের মধ্যে এ অর্থ জেলা প্রশাসকের তহবিলে জমা দেয়া। কিন্তু তিনি নির্ধারিত সময়ে অর্থ জমা দিতে ব্যর্থ হন, যার পরিপ্রেক্ষিতে আইন অনুযায়ী ভূমি অধিগ্রহণ কেসটি বাতিল হয়ে যায়। প্রকল্পটি পুরনো ভূমি অধিগ্রহণ আইনের আওতায় হওয়ায় ক্ষতিপূরণ বাবদ জমির দেড় গুণ অর্থ পরিশোধের জন্য নির্ধারিত ছিল। কিন্তু অধিগ্রহণ কেসটি বাতিল হওয়ায় এখন সেটি ২০১৭ সালের আইনের আওতায় সম্পন্ন করতে হবে। এ কারণে জমির মূল্য তিন গুণ এবং এ সময়ে ওই এলাকায় জমির বর্ধিত মূল্যের হারে পরিশোধ করতে হবে। এজন্য সরকারের কমপক্ষে ১০০ কোটি টাকা অতিরিক্ত ব্যয় করতে হবে। তদন্তে প্রমাণিত হয়েছে, মো আমিনুল হাসিব স্থানীয় ভূমি মালিক ও কক্সবাজার জেলা প্রশাসনের কিছু কর্মচারীর সঙ্গে মিলে প্রকল্পের ব্যয় বৃদ্ধি করে অতিরিক্ত অর্থ দুর্নীতির মাধ্যমে আত্মসাৎ করার ষড়যন্ত্র করেছেন। প্রকল্প পরিচালকের ব্যক্তিগত ব্যর্থতায় ভূমি অধিগ্রহণ কেসটি বাতিল হলেও দীর্ঘ চার মাসেও ভূমি অধিগ্রহণের জন্য জেলা প্রশাসক বরাবর নতুন করে আবেদন করা হয়নি।\nতদন্ত প্রতিবেদনে বলা হয়েছে, কক্সবাজার বিমানবন্দর উন্নয়ন প্রকল্পের (প্রথম পর্যায়) একটি কম্পোন্যান্ট হিসেবে বিমানবন্দরের ৩৭ কোটি টাকা ব্যয়ে সীমানাপ্রাচীর নির্মাণে স্পেসিফিকেশন অনুযায়ী নির্মাণ করা হয়নি। প্রকল্প পরিচালকের ব্যক্তিগত ব্যর্থতা, অদক্ষতা ও দুর্নীতির কারণে এ প্রকল্পের কাজে মারাত্মক ত্রুটি হয়েছে।


ছবি দেখে অনেকেই একঝলকে বলে দেবে এনি কে! এনি হলে একদা সুপার হিট “মা “সিরিয়ালের ঝিলিক। ভালো নাম তিথি বাসু, তবে হয়তো খুব কম জনই এই নাম জানে।আসল নাম থেকে তার টিভিপর্দার নাম “ঝিলিক” এ অনেক বেশি পরিচিত তিথি।\nজনপ্রিয় বাংলা সিরিয়াল “মা” তে ছোট্ট একটি মেয়ের ভূমিকায় অভিনয় করতে দেখা গেছিল তিথি বসুকে। সিরিয়ালটি দর্শকদের মন জয় করে নেয় যার ফলে বিরাট জনপ্রিয় হয় এই সিরিয়ালটি চলেওছিল দীর্ঘদিন।২০০৯ সালে প্রথম শুরু হয়ে ২০১৪ সালে শেষ হয় এই সিরিয়ালটি। একসময় সন্ধ্যা বেলায় বাঙালির ঘরে ধরে এই সিরিয়ালের সংগীত শোনা যেত। এই সিরিয়ালটি সবচেয়ে বেশি দিন চলা বাংলা সিরিয়ালের মধ্যে অন্যতম। এই সিরিয়ালের হাত ধরেই বাংলা ধারাবাহিক জগতে আসেন তিথি। তখন খুবই ছোট ছিল তিথি তার অভিনয় বহু দর্শকের মনে দাগ কেটেছিল।\nতবে সম্প্রতি আবার সংবাদের শিরোনামে আস্তে দেখা গেছে তিথিকে। কারণ অভিনয়ের পাশাপাশি টিনএজে বয়সে মডেলিং জগতে পা রেখেছেন তিনি। মডেলিং এর জেরে বহুবারই তিথি সংবাদের শিরোনামে এসেছেন। ফটোশুটের ছবি গুলি তিনি তার সোশ্যাল মিডিয়াতে শেয়ার করেন। সোশ্যাল মিডিয়াতে বেশ সক্রিয় তিথি। শুধু ফোটোশুটই নয় নিজের কাজের ছবিও শেয়ার করেন ইন্সটাতে।\nদিন কয়েক আগে ফটোশুট করেছেন তিথি। তার কিছু ছবি শেয়ার করেছেন ইনস্টাগ্রামে, সাথে মজা করে লিখেছেন “ঝড় উঠলে আমি দায়ী নই।” ছবিগুলিতে ওয়েস্টার্ন পোশাকে মডেলিং করতে দেখা গেছে তিথিকে। কখনো কালো টপের সাথে গাঢ় লাল রঙের মিনি স্কার্ট তো কখনো হট প্যান্ট। মডেলিংয়ের ছবিগুলিতে বেশ উষ্ণতা ছড়িয়েছেন তিথি। এতকিছুর পর কি আর ছবি ভাইরাল না হয়ে থাকে! পোস্ট করা মাত্রই ভাইরাল তিথির মডেলিংয়ের ছবিগুলি।\nশেয়ার করা ছবিগুলিতে ইতিমধ্যেই কয়েক হাজার লাইক পড়েছে। সাথে রয়েছে অসংখ্য কমেন্ট। যদিও কমেন্টে ভালো খারাপ মিশিয়ে মন্তব্য করেছেন অনেকেই। তবে তিথি বাসু যে আর সেই পুরোনো ঝিলিক নেই তা তাকে দেখলেই বোঝা যায়।


রুক্ষ এবং শুষ্ক চুলের জন্য টিপস এবং সহজ সমাধান - Carnesia Glam\nরুক্ষ এবং শুষ্ক চুলের জন্য টিপস এবং সহজ সমাধান\nJul 13, 2020 hair tips, রুক্ষ এবং শুষ্ক চুলের জন্য টিপস, রুক্ষ শুষ্ক চুলের সমাধান\nবলা হয়ে থাকে, ” নারীর সৌন্দর্য নিহিত থাকে তার চুলে”। চুলের সৌন্দর্য একটা নারীকে আরোও বেশী সুন্দর করে তোলে। চুলকে সুন্দর, প্রানবন্ত রাখার চেষ্টায় মেতে থাকি আমরা সবাই কিন্তু তাও যেন আমরা ব্যর্থ। চুলের হাজারো সমস্যা কে ঘিরে তাই আমাদের দুশ্চিন্তারও শেষ নেই।\nচুল রুক্ষ এবং শুষ্ক হয়ে যাওয়া তার মধ্যে একটি।\nআমাদের মধ্যে বেশীরভাগ মেয়ে ই এই সমস্যায় ভুগছেন প্রতিনিয়ত।\nকিন্তু খুব সহজ কিছু টিপস এবং কিছু Do’s & Don’t মেনে চললেই আপনি মুক্তি পেতে পারেন চুল রুক্ষ এবং শুষ্ক হয়ে যাওয়ার সমস্যা থেকে।\nচুলকে কোমল এবং প্রাণবন্ত করতে যা যা করণীয়ঃ\nআমাদের ত্বকের কেয়ার আমরা কিভাবে নিই? একটু ভাবুন তো!!\nত্বকের কেয়ার নিয়ে কথা বলাতে আমি সিউর ৯০% আপুরাই ভাবছেন কয়েকটি ধাপ নিয়ে, ফেসওয়াশ,স্ক্রাব,মাস্ক,ময়েশ্চারাইজার এসব নিয়ে। এগুলো যেমন সুস্থ ত্বকের জন্য গুরুত্বপূর্ণ ঠিক ততটাই গুরুত্বপূর্ণ আমাদের চুলের যত্ন নেয়া।\nএখন বলতে পারেন কিভাবে আপনি চুলের রেগুলার রুটিন অনুসরণ করবেন রুক্ষ এবং শুষ্ক চুল দূর করে কোমল এবং প্রাণবন্ত করতে।\n★★Before hair wash কি কি করণীয়ঃ\n১) অয়েল ম্যাসাজঃ তেল চটচটে অবস্থা থেকে মুক্তি পেতে আমরা তেল ব্যবহারে অনীহা হয়ে থাকে যার কারণে আমাদের চুল হয়ে যায় নিস্তেজ। কিন্তু শুনলে অবাক হবেন চুলের ৯০% সমস্যার সমাধান তাকে এই অয়েল ম্যাসাজে। এখন অনেকেই বলতে পারেন আপনি নিয়মিত তেল ব্যবহার করেন কিন্তু তাও আপনার চুলের কোমলতা ফিরে পাচ্ছেন না তাহলে নিচের টিপস আপনার জন্য।\n** সবসময় চেষ্টা করুন কয়েকটি অয়েল একসাথে মিক্স করে ব্যবহার করার। Coconut oil, argan oil, castor oil ,olive oil , Almond oil এগুলো চুলের জন্য অত্যধিক উপকারী। সবগুলো থেকে আপনার পরিমাণ মত নিয়ে হালকা একটু কুসুম গরম করে চুলের গোড়ায় ম্যাসাজ করুন। এটি আপনার চুলকে প্রাণবন্ত করতে খুব দ্রুত কাজ করবে।\nসাধারণত আমরা অনেকেই রাতে তেল দিয়ে সারারাত রেখে তারপরের দিনে ওয়াশ করি। সারারাত রাখার কারণে আমাদের চুলের গোড়া অনেক বেশী নরম হয়ে যায়, যার কারণে চুল পড়ে যাওয়ার সমস্যা বেড়ে যায়। তাই চেষ্টা করুন চুল ওয়াশ করার ১/২ ঘন্টা আগে তেল ব্যবহার করার। এতে আপনার চুল কোমল হবে সাথে ঝরে পড়ার সমস্যা ও কমবে।\n২)মাস্ক ব্যবহারঃ ঘরোয়া উপায়ে কিছু মাস্ক ব্যবহার করতে পারেন যেটা আপনার Hair damage, hair fall, Hair rough হয়ে যাওয়া সহ বিভিন্ন সমস্যা থেকে মুক্তি দিতে সহায়ক হিসেবে কাজ করবে।\n* মেয়োনিজ এবং অ্যাভাকাডো মাস্কঃ ১কাপ মেয়োনিজ আর সাথে হাফ কাপ অ্যাভাকাডো পেস্ট ভালোভাবে মিশিয়ে নিয়ে পুরো চুলে এবং চুলের গোড়ায় লাগিয়ে একটি শাওয়ার ক্যাপে চুল আটকে রাখতে হবে মিনিমাম ২০ মিনিট। এরপর ওয়াশ করে নিতে হবে ভালোভাবে।\nএটি সপ্তাহে ১বার ব্যবহার করতে পারেন।\nমেয়োনিজ এবং অ্যাভাকাডো চুলে পুষ্টি জুগিয়ে চুলকে সিল্কি ও মজবুত করতে সহায়তা করে।\n*Coconut oil & Egg মাস্কঃ আপনার পরিমাণ মত Skin cafe coconut oil নিন, ১টি ডিমের সাদা অংশ নিন এবং ১চামচ পানির সাথে ভালোভাবে ফেটিয়ে নিন।এরপর মাস্কটি আপনার পুরো চুলে ভালো ভাবে লাগিয়ে নিয়ে ২০/৩০ মিনিট অপেক্ষা করুন চাইলে ১ঘন্টাও রাখতে পারেন।এরপর আপনার পছন্দের শ্যাম্পু দিয়ে ধুয়ে ফেলুন।\nএটা খুবই লাইট একটি মাস্ক যা আপনি সপ্তাহে ২/৩বার ব্যবহার করতে পারেন। এটি আপনার চুলকে বাউন্সি করতেও সহায়তা করবে।যাদের চুলের তৈলাক্ত ভাব শ্যাম্পু করার পরও না যাওয়ার কারণে তেল ব্যবহার করতে চান না এই মাস্কটা আপনার জন্য খুবই কার্যকরী। লাইট মাস্ক হওয়ার কারণে খুব সহজেই চুল থেকে ওয়াশ করে নিতে পারবেন সাথে তৈলাক্ত স্ক্যাল্প থেকেও মুক্তি পাবেন।\n*অ্যালোভেরা মাস্কঃ ৪ টেবিল চামচ অ্যালোভেরা পেস্ট ,৩টেবিল চামচ টক দই সাথে ২ টেবিল চামচ তেল ভালোভাবে মিশিয়ে নিয়ে পুরো চুলে ভালোভাবে লাগিয়ে নিন। ১/২ ঘন্টা পর ধুয়ে ফেলুন।\nঅ্যালোভেরা আপনার চুলের গ্রোথ বাড়াতে সাহায্য করে চুল ভেঙ্গে পড়া রোধ করে, দই আপনার চুলকে ঝলমলে করতে সাহায্য করে আপনার চুলের রুক্ষতা কমিয়ে আনে।\nঅ্যালোভেরা গাছের পাতা থেকে জেল বের করে ব্যবহার করা অনেকটাই সময় সাপেক্ষ তাই আপনারা কম সময়ে মাস্কটি তৈরী করতে Nature replublic Aloe gel ব্যবহার করতে পারেন এটা একটি অর্গানিক অ্যালোভেরা জেল।\n*প্রোটিন প্যাকঃ চুলের রুক্ষতা দূর করতে প্রোটিন খুবই আবশ্যক। চুলে প্রোটিনের ঘাটতি কমাতে Plamer’s coconut oil protein pack টি ব্যবহার করতে পারেন। খুব দ্রুত কার্যকরী এটি।\nযাদের চুল খুব বেশী রুক্ষ এবং শুষ্ক তারা plamer’s coconut oil protein pack টি ব্যবহার করে খুব দ্রুত সমাধান পেতে পারেন।\n৩)শ্যাম্পু ব্যবহার বিধিঃ আপনার চুল যদি রুক্ষ এবং শুষ্ক হয় তাহলে আপনাকে শ্যাম্পু ব্যবহারে খুবই সচেতন হতে হবে।\n**Raw shampoo: নিয়মিত Raw shampoo ব্যবহার করা পরিহার করুন। Raw shampoo রেগুলার ব্যবহারের কারণে চুল অনেক বেশী শুষ্ক করে দেয়। সপ্তাহে ১বার Raw shampoo ব্যবহার করতে পারেন যদি আপনি খুব বেশী বাহিরে যান সেক্ষেত্রে।\n**Mild shampoo: শ্যাম্পু ব্যবহারের ক্ষেত্রে Mild shampoo গুলোর দিকে গুরুত্ব দেন। সব সময় সালফেট ফ্রী প্রোডাক্টস ব্যবহার করুন চুলে। এতে আপনার চুল হাইড্রেট থাকবে এবং নিস্তেজ হওয়ার সমস্যা থেকে খানিকটা মুক্তি পাবেন। যেমন, The body shop Rainforest shampoo, Herbal essence white mint shampoo, Natural world Argail oil of moroccan shampoo এছাড়াও herbal essence এর Bio:renew সিরিজের শ্যাম্পুগুলো ব্যবহার করতে পারেন। এগুলো খুবই mild কিছু শ্যাম্পু।\n** Dry shampoo: প্রতিদিন শ্যাম্পু করা থেকে বিরত থাকুন এটি আপনার চুলের হাইড্রেশন কমিয়ে রুক্ষ করে দেয় যার ফল স্বরূপ চুল ভেঙ্গে পড়ে। সপ্তাহে ২/৩ বার শ্যাম্পু ব্যবহার করুন।\nআর যারা নিয়মিত বাহিরে যান ধূলো-বালিতে/ হিজাব পড়ে বাহিরে থাকেন আপনাদের চিন্তার কোনো কারণ নেই আপনার প্রতিদিন শ্যাম্পু করার প্রয়োজন হলে Dry shampoo ব্যবহার করে নিতে পারেন।এতে আপনার স্ক্যাল্প clean থাকবে।\nHerbal essence এর Dry shampoo ব্যবহার করতে পারেন এটি Mild হওয়ার কারণে আপনার চুলকে প্রটেক্ট করতে সাহায্য করবে।\n৪)কন্ডিশনারের ব্যবহারঃ শ্যাম্পু করার পর চুল খানিকটা Rough হয়ে যায় তাই কন্ডিশনার ব্যবহার করা আব্যশক। এটি আপনার চুলে হাইড্রেশন ফিরিয়ে এনে আপনার শুষ্ক চুলকে নমনীয় করবে। রুক্ষ এবং শুষ্ক চুলে সবসময় ডিপ-কন্ডিশনিং হয় এমন কন্ডিশনার ব্যবহারে গুরুত্ব দিতে হবে।\nসেক্ষেত্রে Garnier Nourishing Hair food গুলো ব্যবহার করতে পারেন এটি একই সাথে কন্ডিশনার,মাস্ক এবং হেয়ার সিরামের কাজ করে। যা আপনার রুক্ষ চুলকে প্রাণবন্ত করতে সাহায্য করবে খুবই সহজে।\nএছাড়া যাদের চুল খুব বেশী রুক্ষ তারা পরিমাণ মত Skin cafe coconut oil কিংবা Ilana coconut oil নিয়ে তার সাথে সমপরিমাণ পানি মিশিয়ে নিন। এরপর এই মিশ্রণটি কানের কাছ থেকে আগা পর্যন্ত ব্যবহার করে ২মিনিট রেখে ধুয়ে ফেলুন। এই মিশ্রণটি আপনার রুক্ষ চুলের আদ্রতা ঠিক রেখে ডিপ কন্ডিশনারের কাজ করবে।\n★এবার আসি After wash কি কি করণীয়ঃ\nআমরা আমাদের ত্বক ক্লিন করে যেমন টা টোনার, ময়েশ্চারাইজার ব্যবহার করি ঠিক তেমনই চুল ওয়াশ করার পর চুলেরও ময়েশ্চারাইজার ব্যবহার করা আবশ্যক। নিচে কিছু টিপস দেওয়া হলো আপনাদের বুঝার সুবিধার্তে।\n১) অ্যাপেল সাইডার ভিনেগারঃ শ্যাম্পু এবং কন্ডিশনার ব্যবহারের পর অ্যাপেল সাইডার ভিনেগারের সাথে সমপরিমাণ পানি মিশিয়ে চুল ধুয়ে নিতে হবে। এটি আপনার চুলে টোনারের মত কাজ করবে।\nঅ্যাপেল সাইডার ভিনেগার আপনার শুষ্ক চুলকে নমণীয় করতে খুব দ্রুত কার্যকরী এবং চুলকে Shiny করতেও সাহায্য করে। আর আপনার চুল যদি হয় ওয়েভি / কোকঁড়া সেক্ষেত্রে এটি আপনার জন্য আবশ্যক।\n২) Hair serum: চুলে শ্যাম্পু এবং কন্ডিশনার ব্যবহারের পর ভেজা চুলে একটি ভালো হেয়ার সিরাম ব্যবহার করুন। Hair serum আপনার চুলকে দীর্ঘক্ষণ হাইড্রেট রাখতে সাহায্য করে।\nএছাড়াও রুক্ষ এবং শুষ্ক চুলের জন্য বাহিরে যাওয়ার আগে Hair serum ব্যবহার করা অপরিহার্য। হেয়ার সিরাম আপনার চুলে আদ্র রেখে আগা ফাটা রোধ করবে।\nএক্ষেত্রে L’Oreal Stylista Sleek Serum ব্যবহার করতে পারেন এটি hair serum এবং Heat protector এর মতো কাজ করে যার কারণে আপনি স্টাইলিং এর আগেও এটি ব্যবহার করতে পারবেন।\n৩) ময়েশ্চারাইজিং স্প্রেঃ এটি ঘরোয়া পদ্ধতিতে তৈরী করা একটি স্প্রে। আপনার রুক্ষ এবং শুষ্ক চুলে প্রাণ ফেরাতে খুবই কাযর্করী। ২টেবিল চামচ অ্যালোভেরা জেল, ২টেবিল চামচ Coconut oil, ৩-৪ টেবিল চামচ পানি, ১টেবিল চামচ গ্লিসারিন ভালোভাবে ঝাকিয়ে একটি স্প্রে বোতলে নিয়ে রাখুন। এরপর প্রতিবার চুল ওয়াশ করার পর ভেজা চুলে কানের কাছ থেকে আগা পর্যন্ত স্প্রে করুন। সেক্ষেত্রে স্ক্যাল্পে না দিলেও হবে।\nবার বার চুল ধোয়ার কারণে আমাদের হেয়ার স্ক্যাল্প থেকে যে প্রাকৃতিক তেল নির্গত হয় তা কমে যায় যেটা আমাদের চুল রুক্ষ এবং শুষ্ক হয়ে যাওয়ার প্রধান কারণগুলোর একটি।\nআর এই ময়েশ্চারাইজিং স্প্রে আপনার চুলের আদ্রতা ঠিক রাখতে সাহায্য করবে।\nএই কয়েকটি টিপস মেনে চলে নিয়মিত আপনার চুলের যত্ন নিলেই, আপনার চুলের রুক্ষতা এবং শুষ্কতা চিরতরে বিদায় নিয়ে আপনাকে চিন্তুা মুক্ত রাখবে চুলের সমস্যা নিয়ে।\nতবে একটি বিষয় আপনাকে অবশ্যই খেয়াল রাখতে হবে, সেটি হলো খাদ্য অভ্যাস।\n★★খাদ্যোভাসঃ চুলকে ভালো রাখার জন্য প্রচুর পরিমাণে পানি খেতে হবে। আপনার শরীর ভিতর থেকে আদ্র থাকলে চুলও আর্দ্র থাকবে। পানি কম খাওয়ার কারণেও স্বাভাবিকভাবে চুল রুক্ষ হতে শুরু করে।তাই দৈনন্দিন মিনিমাম ৮গ্লাস পানি খাওয়ার চেষ্টা করুন।এতে আপনার চুলের রুক্ষতা এবং শুষ্কতা অনেকাংশেই কমে আসবে।\nএছাড়া ফল এবং সবজি খাওয়া প্রয়োজনীয়। চুলের যত্নে সুষম খাবার খুবই কার্যকর। চুলকে সুন্দর, প্রাণবন্ত এবং স্বাস্হ্যোজ্জ্বল করার জন্য বাহিরে পরিচর্যার চেয়ে ভিতর থেকে পুষ্টি বেশী প্রয়োজন।\nকিছু Do’s & Don’t মেনে চললেই রুক্ষ এবং শুষ্ক চুলকে বিদায় দিয়ে আপনিও পেয়ে যেতে পারেন রুপানজেলের মত সুন্দর, প্রানবন্ত চুল খুব সহজে!!


স্টাফ রিপোর্টার : মাতৃদুগ্ধ-বিকল্প ও শিশুখাদ্য বাজারজাতকরণ নিয়ন্ত্রণের ক্ষেত্রে সরকার আইন ও নীতিমালা প্রণয়নে খানিকটা এগিয়ে গেলেও এর বাস্তবায়ন রয়েছে অনেক পিছিয়ে। এই আইন সম্পর্কে প্রশাসন, আইন-শৃঙ্খলা রক্ষাকারী বাহিনী, দোকানি ও সাধারণ মানুষের বিশেষ কোনো ধারণা নেই। তবে চিকিৎসকদের এ সম্পর্কে স্বচ্ছ ধারণা থাকলেও তাদের মাধ্যমেই মাতৃদুগ্ধের বিকল্প শিশুখাদ্যের ব্যবহার হচ্ছে। যা শিশুর পুষ্টির জন্য মারাত্মক হুমকি।\nগতকাল রাজধানীর বঙ্গবন্ধু শেখ মুজিব মেডিকেল বিশ্ববিদ্যালয়ের শহীদ ডা. মিল্টন হলে আয়োজিত আলোচনা সভায় বক্তারা এসব কথা বলেন। সভায় বেসরকারি প্রতিষ্ঠান ব্র্যাক পরিচালিত ‘রোল অব স্টেকহোল্ডারস ইন বেষ্ট ফিডিং ইন দি লাইট অফ বিএমএস ল-২০১৩’ জড়িপের ফলাফল তুলে ধরা হয়।\nঅনুষ্ঠানে প্রধান অতিথির বক্তব্যে বাংলাদেশ পিডিয়াট্রিক এসোসিয়েশনের সভাপতি ও শিশু বিশেষজ্ঞ অধ্যাপক মো. শহীদুল্লাহ বলেন, মাতৃদুগ্ধ-বিকল্প ও শিশুখাদ্য বাজারজাতকরণ সংক্রান্ত আইনের সুষ্ঠু প্রয়োগের জন্য সরকার ও অন্যান্য অংশীদারকে যার যার জায়গা থেকে নিবিড় দায়বদ্ধতার সঙ্গে কাজ করতে হবে। আইন ভঙ্গের জন্যে মামলা হতে পারে। অন্যায়কারীর দৃষ্টান্তমূলক শাস্তির নিশ্চিত করতে হবে। তিনি আইনটি চিকিৎসকরদের পাঠ্যসূচিতে অন্তর্ভুক্ত করার কথাও বলেন। অনুষ্ঠানে বিশিষ্ট প্রসূতি চিকিৎসাবিদ অধ্যাপক টি এ চৌধুরী বলেন, আইন ব্যবহার করে মাতৃদুগ্ধের বিকল্প শিশুখাদ্য বাজারজাতকরণ বন্ধ করতে হবে। তিনি বলেন, সিগারেটের বিজ্ঞাপন গণমাধ্যমে বন্ধ করা সম্ভব হলে মাতৃদুগ্ধের বিকল্প শিশুখাদ্যের বিজ্ঞাপন বন্ধ করা সম্ভব হবে না কেনো।\nবিশেষ অতিথির বক্তব্যে আইপিএইচএন পরিচালক ডা. এবিএম মাজহারুল ইসলাম বলেন, বাংলাদেশে এখনও পর্যন্ত মোট প্রসবের মাত্র ৩৫ শতাংশ হাসপাতাল ও স্বাস্থ্যকেন্দ্রে হয়ে থাকে। বাকি ৬৫ শতাংশ প্রসব বাড়িতে হয়। শিশুজন্মের প্রথম ছয় মাস শুধুমাত্র বুকের দুধ খাওয়ানো নিশ্চিত করতে হলে হাসপাতাল ও স্বাস্থ্যকেন্দ্রে প্রসবের হার বাড়াতে হবে। আর এ জন্যে তৃণমূলে কাজ করতে হবে। শিশুর মাতৃদুগ্ধ পানের হার বাড়াতে জনসচেতনতার কোনো বিকল্প নেই বলে জানান।\nমূল প্রবন্ধে বলা হয়, মায়ের বুকের দুধ পান নিশ্চিত করা হলে বিশ্বে বছরে পাঁচ বছরের কম বয়সী দুই লাখ বিশ হাজার শিশুকে মৃত্যুর হাত থেকে বাঁচানো সম্ভব। কিন্তু এ বিষয়ে বিশ্বের বিভিন্ন দেশে আশানুরূপ অগ্রগতি হচ্ছে না। বাংলাদেশে ২০১১ সালে সদ্যজাত থেকে ছয় মাস বয়স পর্যন্ত শিশুদের শুধুমাত্র বুকের দুধ খাওয়ানোর হার ছিল ৬৪ শতাংশ যা বর্তমানে ৯ শতাংশ কমে ৫৫ শতাংশে এসে দাঁড়িয়েছে। অন্যদিকে আবার গুড়া দুধ খাওয়ানোর হার বিপজ্জনকভাবে বেড়ে চলেছে।\nঅনুষ্ঠানে মুক্ত আলোচনায় বক্তারা বলেন, আইনের সুষ্ঠু প্রয়োগের জন্য বাজার তদারকির ব্যবস্থা জোরদার করতে হবে। জনস্বাস্থ্য ও পুষ্টি প্রতিষ্ঠানকেও জনবল ও সামর্থ্যরে দিক থেকে শক্তিশালী করতে হবে। বক্তারা দেশের পুষ্টিবিদদের মধ্যে ঐক্যবদ্ধ থাকার কতা বলেন। আইন সম্পর্কে সচেতনতা বাড়াতে ও গুড়াদুধ প্রস্তুত ও বিপণনকারী কোম্পানিগুলোর দৌরাতœ্য নিয়ন্ত্রণে গণমাধ্যমকে এগিয়ে আসার কথা বলেন। ব্র্যাকের স্বাস্থ্য, পুষ্টি ও জনসংখ্যা কর্মসূচির পরিচালক ড. কাওসার আফসানার সভাপতিত্বে সভায় স্বাগত বক্তব্য রাখেন প্রতিষ্ঠানটির অ্যাডভোকেসি ফর স্যোশাল চেইঞ্জ বিভাগের কর্মসূচি সমন্বয়কারী সদরুল হাসান মজুমদার। বিশেষ অতিথি হিসেবে আরো বক্তব্য রাখেন অবসটেট্রিক্যাল অ্যান্ড গাইনোকলজিক্যাল সোসাইটি অব বাংলাদেশ (ওজিএসবি)-এর সভাপতি অধ্যাপক রওশন আরা বেগম। অনুষ্ঠানে মাতৃদুগ্ধ-বিকল্প সংক্রান্ত আইন বিষয়ে প্রবন্ধ উপস্থাপন করেন বাংলাদেশ ব্রেস্টফিডিং ফাউন্ডেশন (বিবিএফ)-এর সভাপতি ডা. এস. কে. রায়। এ বিষয়ে একটি সমীক্ষার ফলাফল তুলে ধরেন ব্র্যাকের গবেষণা ও মূল্যায়ন বিভাগের গবেষক ফাহমিদা আক্তার। এতে বিভিন্ন প্রতিষ্ঠানের শিশু, পুষ্টি ও প্রসূতি বিশেষজ্ঞ চিকিৎসক এবং গণমাধ্যমের কর্মীরা আলোচনায় অংশ নেন।


চিকিৎসার নামে ১৫ বছর ধরে যৌন নির্যাতন\n১৩ আগস্ট ২০১৮, ১০:১৯\nইন্দোনেশিয়ায় ধর্ষণের প্রতিবাদ - ছবি: সংগৃহীত\nআমাদের যেমন ওঝা, ইন্দোনেশিয়ায় তেমনই রয়েছে শামানদের অস্তিত্ব। কেউ তাদের বলে জাদুকর, কেউ বা কবিরাজ। তবে এবার, চিকিৎসার নামে এক তরুণীকে যৌনদাসী হিসেবে আটকে রাখার অভিযোগে গ্রেফতার করা হয়েছে ইন্দোনেশীয় এক শামানকে।\nশামানের কাজও মৃত মানুষের আত্মা নিয়ে, অনেকটা ওঝা অথবা ভুডুর মতো। তবে এদের সঙ্গে শামানদের পার্থক্য হলো – এরা নাকি মন্দ আত্মার বিরুদ্ধে লড়াই করে, তাদের কাজে লাগায়। মূলত এবার ‘আধ্যাত্মিক' পদ্ধতিতে চিকিৎসা করে থাকে। ইন্দোনেশিয়া, ভারত, নেপালসহ বিশ্বের বহু দেশেই এই চিকিৎসা পদ্ধতির প্রচলন রয়েছে।\nঅথচ ইন্দোনেশিয়ার সোলাওয়েসি প্রদেশের বাজুংগান গ্রাম যে ঘটনাটা ঘটেছে, তাতে স্পষ্ট হয়ে উঠেছে অন্য এক সত্য। সেখানকার ৮৩ বছর বয়স্ক এক শামানকে গ্রেফতার করেছে দেশটির পুলিশ। পুলিশের কথায়, ১৩ বছর বয়স্ক এক তরুণীকে দীর্ঘ ১৫ বছর ধরে যৌনদাসী হিসেবে নির্যাতন করে আসছিল ঐ শামান।\nপুলিশ জানায়, ২০০৩ সালে নির্যাতিত মেয়েটির বয়স ছিল কেবল ১৩ বছর। চিকিৎসার জন্য জাগো নামের এই শামানের দ্বারস্থ হয়েছিলেন তিনি। স্থানীয় পুলিশ প্রধান ইকবাল আল-কুদুসি বার্তা সংস্থা এএফপিকে বলেন, চিকিৎসার নামে জাগো তরুণীটিকে এই বলে প্রতারিত করে যে তার (মেয়েটির) ছেলেবন্ধুর ‘আত্মা’ শামানের শরীরের ওপর ভর করে তার সাথে দেখা করতে আসে। এ কথা বলে বছরের পর বছর মেয়েটিকে ধর্ষণ করছিল শামান জাগো।\nবাজুংগান গ্রামের পাশ্ববর্তী জঙ্গল থেকে মেয়েটিকে উদ্ধার করা হয়েছে বলেও জানান পুলিশপ্রধান। তার কথায়, ‘নির্যাতিত মেয়েটি মানসিক ভারসাম্য হারিয়ে ফেলেছে এবং সে কারো সাথে কথা বলতে চাইছে না। তাই তার যত দ্রুত সম্ভব মানসিক চিকিৎসা প্রয়োজন।’\nএদিকে হারিয়ে যাওয়ার পর পরই মেয়েটির পরিবার স্থানীয় পুলিশ প্রশাসনকে বিষয়টি অবহিত করেছিল৷। কিন্তু সে সময় তারা চিকিৎসক শামানের কাছে মেয়েটির বিষয়ে জানতে চাইলে তরুণীটি হারিয়ে গেছে এবং আর কখনোই ফিরবে না বলে তাদের জানায় জাগো।\n৯ বছরের শিশু সন্তানকে অনলাইনে যৌন নির্যাতনকারীদের কাছে বিক্রি করার দায়ে এক জার্মান নারী ও তার সঙ্গীকে কারাদণ্ড দিয়েছে আদালত। তদন্তকারীরা বলছেন, তাদের দেখা সবচেয়ে ভয়াবহ শিশু নির্যাতনের ঘটনা এটি।\nবেরিন টি. নামের ৪৮ বছরের ওই নারীকে সাড়ে ১২ বছরের জেল দিয়েছে জার্মানির এক আদালত। ৩৯ বছর বয়সি ক্রিশ্চিয়ান এল. নামের সঙ্গীকে দেয়া হয়েছে ১২ বছরের কারাদণ্ড। তারা দু’জন মিলে তাদের ৯ বছরের ছেলেকে অর্থের বিনিময়ে অনলাইনে শিশু যৌন নির্যাতনকারীদের হাতে তুলে দিতেন।\nফ্রাইবুর্গ শহরের কাছে সটাউফেন নামক জায়গায় এক যৌন নির্যাতন চক্রের মূল হোতা ছিলেন তারা।\nতদন্তকারীরা বলছেন, শুধু অন্যদের হাতে তুলে দেয়া না, এই দু’জন নিজেরাই তাদের সন্তানকে যৌন নির্যাতন করতেন।\nবেরিন টি. ও তার সঙ্গীর বিরুদ্ধে ৬০ ধরনের নির্যাতনের অভিযোগ আনা হয়। এর মধ্যে জোর করে যৌনকর্মে বাধ্য করা, মৌখিক নির্যাতন, ধর্ষণও আছে।\nতদন্তকারীরা বলছেন, অনলাইনে যোগাযোগ হওয়া বেশ কিছু জার্মান ও বিদেশি নাগরিককে তারা ৯ বছরের এই শিশুকে ধর্ষণ করার সুযোগ করে দিয়েছেন। দুই বছর ধরে এই কাজ করে তারা হাজার হাজার ইউরো উপার্জন করেছেন।\nএ ধরনের অনেক নির্যাতনের দৃশ্য রেকর্ড করে ভিডিও অনলাইনে বিক্রি করা হয়েছে। যেখানে দেখা যাচ্ছে ছেলেটিকে মুখোশ পড়িয়ে হাত-পা বেঁধে রাখা হয়েছে।\nঅজ্ঞাত এক ফোনে তথ্য পেয়ে ২০১৭ সালের সেপ্টেম্বরে পুলিশ এই চক্রকে সনাক্ত করে৷ বেরিন টি. ও তার সঙ্গীসহ মোট আটজনকে এই ঘটনায় গ্রেফতার করা হয়েছে, যাদের বিরুদ্ধে এ ধরনের শিশু নির্যাতনের আরো অভিযোগ রয়েছে।\nজার্মানির তিন নাগরিক, সুইজারল্যান্ডের একজন এবং স্পেনের এক নাগরিককে এই মামলায় ৮ থেকে ১০ বছরের জেল দেয়া হয়েছে।\nপ্রসিকিউটররা অবশ্য শিশুটির মায়ের সাড়ে ১৪ বছর ও তার সঙ্গীর সাড়ে ১৩ বছরের জেল চেয়েছিলেন।\nহজ অফিসের ভুল বার্তায় ভোগান্তিতে হজযাত্রীরা হাকালুকি হাওরে ধরা পড়ছে রূপালী ইলিশ হরমুজ প্রণালীর নিরাপত্তা রক্ষার্থেই ব্রিটিশ ট্যাংকার আটক : ইরান অস্থির সমাজ দেশের স্বার্থে কৃষককে বাঁচাতে হবে লাইব্রেরিতে নিয়ে ছাত্রীকে ধর্ষণ : খুবি শিক্ষার্থীর মুখে কালি, জুতার মালা চট্টগ্রামে ওয়ালটনের আনন্দ র‌্যালি মঙ্গলবার থেকে বানবাসীদের পাশে দাড়াচ্ছে বিএনপির ত্রাণ কমিটি গণপিটুনি রোধে সরকারের পদক্ষেপ কি ধীরগতির? আজমীরে সিন্নি দিতে গিয়ে হারিয়ে যাওয়া খোরশেদ দেশে ফিরলেন ‘মার্চ’ এর চেয়ারম্যান একরাম উদ্দীনের পিএইচডি ডিগ্রি অর্জন


মানুষকে দীর্ঘজীবী করতে বাজারে আসছে ‘ব্যানাসিন’ | বিজ্ঞান পরিবেশ | DW | 30.07.2013\nগিনেস বুক অফ ওয়ার্ল্ড রেকর্ডসের তথ্য অনুযায়ী এ মুহূর্তে বিশ্বের সবচেয়ে বেশি বয়সি মানুষ সালুসতিয়ানো সানচেস-ব্লাসকেস৷ তাঁর ১১২ বছর পর্যন্ত বেঁচে থাকার মূল কারণ নাকি কলা আর ব্যথারোধক ট্যাবলেট৷ তাই বাজারে আসছে ‘ব্যানাসিন’৷\nজাপানের জিরোয়েমোন কিমুরা ১১৬ বছর বয়সে মারা যাওয়ায় সালুসতিয়ানো সানচেস-ব্লাসকেস-কে বিশ্বের সবচেয়ে বেশি বয়সি মানুষের স্বীকৃতি দিয়েছে গিনেস বুক অফ ওয়ার্ল্ড রেকর্ডস৷ জন্ম স্পেনে, কিন্তু সানচেস-ব্লাসকেস এখন আর সেখানে থাকেননা৷ মাত্র ১৭ বছর বয়সে আখ শ্রমিক হিসেবে কাজ করতে চলে গিয়েছিলেন কিউবায়৷ সেখান থেকে যুক্তরাষ্ট্রে৷ সেখানে যাবার পর বেছে নেন খনি শ্রমিকের জীবন৷ কায়িক পরিশ্রম খুব বেশি৷ তারপরও স্বাস্থ্য ঠিক রেখেছেন৷ এক সাক্ষাৎকারে স্পেনে জন্ম নেয়া যুক্তরাষ্ট্রের এই নাগরিক জানিয়েছেন, তাঁর ধারণা, প্রতিদিন সকালে একটি কলার সঙ্গে ছয়টি অ্যানাসিন ট্যাবলেট খেতেন বলেই ১১২ বছর বয়সেও বেশ সুস্থ আছেন তিনি৷\nসালুসতিয়ানো সানচেস-ব্লাসকেস-এর কথা শুনে অ্যানাসিনের উৎপাদক প্রতিষ্ঠান ইনসাইট ফার্মাসিউটিক্যালস খুব খুশি৷ কলা তো আর বিক্রি করতে পারবেনা, তাই কলার গন্ধ মিশিয়ে নতুন ধরনের অ্যানাসিন বাজারে ছাড়ার পরিকল্পনা নিয়েছে তারা৷ ইনসাইট ফার্মাসিউটিক্যালসের মার্কেটিংয়ের ভাইস প্রেসিডেন্ট জেনিফার ময়্যার জানিয়েছেন, বিশ্বের সর্বজ্যেষ্ঠ মানুষটির কথায় অনুপ্রাণিত হয়ে অ্যানাসিন নিয়ে নতুন করে ভাবছেন তাঁরা৷ বিজ্ঞানীরা বলতেন সুস্থ জীবনের জন্য আপেল খুব উপকারী৷ কিন্তু মানুষকে শতায়ু করায় কলার ভূমিকা দেখে নতুন অ্যানাসিন বাজারে নিয়ে আসছে ইনসাইট ফার্মাসিউটিক্যালস৷ কলা, অর্থাৎ ব্যানানার গন্ধ থাকবে বলে ওষুধটির নাম দেয়া হবে ‘ব্যানাসিন'৷\nশুভজন্মদিন ‘বিশ্বনাগরিক’ বারেনবয়েম!\nগাজায় মরছে মানুষ৷ প্রাণ যাচ্ছে ইসরায়েলি নাগরিকদেরও৷ তাঁদের মৃত্যু ম্লান করছে ডানিয়েল বারেনবয়েমের জন্মদিনের আনন্দ৷ মানবতাবাদীর কাছে ‘মানুষ’ পরিচয়টাই আসল, মৃতের ধর্ম, বর্ণ বা গোত্রের পরিচয়ে কী এসে যায় তাঁর কাছে! (15.11.2012)\nবিশ্বের সবচেয়ে বয়োবৃদ্ধ মানুষ এখন ব্রাজিলের মারিয়া ভালেনটিম\nব্রাজিলের এক বৃদ্ধা৷ আগামী জুলাই মাসে তাঁর বয়স হতে চলেছে একশ’ পনেরো৷ বিশ্বের সবচেয়ে বয়োবৃদ্ধ জীবিত মানুষ হিসেবে গিনেস বুক’এ নাম উঠলো তাঁর৷ (19.05.2011)\nকি-ওয়ার্ডস মানুষ, দীর্ঘজীবী, বেশিদিন বাঁচার ইচ্ছা, ব্যানাসিন, জাপান


বগুড়া কী বাংলাদেশে নাকি আফগানিস্তানে ? | https://thesaturdaynews.com\nআটলান্টা | সোমবার | ১৮ই অক্টোবর, ২০২১ খ্রিস্টাব্দ | সকাল ১১:০২\nপ্রচ্ছদ > আঞ্চলিক > বগুড়া কী বাংলাদেশে নাকি আফগানিস্তানে ?\nবগুড়া কী বাংলাদেশে নাকি আফগানিস্তানে ?\nবগুড়াঃ ঘটনাটি ২০১৩ সালের। কিন্তু কয়েকদিন হলো সামাজিক যোগাযোগ মাধ্যমে আবারো আলোচনায় চলে এসেছে। ওয়ান্ডারল্যান্ড নামে বগুড়ার একটি পার্কের ঘটনা। পার্কের সামনে এসে দাঁড়ালো একটি গাড়ি। নেমে এলেন ক’জন পুলিশ ও ম্যাজিস্ট্রেট । এদিকে, পার্কের ভেতরের রাস্তায় আগেই লাইন ধরে বসানো হয়েছে ৭২ জোড়া তরুণ তরুণীকে। তাদের জন্য অপেক্ষা করছে শাস্তি। ম্যাজিস্ট্রেট এসে মাইকে ঘোষণা করলেন, জরিমানা দিলে তাদের ছেড়ে দেওয়া হবে। তিনি বললেন, ‘সবার বাবাকে ফোন দেন, যার বাবা আসবে না তাকে আমি জেল দেব আর যার বাবা আসবে তাকে আমি জরিমানা করে ছেড়ে দেব’\nকী করেছিলো ওই ৭২ জোড়া ছেলে-মেয়ে? না চুরি কিংবা ছিনতাই নয়, রাজনীতিবিদদের মতোন ঘুষ-দুর্নীতিও নয়, কিংবা বিকৃত যৌনাচারীর মতো ধর্ষণও নয়। ওই ঘটনার ধারণকৃত এক ভিডিও সম্প্রতি হাজির হয়েছে সামাজিক যোগাযোগ মাধ্যমের মাধ্যমে। এতে দেখা যায়; পার্কে প্রেম করতে যাওয়ার অপরাধে এই ছেলেমেয়েগুলোকে এক জায়গায় করা হয়েছে । ম্যাজিস্ট্রেট তাদের কাছ থেকে জনপ্রতি তিনশ টাকা আদায় করলেন। ভিডিওটিতে ম্যাজিস্ট্রেটকে বলতে শোনা যায়, ‘এটি ভ্রাম্যমাণ আদালতের একটি অভিযান । অসামাজিক কর্মকাণ্ডের দায়ে তাদের জরিমানা করা হয়’।\nক’দিন আগে মোহাম্মদ আলী নামে একজন ফেসবুকে ঘটনার ভিডিওটি প্রকাশ করেন। তারপর থেকেই সামাজিক যোগাযোগের এই মাধ্যমটিতে সমালোচনার ঝড় ওঠে। অসংখ্য শেয়ারের মাধ্যমে ছড়িয়ে পড়ে ভিডিওটি। সমালোচনায় অনেকেই এই তরুণদের সম্মানহানি করে জরিমানা করার তীব্র নিন্দা জানিয়েছেন। অনেকেই আবার কোন আইনের বলে এ ধরণের অভিযান চালানো হয়েছিল তা জানতে চান।\nচলচ্চিত্র নির্মাতা মোস্তফা সরয়ার ফারুকী ভিডিও দেখে তার ফেসবুক ওয়ালে এই ঘটনাকে অবিশ্বাস্য, লজ্জাজনক অভিহিত করে লিখেছেন- ‘এই ভিডিও দেখে আমি শিউরে উঠেছি। আমি জানতে চাই বগুড়া কি বাংলাদেশে না আফগানিস্তানে? এই ম্যাজিস্ট্রেট সাহেব কোন রাষ্ট্রকে প্রতিনিধিত্ব করছেন? কোন আইনের বলে এই ছেলে মেয়েগুলোকে এভাবে অপদস্থ করা হয়েছে? কোন আইনের বলে জরিমানা করা হয়েছে? আমাদের রাষ্ট্রে কি ছেলে মেয়ে একসাথে পার্কে যাওয়া নিষেধ?’ ফারুকীসহ তরুণদের অনেকেই এই ক্ষোভ প্রকাশ করেন । মন্তব্য করেও অনেকে এর সমালোচনা করেছেন । আসিফ এন্তাজ নামে একজন লিখেছেন – ‘বিশ্বাস করতে কষ্ট হচ্ছে, এটা বাংলাদেশের ভিডিও’।\nফেসবুকে পিনাকী ভট্টাচার্য্য লিখেছেন – একটা ভিডিও নজরে এসেছে, আমার ফেইসবুক বন্ধুরা কেউ কেউ শেয়ার করেছেন। বগুড়ার কোন এক পার্কে কিছু তরুণ তরুণী যুগলকে পুলিশ সহযোগে একজন ম্যাজিস্ট্রেট ধরে ধরে জরিমানা করছেন। সাথে সাংবাদিক আছেন, ক্যামেরা আছে, লাউড স্পিকার আছে, জরিমানার রশিদ আছে, ম্যজিস্ট্রেট সাহেবের আস্ফালন আছে, পুলিশের থাপ্পড় আছে। ম্যাজিস্ট্রেট আবার উল্লেখ করলেন তিনিও ঢাকা বিশ্ববিদ্যালয়ের ছাত্র। একবার কাউকে ধমকে বললেন, ‘কী বিয়ে পড়িয়ে দেবো”? আমি ভিডিওটা দেখে হতাশ। তরুণ তরুণীদের কেউ কেউ মুখ লুকাচ্ছে, কেউ কেউ অনুনয় বিনয় করছে। আরে বাবা কেন? কেউ একজন বুক চিতিয়ে কেন বলল না, “প্রেম করছি, আপনার অসুবিধা আছে কোন”? প্রেম করা কোন অপরাধ নয়, আইনে নিষিদ্ধ কোন প্রবঞ্চনা নয়। মুখ না লুকিয়ে তরুণীরা গেয়ে উঠলো না কেন “বেশ করেছি, প্রেম করেছি করবোই তো”। কেউ বুক চিতিয়ে প্রেমিকার হাত ধরে বলল না কেন, “দিন বিয়ে পড়িয়ে এখুনি।“ ধিক এই তারুণ্যকে। এই অপমান তোমাদের প্রাপ্য ছিল। ঘটনার ভিডিও ক্লিপ দেখতে নিন্মের লিঙ্কে চাপ দিনঃ-\nশনিবারের চিঠি /আটলান্টা /২৪ মার্চ ২০১৫\nবাংলাদেশ সময়: ১০:১৭ পূর্বাহ্ণ | মঙ্গলবার, ২৪ মার্চ ২০১৫


স্টিভ জবস’এর মৃত্যুর শোকে মুহ্যমান গোটা বিশ্ব | বিজ্ঞান পরিবেশ | DW | 06.10.2011\nস্টিভ জবস’এর মৃত্যুর শোকে মুহ্যমান গোটা বিশ্ব\nমার্কিন প্রযুক্তি প্রতিষ্ঠান অ্যাপল’এর সহ-প্রতিষ্ঠাতা এবং সাবেক প্রধান নির্বাহী স্টিভ জবস আর নেই৷ মাত্র ৫৬ বছর বয়সেই বুধবার চলে গেলেন প্রযুক্তি দুনিয়ার ‘আইগড’৷ তাঁর মৃত্যুর শোকে মুহ্যমান গোটা বিশ্ব৷\n২০০৪ সালের জবস ঘোষণা করেছিলেন যে, অগ্ন্যাশয়ে ক্যান্সারে ভুগছেন তিনি৷ এর পাঁচ বছর পর তাঁর যকৃত প্রতিস্থাপন করা হয়৷\nঅ্যাপল এক বিবৃতিতে জানিয়েছে, ‘‘তাঁর (স্টিভ জবস) মেধা, অনুরাগ এবং উদ্যমই ছিল অসংখ্য উদ্ভাবনের নেপথ্যের শক্তি, যা সকলের জীবনযাত্রাকে সমৃদ্ধকরণে বিশাল ভূমিকা রেখেছে৷ স্টিভের কারণেই বিশ্ব আজ অপরিমেয় উন্নত''৷\n১৯৫৫ সালের ২৪ ফেব্রুয়ারি সান ফ্রান্সিস্কোতে জন্মগ্রহণ করেন জবস৷ পল ও ক্লারা জবস নামক এক দম্পতি ছোট্ট জবসকে দত্তক নিয়েছিলেন৷ স্কুল শেষ করার পর কিছুদিন উদভ্রান্তের মতো জীবন কাটিয়েছিলেন জবস৷ বন্ধুদের বাসায় বাসায় ঘুমাতেন, খাবারের অর্থ সংগ্রহের জন্য কোকের বোতেল ফেরত দিতেন৷ সেসময় তিনি অরিজন এর ‘হরে কৃষ্ণা' মন্দির থেকেও খাবার সংগ্রহ করেছিলেন৷ তবে কম্পিউটার কিংবা প্রযুক্তির প্রতি তাঁর আগ্রহ ছিল তীব্র৷\n১৯৭৪ সালে জবস ক্যালিফোর্নিয়ার ‘হোমব্রু কম্পিউটার ক্লাব' এর বিভিন্ন বৈঠকে অংশগ্রহণ শুরু করেন৷ সেসময় ভারত সফরও করেন তিনি৷ সেদেশ থেকে তিনি ফিরেছিলেন বৌদ্ধ বেশে, একেবারে ন্যাড়া হয়ে, ভারতীয় ঐতিহ্যবাহী পোশাক পড়ে৷\nযাই হোক, ১৯৭৬ সালে জবস তাঁর আরো কয়েক বন্ধুকে সঙ্গে নিয়ে অ্যাপল প্রতিষ্ঠা করেন৷ পরবর্তীতে পিক্সার, ডিজনিসহ কয়েকটি প্রতিষ্ঠানের সঙ্গে সম্পৃক্ত হন তিনি৷ এরমধ্যে একবার অ্যাপল থেকে বেরিয়েও গিয়েছিলেন জবস৷ ১৯৯৬ সালে তাঁকে আবার অ্যাপলে ফিরিয়ে আনা হয়৷ রঙ্গিন আইমেক কম্পিউটার, আইপড এবং আইফোনের মত পণ্যগুলো বিশ্বের কাছে পরিচিত করছেন স্টিভ জবস৷\nচলতি বছরের জানুয়ারি মাসে স্বাস্থ্যগত কারণে ছুটি নিয়েছিলেন জবস৷ এরপর আগস্টে অ্যাপলের প্রধান নির্বাহীর পদ থেকে পদত্যাগ করেন তিনি৷ সেসময় গুরুত্বপূর্ণ এই পদের দায়িত্ব তুলে দেন তাঁর দীর্ঘদিনের সহকর্মী টিম কুক'এর হাতে৷ পদত্যাগ পত্রে জবস লিখেছিলেন, ‘‘আমি বিশ্বাস করি অ্যাপলের উজ্জ্বলতম এবং অত্যন্ত উদ্ভাবনী দিনগুলো সামনে রয়েছে এবং আমি নতুন কোনো ভূমিকায় এর সাফল্যে অবদান রাখার জন্য আগামী সময়ের অপেক্ষায় আছি''৷ মৃত্যুর আগ পর্যন্ত অ্যাপল'এর চেয়ারম্যান পদে বহাল ছিলেন জবস৷\nজবস এর মৃত্যুতে গভীর শোক প্রকাশ করেছেন মার্কিন প্রেসিডেন্ট বারাক ওবামা৷ তিনি বলেছেন, ‘‘বিশ্ব একজন স্বপ্নচারীকে হারাল''৷\nএছাড়া মাইক্রোসফট প্রধান বিল গেটস, ফেসবুক প্রধান মার্ক জাকারবার্গসহ প্রযুক্তি দুনিয়ার নানা প্রান্তের মানুষ জবস এর মৃত্যুতে গভীর শোক প্রকাশ করেছেন৷\nউল্লেখ্য, অ্যাপল হচ্ছে বিশ্বের অন্যতম গুরুত্বপূর্ণ প্রযুক্তি প্রতিষ্ঠান৷ বর্তমানে এটির বাজার মূল্য ৩৫১ বিলিয়ন মার্কিন ডলার৷ এই প্রতিষ্ঠানের সঙ্গে অঙ্গাঙ্গিভাবে জড়িয়ে থাকবে স্টিভ জবস'এর নাম৷\nআইগডের প্রস্থান, প্রতিক্রিয়া দুনিয়ায়\nনিজের সৃষ্টি হাতে দাঁড়িয়ে আছেন একটি রোগা পাতলা মানুষ৷ এই প্রযুক্তি দুনিয়ায় তিনি কী ঈশ্বরের চেয়ে কোন অংশে কম? সেই ঈশ্বর, থুড়ি, স্টিভ জবস এবার অবসর নিলেন৷ অবসর নিলেন অ্যাপলের হর্তাকর্তা বিধাতা৷ এ এক মস্ত খবর৷ (25.08.2011)\n‘আইক্লাউড’ সেবা চালু করলো অ্যাপল\nঅসুস্থতার কারণে ছুটি নেন জানুয়ারিতে৷ এরপর প্রথমবার দেখা দেন মার্চে৷ আর এবার জুনে৷ বলছি অ্যাপলের প্রধান নির্বাহী স্টিভ জবসের কথা৷ (06.06.2011)\nআইপ্যাড ‘জবস’ আবার ছুটিতে!\nআইপড, আইটিউনস, আইফোন থেকে শুরু করে হালের আইপ্যাড৷ শব্দগুলো শুনলেই অ্যাপল কোম্পানির কথা মনে আসে৷ আর সেই সঙ্গে মনে হয় একজনের নাম৷ স্টিভ জবস৷ (18.01.2011)\nকি-ওয়ার্ডস স্টিভ জবস, অ্যাপল, কম্পিউটার, প্রধান নির্বাহী, মার্কিন, আইফোন, আইপড, আইগড


সাতদিনের মধ্যে অনিবন্ধিত নিউজ পোর্টাল বন্ধের নির্দেশ | SUN NEWS BANGLADESH\nনিজস্ব প্রতিবেদক: আগামী সাতদিনের মধ্যে ৯২টি ছাড়া দেশের সব অননুমোদিত ও অনিবন্ধিত সব নিউজ পোর্টাল বন্ধের নির্দেশ দিয়েছেন হাইকোর্ট। মঙ্গলবার (১৪ সেপ্টেম্বর) এক সম্পূরক আবেদনের শুনানি নিয়ে বিচারপতি মো. মজিবুর রহমান মিয়া ও বিচারপতি মো. কামরুল হোসেন মোল্লার দ্বৈত বেঞ্চ এ আদেশ দেন।\nআদালতে রিটের পক্ষে শুনানিতে ছিলেন দুই রিটকারী আইনজীবী জারিন রহমান ও রাশিদা চৌধুরী নীলু। রাষ্ট্রপক্ষে ছিলেন ডেপুটি অ্যাটর্নি জেনারেল নওরোজ মো. রাসেল চৌধুরী।\nএর আগে গত ৫ মে সংবেদনশীল সংবাদসহ যেকোনও খবর প্রকাশের ক্ষেত্রে সংবাদমাধ্যমগুলোর জন্য নৈতিক নীতিমালা প্রণয়ন চেয়ে সংশ্লিষ্টদের একটি আইনি নোটিশ পাঠানো হয়। সেই নোটিশের কোনো জবাব না পেয়ে তথ্য ও সম্প্রচার মন্ত্রণালয়ের সচিব, বিটিআরসি চেয়ারম্যান এবং বাংলাদেশ প্রেস কাউন্সিলের চেয়ারম্যানকে এ নোটিশ প্রেরণ করা হয়।\nআইনজীবী জারিন রহমান ও রাশিদা চৌধুরী নীলুর করা রিট আবেদনে বলা হয়, সম্প্রতি রাজধানীতে ২১ বছরের এক মেয়ের মরদেহ উদ্ধারের ঘটনায় দণ্ডবিধি আইনের ৩০৬ ধারায় আত্মহত্যায় প্ররোচনার অভিযোগে মামলা দায়ের করা হয়। এ ঘটনাটিকে কেন্দ্র করে দেশের সংবাদমাধ্যমগুলোর মধ্যে, বিশেষ করে বিভিন্ন অনলাইন নিউজ পোর্টালে অগ্রহণযোগ্যভাবে নিউজ পরিবেশন করা হয়েছে। অথচ এসব সংবাদ পরিবেশনা বন্ধে বিটিআরসি কিংবা প্রেস কাউন্সিল কোনও উদ্যোগ গ্রহণ করেনি।\nআদেশের অনুলিপি হাতে পাওয়ার সাত দিনের মধ্যে বাংলাদেশ টেলিযোগাযোগ নিয়ন্ত্রণ সংস্থার (বিটিআরসি) চেয়ারম্যান, তথ্য মন্ত্রণালয়, প্রেস কাউন্সিলের চেয়ারম্যানসহ সংশ্লিষ্টদের এ নির্দেশ বাস্তবায়ন করতে বলা হয়েছে।\nঅনুমোদিত ও নিবন্ধিত পোর্টালের তালিকা:\n০১. বাংলা ট্রিবিউন\n০২. সংবাদ প্রতিদিন২৪ ডটকম\n০৩. টাইম বাংলা নিউজ ডটকম\n০৪. বিডি২৪ লাইভ ডটকম\n০৫. ইউনাইটেড নিউজ ২৪ ডটকম\n০৬. নিরাপদ নিউজ ডটকম\n০৭. ইপি-বিডি ডটকম\n০৮. দ্য মেইল বিডি ডটকম\n০৯. ইউ ৭১ নিউজ ডটকম\n১০. কারেন্ট নিউজ ডটকম ডটবিডি\n১১. লেটেস্ট নিউজ বিডি ডটকম\n১২. সময়ের চিত্র ডটকম\n১৩. বার্তা৭১ ডটকম\n১৪. দ্য রিপোর্ট ২৪ ডটকম\n১৫. নিউজ জার্নাল২৪ ডটকম\n১৬. আওয়ার নিউজ বিডি ডটকম\n১৭. ওমেনআই২৪ ডটকম\n১৮. গ্রিনওয়াচ বিডি ডটকম\n১৯. সিনিউজ ভয়েসডটকম\n২০. এবিনিউজ২৪ ডটকম\n২১. আওয়ার নিউজ২৪ ডটকম\n২২. বিডিলাইভ ২৪ ডটকম\n২৩. বাংলাদেশ২৪ অনলাইন ডটকম\n২৪. উত্তরণ বার্তা ডটকম\n২৫. জাগো বার্তা ডটকম\n২৫. হট নিউজ২৪ বিডি ডটকম\n২৭. শেয়ার নিউজ২৪ ডটকম\n২৮. জাগোনিউজ ডটকম\n২৯. বার্তা বাজার ডটকম\n৩০. রাইজিং বিডি ডটকম\n৩১. ঢাকা ডিপ্লোমেট ডটকম\n৩২. বিডি মর্নিং ডটকম\n৩৩. বিবার্তা ২৪ ডটনেট\n৩৪. জুম বাংলা ডটকম\n৪২. ঢাকা জার্নাল.কম\n৪৩. বাংলা ইনসাইডার.কম\n৪৪. একুশে পত্রিকা.কম\n৪৭. ডেইলি বাংলাদেশ.কম\n৫৮. মাগুরা প্রতিদিন.কম\n৬০. আমার হেলথ.কম\n৬৪. নিউজ জি২৪.কম\n৭৩. নিউজ টু নারায়ণগঞ্জ.কম\n৭৮. সময়ের কণ্ঠস্বর.কম\nপত্রিকার অনলাইন ভার্সনের তালিকা;\n০১. বাংলাদেশ প্রতিদিন\n০২. প্রথম আলো\n০৩. কালের কণ্ঠ\n০৬. আমাদের সময়\n১২. প্রতিদিনের সংবাদ\n১৪. বাংলাদেশের খবর\n১৫. আমার সংবাদ\n১৬. আমাদের অর্থনীতি\n১৮. ভোরের ডাক\n১৯. আলোকিত বাংলাদেশ\n২০. আজকালের খবর\n২১. ঢাকা প্রতিদিন\n২৩. বণিক বার্তা\n২৫. খোলা কাগজ\n২৭. সময়ের আলো\n২৮. যায় যায় দিন\n৩০. বাংলাদেশের আলো\n৩১. দেশ রূপান্তর\n৩২. দৈনিক ঢাকা টাইমস\n৩৩. দৈনিক বাংলা\n৩৫. বাংলাদেশ জার্নাল\n৩৬. আমার সময়\n৩৭. আমাদের নতুন সময়\n৩৯. আমার বার্তা\n৪১. বাংলাদেশ কণ্ঠ\n৪৩. হাজারিকা প্রতিদিন\n৪৪. সংবাদ সারাবেলা\n৪৭. এশিয়ান এইজ\n৪৮. বাংলাদেশ পোস্ট\n৪৯. বাংলাদেশ টুডে\n৫০. ফিনান্সিয়াল এক্সপ্রেস\n৫২. নিউ এইজ\n৫৪. ডেইলি স্টার\n৫৫. ডেইলি সান\n৫৬. ডেইলি ট্রাইব্যুনাল\n৫৭. ঢাকা ট্রিবিউন।\n৫৮. স্বদেশ সংবাদ\n৬৩. আমাদের চট্টগ্রাম\n৬৫. সুপ্রভাত বাংলাদেশ\n৬৮. চট্টগ্রাম প্রতিদিন\n৬৯. ডেইলি পিপলস ভিউ\n৭০. সোনার দেশ\n৭১. সোনালী সংবাদ\n৭৩. দৈনিক বার্তা\n৭৪. দৈনিক পরিবেশ\n৭৫. প্রথম খবর\n৭৬. যুগের আলো\n৮০. সময়ের খবর\n৮২. দৈনিক আজকের বার্তা\n৮৩. আজকের পরিবর্তন\n৮৬. দৈনিক সিলেটের ডাক\n৮৮. সবুজ সিলেট\n৮৯. শ্যামল সিলেট\n৯২. শুভ প্রতিদিন।\nনিউজ পোর্টাল হাইকোর্ট অনিবন্ধিত বন্ধ\nজাতীয় প্রেসক্লাবের সদস্য হতে পারবে নিউজ পোর্টালের সাংবাদিকগণ\nহবিগঞ্জের শতাধিক বেসরকারি স্কুল বন্ধের শঙ্কা


বিপাকে দেশীয় শিল্প\nঢাকা : বুধবার, ১৩ নভেম্বর ২০১৯\nপ্রকাশ : ১১ মে, ২০১৭ ১২:১৪:১২আপডেট : ১১ মে, ২০১৭ ১২:১৪:৫৪\nনতুন মূল্য সংযোজন কর (মূসক) ও সম্পূরক শুল্ক আইন বা ভ্যাট আইন বাস্তবায়িত হলে বিপাকে পড়বে দেশীয় শিল্প। আগামী ১ জুলাই থেকে সরকার এই আইন বাস্তবায়ন করতে যাচ্ছে, যেখানে অল্প কিছু পণ্যে সম্পূরক শুল্ক থাকার কথা বলা হয়েছে। ফলে আমদানি পর্যায়ে যেসব পণ্যে সম্পূরক শুল্ক আছে, তার বেশির ভাগের ওপর এ শুল্ক থাকবে না। এতে ওই সব পণ্য আমদানি খরচ কমবে, দেশে ওই সব পণ্য উৎপাদনকারিদের প্রতিযোগিতায় পিছিয়ে পড়তে হবে।\nমূল্য সংযোজন কর ও সম্পূরক শুল্ক আইনটি প্রায় চার বছর আগে সংসদে পাস করা হলেও এত দিন সম্পূরক শুল্কের প্রভাব নিয়ে ব্যবসায়ীরা তেমন উচ্চবাচ্য করেননি। আইনটি বাস্তবায়নের আগে শেষ মুহূর্তে অর্থাৎ কয়েক মাস ধরে ব্যবসায়ীরা তাদের দাবিতে সোচ্চার হয়ে উঠেছেন। তাই জাতীয় রাজস্ব বোর্ড (এনবিআর) এখন তাড়াহুড়ো করে দেশি শিল্প সুরক্ষায় পুরো ট্যারিফ লাইন পুনর্মূল্যায়ন করছে। নতুন আইনে ১৭০টি পণ্যে সম্পূরক শুল্ক থাকার কথা। এনবিআর কর্মকর্তারা এখন প্রাথমিকভাবে ৫০০-এর মতো পণ্য বাছাই করেছেন, যেখানে সম্পূরক শুল্ক বসানো যেতে পারে।\nনতুন ভ্যাট আইন নিয়ে সরকার আরও দুটি পরিবর্তন আনছে। ১৫ শতাংশ মূসক হার নিয়ে সরকারের অনড় অবস্থানের পরিবর্তন হচ্ছে। আবার ভ্যাটের আওতামুক্ত রাখার টার্নওভার সীমাও বৃদ্ধি করা হচ্ছে।\nএনবিআর সূত্রে জানা গেছে, ভ্যাট হার কত হবে এবং ভ্যাটমুক্ত সীমা কত হবে-এই দুটি বিষয়ে প্রধানমন্ত্রীর সঙ্গে পরামর্শ করে অর্থমন্ত্রী আবুল মাল আবদুল মুহিত নিজেই সিদ্ধান্ত নেবেন। এনবিআরকে ভ্যাট হার কমানো হলে কী পরিমাণ রাজস্ব কমবে, এর একটি বিশ্লেষণ দিতে বলা হয়েছে। এনবিআর এ নিয়ে কাজ করছে। ৩০ লাখ টাকা পর্যন্ত বার্ষিক টার্নওভার বা লেনদেনে ব্যবসায়ীদের কাছ থেকে কোনো ভ্যাট আদায় না করার কথা বলা ছিল। এ লেনদেন সীমা বাড়িয়ে ৫০ লাখ টাকা পর্যন্ত করা হতে পারে বলে এনবিআর সূত্রে জানা গেছে।\nআজ বৃহস্পতিবার এবং আগামী ১৪ মে প্রধানমন্ত্রীর সঙ্গে অর্থমন্ত্রীসহ ঊর্ধ্বতন কর্মকর্তাদের বাজেট নিয়ে বৈঠক হবে। সেই বৈঠকেই ভ্যাট নিয়ে মূল দিকনির্দেশনা পাওয়া যাবে বলে এনবিআর সূত্রে জানা গেছে।\nএনবিআর সূত্রমতে, ১০-১২ শতাংশ মূসক হার ধরেই রাজস্ব আদায়ের বিশ্লেষণ চলছে। যে হারই চূড়ান্ত হোক না কেন, ভ্যাটের মূল দর্শন অনুযায়ী হার হবে অভিন্ন। এর মানে, ভ্যাটের একটি হারই থাকবে। এখনকার মতো পণ্য বা সেবাভেদে ভিন্ন ভিন্ন ভ্যাট হার থাকবে না।\nমূসক হার কমানোর ইঙ্গিত দিয়ে গতকাল বুধবার এনবিআরের এক অনুষ্ঠানে অর্থমন্ত্রী সাংবাদিকদের বলেন, নতুন ভ্যাট আইন কিছুটা সংশোধন করা হচ্ছে। ব্যবসায়ীদের জন্য একটি স্বস্তিদায়ক ভ্যাট হার দেওয়ার চেষ্টা হচ্ছে। তবে কত হবে সেটা বলতে পারব না।\nনতুন আইনের দ্বিতীয় তফসিলে সম্পূরক শুল্ক আরোপযোগ্য ১৭০টি পণ্য ও সেবার একটি তালিকা আছে। বর্তমান আইনে প্রায় ১ হাজার ৪০০ পণ্যে সম্পূরক শুল্ক আরোপ আছে। কোনো পণ্যের আমদানি পর্যায়ে সম্পূরক শুল্ক আরোপ করা হলে দেশীয় শিল্প সুরক্ষা পায়। স্থানীয় বাজারে দেশীয় উদ্যোক্তারা যাতে টিকে থাকতে পারেন, সে জন্য একই পণ্য আমদানি করা হলে এর আমদানি খরচ বৃদ্ধি করা হয় সম্পূরক শুল্ক আরোপের মাধ্যমে।\nসম্পূরক শুল্ক উঠে গেলে কোন কোন খাত বিপাকে পড়বে, এর একটি তালিকা করেছে বেসরকারি গবেষণা প্রতিষ্ঠান বিজনেস ইনিশিয়েটিভ লিডিং ডেভেলপমেন্ট (বিল্ড)। বিল্ড বলছে, সিরামিক, প্লাস্টিক, পাদুকা, সাবান, বস্ত্র, টিস্যু, দেশীয় বাজারমুখী তৈরি পোশাক, খাদ্যশিল্প, ইস্পাত শিল্প, কাচ উৎপাদনকারী কারখানাসহ ৩০টি শিল্প খাত ক্ষতিগ্রস্ত হবে। এসব পণ্য আমদানিতে এখন ১০-৬০ শতাংশ পর্যন্ত শুল্ক আছে। এসব পণ্যের বাজার এখন দেশি উদ্যোক্তাদের দখলে। আমদানি পর্যায়ে সম্পূরক শুল্ক উঠে গেলে দেশি উদ্যোক্তারা দামের প্রতিযোগিতায় পিছিয়ে পড়বেন।\nএখন জুতা আমদানিতে সম্পূরক শুল্কের হার ৪৫ শতাংশ। এক জোড়া জুতার আমদানি মূল্য যদি ২ হাজার টাকা হয়, তাহলে এর ওপর ১ হাজার ১২৫ টাকা সম্পূরক শুল্ক বসে। আমদানি মূল্য ও আমদানি শুল্ক আরোপের পর সম্পূরক শুল্ক বসে। নতুন আইনে জুতা আমদানিতে সম্পূরক শুল্ক না থাকায় আমদানিকারককে এই ১ হাজার ১২৫ টাকা দিতে হবে না। এর ফলে বিদেশ থেকে আমদানিতে খরচ ব্যাপকভাবে কমে যাবে।\nসম্পূরক শুল্ক উঠে গেলে বিপাকে পড়বে দেশীয় সিরামিক। বাংলাদেশ সিরামিক পণ্য প্রস্তুতকারী সমিতি (বিসিডব্লিউএমএ) বাজেট প্রস্তাবে বলেছে, সিরামিকের স্যানিটারিওয়্যার ও তৈজসপত্র আমদানিতে ৬০ শতাংশ সম্পূরক শুল্ক প্রত্যাহার করা হলে এর দাম ২৩ থেকে ২৯ শতাংশ কমে যাবে। নতুন আইন অনুযায়ী, সিরামিক টাইলস ৯ শতাংশ কম শুল্ক দিয়ে আমদানি হবে এবং এতে দেশি টাইলসের দাম বিদেশি টাইলসের চেয়ে ৩৬ শতাংশ বেশি হবে। বিসিডব্লিউএমএর হিসাব অনুযায়ী, সিরামিক শিল্পে দেশি-বিদেশি বিনিয়োগের পরিমাণ প্রায় ৭ হাজার কোটি টাকা। ৪৭টি প্রতিষ্ঠান পণ্যভেদে চাহিদার ৭৫ থেকে ৯০ শতাংশ উৎপাদন করে।\nবর্তমানে প্লাস্টিকের বিভিন্ন তৈজসপত্র ও গৃহস্থালি সামগ্রীর ওপর আমদানিতে ৪৫ শতাংশ সম্পূরক শুল্ক আছে। এই শুল্ক না থাকলে চীন, থাইল্যান্ড, মালয়েশিয়া ও ভারত থেকে প্লাস্টিক পণ্য আমদানি বেড়ে যাবে বলে আশঙ্কা করা হচ্ছে।\nবাংলাদেশ প্লাস্টিক দ্রব্য প্রস্তুতকারক ও রপ্তানিকারক সমিতির (বিপিজিএমইএ) সভাপতি মো. জসিম উদ্দিন বলেন, আমরা এখন ৮০ শতাংশ পণ্য দেশে উৎপাদন করি। সুরক্ষা কমলে এ বাজার বিদেশি সিরামিকস পণ্যের দখলে যাবে।’ বিপিজিএমইএর তথ্যমতে, সারা দেশে ২ হাজার ৯৯৭টি প্লাস্টিক পণ্য উৎপাদনকারী প্রতিষ্ঠান আছে।\nবিল্ডের তালিকা অনুযায়ী, বর্তমানে ৪৫ শতাংশ সম্পূরক শুল্ক আছে এমন পণ্যগুলো হলো- পাদুকা, তৈরি পোশাক, বিস্কুট, কেক ও রুটি, আলু, কাচ, রড ও লৌহজাত পণ্য। ২০-৩০ শতাংশ হারে সম্পূরক শুল্ক আছে এমন পণ্য হলো সাবান, লবণ, মশার কয়েল, প্লাস্টিকের পাইপ ও অন্যান্য ফিটিংস, সিল্কের কাপড়, টমেটো কেচআপ ও সস, রং, টয়লেট পেপার ও ফেসিয়াল টিস্যু, ধরনভেদে কাচ ও লৌহজাত পণ্য, লোহা ও ইস্পাতের তৈজসপত্র ও স্যানিটারিওয়্যার, রেজর ও ব্লেড, বৈদ্যুতিক সুইচ ও আসবাব এবং এর যন্ত্রাংশ ইত্যাদি। এসব পণ্যে সম্পূরক শুল্ক উঠে যাবে।\nব্যবসায়ীদের শীর্ষ সংগঠন এফবিসিসিআইয়ের বাজেট প্রস্তাব হলো, দেশি শিল্প সুরক্ষায় সেখানে বিদ্যমান আইনের তফসিলে আমদানি পর্যায়ে যেসব পণ্যের সম্পূরক শুল্ক আছে, সেগুলো বহাল রাখা।\nপার্বত্য চট্টগ্রামে আদিবাসী জনগোষ্ঠী...\nকেমন আছে নো-ম্যানস ল্যান্ডে আটকেপড়া রোহিঙ্গারা?...\nবিশ্ব মানবতার নেত্রী শেখ হাসিনা এবং...\n৮ মার্চ নয়, প্রতিদিনই হোক নারী...\nরোহিঙ্গা ক্যাম্পের জন্য বড় হুমকি মানববর্জ্য...\nশ্রীমঙ্গল ‘অবসর নিবাস’ প্রকল্প ১৬ বছর...\nবড়াল নদী দখল করে চলছে বাড়িসহ...\nসেন্টমার্টিনে জাহাজ চালু করবে চট্টগ্রাম কর্তৃপক্ষ...\nরাউজানে আমনের বাম্পার ফলন...\nকুমড়া ও মাসকলাই ডালের বড়ি পুষ্টিতে...


মুকসুদপুরে পুলিশ সদস্য করোনায় আক্রান্ত, থানার সবাই কোয়ারেন্টাইনে - The Campus Today মুকসুদপুরে পুলিশ সদস্য করোনায় আক্রান্ত, থানার সবাই কোয়ারেন্টাইনে - The Campus Today\nমুকসুদপুরে পুলিশ সদস্য করোনায় আক্রান্ত, থানার সবাই কোয়ারেন্টাইনে\nআপডেট টাইম শনিবার, ১১ এপ্রিল, ২০২০, ৬.৪২ পিএম\nগোপালগঞ্জের মুকসুদপুর থানায় একজন কনস্টেবল করোনাভাইরাসে আক্রান্ত হয়েছেন। এজন্য ওই থানায় কর্মরত ৬৬ জনকে হোম কোয়ারেন্টাইনে রাখা হয়েছে। এর মধ্যে থানার ভারপ্রাপ্ত কর্মকর্তা (ওসি) ও সেকেন্ড অফিসার নিজের বাসায় হোম কোয়ারেন্টানে থাকছেন।\nএ ছাড়া ২৮ জন এসআই ও এএসআই এবং ৩৭ জন কনস্টেবল সরকারি মুকসুদপুর ডিগ্রি কলেজে হোম কোয়ারেন্টাইনে রয়েছেন।\nশনিবার (১১ এপ্রিল )মুকসুদপুর থানার সবাইকে হোম কোয়ারেন্টাইনে থাকার বিষয়টি নিশ্চিত করেছেন জেলার অতিরিক্ত পুলিশ সুপার মো. আসলাম খান।\nমুকসুদপুর থানার সেকেন্ড অফিসার এসআই মিজানুর রহমান জানান, থানায় কর্মরত এক কনস্টেবল গত ১ এপ্রিল সর্দি, জ্বর ও কাশিতে আক্রান্ত হন। গত ৬ এপ্রিল ছুটি নিয়ে তিনি মানিকগঞ্জ জেলার শিবালয় উপজেলার উথুলী ইউনিয়নের বীরবাসাইল কলাবাগান গ্রামের নিজ বাড়িতে যান। মানিকগঞ্জ স্বাস্থ্য বিভাগ তার নমুনা সংগ্রহ করে ঢাকায় পাঠায়। শুক্রবার সন্ধ্যায় মানিকগঞ্জ স্বাস্থ্য বিভাগ রিপোর্ট হাতে পেয়ে ওই কনস্টেবল করোনাভাইরাসে আক্রান্ত হয়েছেন বলে নিশ্চিত করে। পরে শুক্রবার রাত থেকেই মুকসুদপুর থানায় কর্মরত ৬৬ জনকে ১৪ দিনের হোম কোয়ারেন্টাইনে নেওয়া হয়েছে।\nথানার ওসি মীর মো. সাজেদুর রহমান বলেন , তারা ৬৬ জন হোম কোয়ারেন্টাইন শুরু করেছেন। থানা সচল রাখতে ইতিমধ্যে এ থানায় অন্য জায়গা থেকে এসআই, এএসআই ও কনস্টেবল যোগদান করেছেন। সদ্য যোগদানকৃতরাই থানা চালবেন বলে জানান এই পুলিশ কর্মকর্তা ।\nগোপালগঞ্জের সিভিল সার্জন ডা. নিয়াজ মোহাম্মদ বলেন , থানার সবাই হোম কোয়ারেন্টাইনে রয়েছেন। কোয়ারেন্টাইনে থাকা ১২ জনের নমুনা সংগ্রহ করে শনিবার ঢাকায় পাঠানো হয়েছে। পর্যায়ক্রমে হোম কোয়ারেন্টাইনে থাকা পুলিশ সদস্যদের সবার নমুনা সংগ্রহ করে ঢাকা পাঠানো হবে।\nতথ্যসূএঃ সমকাল অনলাইন


রাজধানীতে আবার বেড়েছে গরুর মাংসের দাম। নিয়ন্ত্রণহীন এই মাংসের বাজার। বিক্রেতারা বলছেন, কোরবানি ঈদ সামনে রেখে বাজারে এখন দেশের বিভিন্ন স্থান থেকে দেশি গরু কম আসছে। মাংস ব্যবসায়ীদের দাবি, তাঁদের বিভিন্ন দাবি আদায় না হওয়ায় দাম বেড়েছে মাংসের। ক্রেতারা বলছেন, ধর্মঘটের নামে শুধু ব্যবসায়ীরা নিজ স্বার্থসিদ্ধি করে ক্রেতাদের গলা কাটছেন।\nরাজধানীর বিভিন্ন বাজার ঘুরে দেখা গেছে, হাতিরপুল বাজারে গরুর মাংস ৫২০ টাকা, কারওয়ান বাজারে ৪৮০ টাকা, কলাবাগান ও মিরপুরে ৫০০ টাকায় বিক্রি হচ্ছে।\nকারওয়ান বাজারের মাংস বিক্রেতা মো. মুজিবর বলেন, বাজারে দেশি গরু আসছে না। কোরবানির ঈদ সামনে রেখে গরু বিক্রেতারা ব্যবসায়ীদের কাছে গরু বিক্রি করছেন না। কোরবানির পশুর হাটে বেশি লাভের আশায় গরু রেখে দিচ্ছেন। এ জন্য বাজারে গরুর সংকট। তাই দামও কিছুটা বেশি। তিনি ৪৮০ থেকে ৫০০ টাকা কেজি দরে মাংস বিক্রি করছেন।\nহাতিরপুল বাজারের মাংস বিক্রেতা শুক্কুর মিয়া হাঁকাচ্ছিলেন, ‘দেশি গরু লইয়া যান, ভালো মাংস লইয়া যান।’ কাছে গিয়ে দাম জানতে চাইলে তিনি বলেন, প্রতি কেজি ৫২০ টাকা। বেশি নিলে কমায় রাখা যাইব।’ আশপাশের কয়েকটি দোকানেও দাম চাওয়া হচ্ছে ৫২০ টাকা। তবে দরদাম করে ৫০০ টাকায় কেনা যাচ্ছে।\nমিরপুর ১১ নম্বর এলাকার মাংস বিক্রেতা আবেদ কালু বলেন, গরু ভারত থেকে কম আসছে। এখন ৫০০ টাকায় মাংস বিক্রি করলে তাঁদের কিছুটা পোষাচ্ছে। তিনি দাবি করেন, এই দামে মাংস বিক্রি করলে সামান্য লাভ হচ্ছে।\nহাতিরপুল এলাকায় মাংস কিনতে এসে কথা হয় ধানমন্ডি এলাকার বাসিন্দা আবদুল আউয়ালের সঙ্গে। তিনি বলেন, ‘গত কয়েকবার দেখেছি ধর্মঘটের পর মাংস ব্যবসায়ীরা দাম বাড়িয়েছেন। তাঁদের স্বার্থ হাসিল হয়েছে। আমাদের সেই বেশি দামেই মাংস কিনতে হচ্ছে।’ তিনি ৫০০ টাকা কেজি দরে মাংস কিনেছেন।\nকারওয়ান বাজারে গরুর মাংস কিনতে এসে দাম শুনে মুরগি কিনছিলেন তেজগাঁও এলাকার বাসিন্দা মো. মনিরুজ্জামান। তিনি বলেন, ‘রমজান মাসে ৪৭৫ টাকা কেজি ছিল, এখন ৫০০ টাকা। মনে হচ্ছে, গরুর মাংস কেনা বন্ধ করে দিতে হবে। তাই গরু না কিনে মুরগি কিনে যাচ্ছি।’ ক্ষোভ প্রকাশ করে তিনি বলেন, মাংসের বাজার কি এভাবেই নিয়ন্ত্রণহীন থাকবে? সরকার কি কোনো ব্যবস্থা নেবে না?\nঢাকায় প্রতিদিন গড়ে পাঁচ হাজার গরু-মহিষ ও দেড় হাজার ছাগল-ভেড়ার চাহিদা রয়েছে। এসব গরু-মহিষের বেশির ভাগ দেশের দক্ষিণ-উত্তরাঞ্চলের জেলা ও ভারত থেকে সংগ্রহ করা হয়। সংগ্রহের পর পশুর চালানের আবার বড় অংশ ঢাকার গাবতলী থেকে মাংস ব্যবসায়ীরা কিনে থাকেন। তাঁদের মাধ্যমেই রাজধানীর গরু-মহিষের মাংস চাহিদা মেটানো হয়। তাই গাবতলী পশুর হাটেই চাহিদার অধিকাংশ গরু-মহিষ বিক্রি হয়। প্রতি সপ্তাহের মঙ্গল, বুধ ও বৃহস্পতিবার গাবতলীর হাটে এসব পশুর বেচাকেনা বেড়ে যায়।\nএ বিষয়ে জানতে চাইলে মাংস ব্যবসায়ী সমিতির মহাসচিব রবিউল আলম মাংস ব্যবসা নিয়ন্ত্রণহীন থাকার কথা স্বীকার করে আগের সমস্যার কথাই তুলে ধরলেন। তিনি বলেন, নির্ধারিত খাজনার চেয়ে বেশি অর্থ আদায় করছেন গাবতলী পশুর হাটের ইজারাদার। এ কারণে প্রতিটি গরুর জন্য বাড়তি পাঁচ থেকে ছয় হাজার টাকা গুনতে হচ্ছে তাঁদের। এ ছাড়া তাঁদের কার্যক্রম চালানোর কোনো সুযোগ নেই। তাঁদের নির্ধারিত গাবতলীর অফিস সন্ত্রাসীরা দখল করে নিয়েছেন। তিনি জানান, ঢাকা উত্তর সিটি করপোরেশন একবারের জন্যও মাংসের দাম কমানোর বিষয়ে আলোচনায় বসেননি। উল্টো গরু জবাই করার জন্য বাড়তি টাকা নিচ্ছে। তাই বাড়তি দামেই কেজিপ্রতি ৫০০ টাকায় গরুর মাংস বিক্রি করতে হচ্ছে তাঁদের। দাম কমাতে যেকোনো সময় সিটি করপোরেশনের সঙ্গে তারা বসতে প্রস্তুত আছে বলে জানান তিনি। ধর্মঘটের পর বারবার কেন দাম বাড়ে—এ প্রশ্নের কোনো সদুত্তর তিনি দিতে পারেননি।\nমাংসের বাজার তদারকির বিষয়ে জানতে চাইলে ঢাকা উত্তর সিটি করপোরেশনের প্রধান নির্বাহী কর্মকর্তা মো. মেসবাহুল ইসলাম প্রথম আলোকে বলেন, ‘যত দূর শুনেছি, ভারতীয় গরুর সরবরাহ কম থাকার কারণে গরুর মাংসের দাম বেড়েছে। তবে আমাদের তালিকাভুক্ত মাংস বিক্রেতারা দাম বাড়িয়েছেন কি না, এ ব্যাপারে খোঁজ নেওয়া হচ্ছে। বেশি দামে মাংস বিক্রি সমাধানে দক্ষিণ সিটি করপোরেশনের সঙ্গে বসে সিদ্ধান্ত নেওয়া হবে।’


প্রচ্ছদ » বরিশাল, বরিশাল সদর, সংবাদ শিরোনাম » বরিশাল বিশ্ববিদ্যালয়ের ১০ম প্রতিষ্ঠা বার্ষিকী পালিত\n২২ ফেব্রুয়ারী ২০২১ সোমবার ৪:৪৬:৫৪ অপরাহ্ন\nপতাকা উত্তোলন ও ভার্চুয়াল আলোচনা সভার মধ্য দিয়ে বরিশাল বিশ্ববিদ্যালয়ের ১০ম প্রতিষ্ঠা বার্ষিকী পালিত হয়েছে। আলোচনা সভায় প্রধান অতিথি ছিলেন বাংলাদেশ বিশ্ববিদ্যালয় মঞ্জুরি কমিশনের চেয়ারম্যান প্রফেসর ড. কাজী শহীদুল্লাহ্। ১০তম প্রতিষ্ঠাবার্ষিকী উপলক্ষে আজ সোমবার সকাল ১১টায় ভার্চুয়াল আলোচনা সভা অনুষ্ঠিত হয়।\nপ্রফেসর ড. কাজী শহীদুল্লাহ্ব বলেন, ‘ভবিষ্যতের চ্যালেঞ্জ মোকাবেলায় মানসম্মত শিক্ষার কোন বিকল্প নেই। বিশ্ববিদ্যালয় গুলোতে মানসম্মত শিক্ষার পাশাপাশি মানসম্মত গবেষণাও নিশ্চিত করতে হবে। আজকের শিক্ষার্থীরাই আগামীর কর্ণধার। তাই তাদেরকে যোগ্য হিসেবে গড়ে তুলতে শিক্ষকদেরকে অগ্রণী ভূমিকা পালন করতে হবে।’ প্রফেসর ড. কাজী শহীদুল্লাহ্ আরও বলেন, ‘যুগের চাহিদার সাথে তাল মিলিয়ে চলতে হলে মানসম্মত শিক্ষার উপর গুরুত্বারোপ করতে হবে। ভবিষ্যতে কোথায় আমরা থাকবো সে বিষয়ে এখনই পরিকল্পনা গ্রহন করতে হবে। নিত্য নতুন চ্যালেঞ্জ মোকাবেলা করেই আমাদের এগিয়ে যেতে হবে।’\nসভায় সভাপতির বক্তব্যে উপাচার্য প্রফেসর ড.মো. ছাদেকুল আরেফিন গত ১৬ ফেব্রুয়ারি গভীর রাতে ববির শিক্ষার্থীদের উপর বর্বরোচিত হামলায় আহত শিক্ষার্থীদের প্রতি গভীর সমবেদনা জ্ঞাপন করেন। হামলার তীব্র নিন্দা ও প্রতিবাদ জানিয়ে অনতিবিলম্বে হামলা কারীদের আইনের আওতায় এনে শাস্তি নিশ্চিতের দাবি জানান তিনি। একই সাথে প্রতিষ্ঠা দিবসের মাহেন্দ্রক্ষনে উপাচার্য বিশ্ববিদ্যালয়ের সার্বিক কার্যক্রমের স্থিতিশীলতা বজায় রাখতে বরিশালবাসীসহ ববি পরিবারের সকলের প্রতি আহবান জানান।\nবিশ্ববিদ্যালয়ের ভারপ্রাপ্ত রেজিস্ট্রার অধ্যাপক ড.মু.মুহসিন উদ্দীনের সঞ্চালনায় আলোচনা সভায় ববি শিক্ষক সমিতির সভাপতি মো.আরিফ হোসেন,সাধারন সম্পাদক ড. মো. খোরশেদ আলম,অফিসার্স এসোসিয়েশনের সভাপতি বাহাউদ্দীন গোলাপ, গ্রেড ১১-১৬ কল্যান পরিষদের সভাপতি ফয়সাল কিবরিয়া এবং ১৭-২০ কল্যান পরিষদের সাধারন সম্পাদক শফিকুর রহমান বক্তব্য রাখেন। এছাড়া ভার্চুয়াল সভায় বিভিন্ন বিভাগের শিক্ষক, শিক্ষার্থী, কর্মকর্তা ও কর্মচারীরা সংযুক্ত ছিলেন।\nউপাচার্যসহ বিশ্ববিদ্যালয়ের ডিন, রেজিস্ট্রার, শিক্ষক সমিতির সভাপতি,সাধারণ সম্পাদক, প্রক্টর, প্রভোস্ট,বিভাগীয় প্রধান,শিক্ষক,কর্মকর্তা,কর্মচারীসহ ববির বিভিন্ন সংগঠনের সভাপতি ও সাধারণ সম্পাদকদের সাথে নিয়ে বিশ্ববিদ্যালয় প্রাঙ্গনে স্থাপিত ঐতিহাসিক ৬ দফার ইতিহাস সংবলিত জাতির পিতা বঙ্গবন্ধু শেখ মুজিবুর রহমানের প্রতিকৃতিতে পুষ্পস্তবক অর্পন করে বিনম্র শ্রদ্ধা নিবেদন করেন।\nউল্লেখ্য, ২০১১ সালের ২২ ফেব্রুয়ারি প্রধানমন্ত্রী শেখ হাসিনা বরিশাল বিশ্ববিদ্যালয়ের শিক্ষা কার্যক্রম শুরুর আনুষ্ঠানিক উদ্বোধন করেন।’